
Ierosinājumi mazpulku darba plānam 
MAIJĀ 


Prātam. — Mazpulkā varētu sarīkot pārrunu vaka- 
ru par pilsoņu un kara apstākļiem, pārrunājot valsts 
saimniecību, drošību, ārējo tirdzniecību, darba ap- 
stākļus. Siltākam laikam iestājoties, derētu sarīkot 
kādu ekskursiju uz kādu fabriku, kas pārstrādā lauk- 
saimniecības ražojumus vai citu. Pēc tam ieteicams 
no dalībniekiem prasīt pārskatu par redzēto, un sa- 
rīkot pārrunas. 

Sirdij. — Mazpulkam jāpiedalas 15. maija un ģime- 
nes dienas sv.nībās. Lai dalībnieki apņemas kaut ko 
derīgu izdar:t valstij, lai arī nestu savu artavu val- 
stij. Viņi var piedalīties izejvielu — stiklu, dzelžu, 
kaulu, lupatu vai citu izejvielu vākšanā. Ģimenes 
dienā lai atceras savus vecākus, kuriem viņi tik daudz 
dzīvē parādā. Vēlams būtu sarīkot pārrunas par ģi- 
menes attiecībām, ierosināt, lai katrs dalībnieks kaut 
ko uzdāvina vai kaut ko padara, kas vecākus ieprie- 
cinātu.- 

Rokām. — Maijā dalībniekiem jāiemēro savs lau- 
ciņš. Derētu parādīt, kā to dara, jāsagatavo mietiņš, 
vēl jāpārrunā pēdējie sīkumi lauciņa apstrādāšanā, jā- 
parāda darba paņēmieni un apiešanās ar rīkiem. 
Vecākie un dalībnieki ar lielākiem piedzīvojumiem var 
palīdzēt jaunākiem iesācējiem. 

Veselībai. — Te pavasarī lielas iespējas, var sarīkot 
ārā rotaļas. Nepieciešami būtu dalībniekus sagatavot 

nometnei, parādīt, kā ceļamas teltis, kā iekārtojamas 
nometnes labierīcības. 


JŪNIJĀ 


Prātam. — Ja dalībnieki var atsvabināties no dar- 
biem, tad ieteicams rīkot ekskursiju kādā svētdienā, 
uz priekšzīmīgām saimniecībām, lūdzot saimnieku pa- 
stāstīt, kā viņš savu saimniecību iekārtojis un kādi 
nodomi tam nākotnē. Šo ekskursiju var apvienot ar 
vēsturisku vietu apmeklējumiem vai krāšņu dabas 
skatu apskati. 

Sirdij. —  Mazpulkam jārūpējas par citu mazpulku 
dalībniekiem, kas mazpulka darbības vietā ieradušies 
no citurienes kā lauksaimniecības mācekļi, vai, lai 
brīvdienas pavadītu laukos, sarīkojot kopējas sanāk- 
smes, sacensības u. t. t. Pārrunāt mazpulkā, kā agrāk 
svinēja Līgo svētkus un tur, kur šī paraša sāk izzust, 
mudināt dalībniekus censties to atjaunot. 


Rokām. — Jūnijs ir mēnesis, kur katram darba pil- 
nas rokas, palīdzot lauku saimniecībā, un arī iekārto- 
jot savus lauciņus. | 

Veselībai. — Katrā sanāksmē zināms laiks veltams 
sporta rotaļām. Mazpulks var rīkot trīscīņas, bumbu 
un citas spēles, kur viena saime spēlē pret citu. Var 
arī sarīkot ceļojumu kājām, lai mācītos pārgājienus 
un ceļošanas techniku. Nevajadzētu arī aizmirst šau- 
šanas sacensības. 

Divi draugi 


Un atkal debeši jau metas zili, . 
Un ledus tiltus salauž pavasars. 

Sāk sapņaināk jau šalkot priežu sili, | 
Sien zelta nītis birzīs saules stars. | 
Nāk pavasars kā brīnumdaris burvis, A 
Ār sajūsmu tam sirdis pretī trauc. 

Ver atkal jaunam darbam plaši durvis, 

Pie sava uzdevuma katru sauc. 

Kā upurtrauks kūp zeme. Taisnu vagu, 

Sauc arājdēlu brūnais tīrums dzīt, 

Kam darba prieks, nav arkls.tam par smagu, 
Caur pirkstiem tā kā dzintars graudi krīt. — 
Redz jaunais dravnieks, — most un gaida drava, 

Līdz piesaulītē vērsies pirmais zieds, — 

Plauks liepas saulainās un smaržos pļava, 

Kur dūcot salaidīsies bišu spiets. — 

Un kociņi un krūmi atliec galvas, 

Zem sniega liektas bij tik ilgi tās. 

Tie gaida mūs, pirms atnes ziedu balvas. 

Dārzs gaida darba rokas čaklākās. 

Vai redzi, viļņus krastā sūta jūra, ; 
Mums jaunu prieku sola arī tā. " 
Lai melnai laivai vilkta balta būra! 

Tā vējos brašos zēnus aicina. — | 
Ūz jaunu darbu sadosimies rokas. | 
Kaut ceļi dažādi, bet mērķis viens. | 
Kur vienība, — daudz vieglāk tur viss sokas, | 
Kur sirsnība, — gaišs domu lidojiens. — 
Un nāksim tad kā viena tēva saime, 

No savām sētām mēs, un tiksimies, 

Un dziedāsim ka: zeme mūsu laime... 
Līdz debesīm mūs” dziesmai pacelties. 
Un kad pār pļavām migla klāsies zilgi, 
Un zilos novakarus dzēsīs nakts, 

Tad nometnē pie ugunskura ilgi, l 
Vēl skanēs mūsu jautro dziesmu takts. — | 

Latviešu lauku jauniešu rakstura pamatlīnijas 


Dr. J. STUDENTS KI 


Ikvienā kultūrtautā jaunatne ir vecākās pa- 
audzes uzmānības lokā. Visvairāk par jaunatni 
interesējas vecāki, audzinātāji, tautu vadoņi. Un 
tas saprotams, jo jaunā paaudze ir nākotnes ce- 
rība. Jaunā paaudze stājas vecās vietā. Cik 
pareizi saprasta un labi sagatavota jaunatne sa- 
vam nākotnes uzdevumam, tik vecās paaudzes 
ļaudis var būt droši, ka savu garīgo un materi- 
ālo mantojumu nodos uzticamās rokās un savam 
aicinājumam atbilstošās sirdīs. Mēs, latvieši, 
šai ziņā neesam izņēmums, starp citām tautām 
negribam būt pēdējie, bet gan starp pirmajiem. 
Latvija ir lauksaimniecības zeme. Latvietis ir 
un arvien grib būt zemturis. Lauku dzīve vi- 
ņam tā mīļākā un tuvākā. Tāpēc latviešu rak- 
sturā pārsvaru gūst tās īpašības, kam sakars un 
radniecība ar lauku dabu un zemkopību šā vār- 
da visplašākajā nozīmē. Tas pats sakāms par 
mūsu jaunatni. Latviešu jaunatne visā lielajā 
vairumā nākusi no lauku sētas, tur arī dzīvo un 
darbojas, bet ja uz laiku dodas pilsētā, tomēr — 
izņemot retus gadījumus — laukos atgriežas. 


Mēģinājumā raksturot latviešu lauku jaunat- 
ni vispirms centīsimies minēt .un apcerēt at- 
zīstamās īpašības, lai pēc tam uzrādītu vienu 
otru trūkumu un visbeidzot nāktu pie slēdzie- 
niem un ierosinājumiem no audzināšanas vie- 
dokļa. Piemetināms, ka vairums īpašību ir 
radniecīgas visu līdzīgos apstākļos dzīvojošo 
tautu jauniešos un pieaugušajos. 

Uzskatot mūsu lauku jaunieti, jau pirmajā 
mirklī nomanāmā viņa sirsnīgā pie- 
ķeršanās laukiem, saviem vecā- 
kiem u c. piederīgiem, mājas 
dzīvniekiem un visai apkārtējai 
dabai. Lauku jaunietis mīl savu māju, ap- 
kārtējo dabu un visu, kas ar to saistīts. Tā ir 
dziļa pieķeršanās. Lūk, kāpēc jauniešiem, kas 
auguši laukos, sāpīgi šķirties no savas dzimtās 


sētas. Viņi ar to un visu apkārtējo dabu tā sa- 
auguši, ka dzīve citur liekas neiespējama. Un 
ja nepieciešamība jaunieti spiež doties citur, 
piem., uz pilsētu, viņš — ja vien to ar vecākiem 
saistījusi dziļa mīlestība — šķiras ar grūtu sir- 
di un jaunajiem apstākļiem lāga nevar pierast. 
Pārliecinoši šo apstākli tēlo mūsu brāļu tautas 
lietuvju rakstnieks Kazis Biņķis savā lugā 
«Jaunaudze», kur centīgais un apzinīgais jau- 
neklis Pjetras atzīstas, ka pavisam nespējot pie” 
rast pilsētas dzīvei un agri vai vēlu atgriezīšo- 
ties laukos. Zināms, ir arī izšķirībss jauniešos, 
un visi nav mērojami ar vienu mērauklu; tāpat 
saprotams, ka arī Latvijā pirms pasaules kara 
uz pilsētām, sevišķi Rīgu, devās tādi jaunekļi, 
kam laukos nebija īpašumu, bet caurmērā ar- 
vien ir tā, ka, ja jaunietis ir kaut neliela zemes 
īpašuma mantinieks, un vinu ar vecākiem saista 
saticība un mīlestība, šķiršanās no lauku sētas 
var notikt tikai ar grūtu sirdi. Šai ziņā liela 
izšķirība pilsētas un lauku jauniešos: pilsētas 
jaunieti. ja viņa vecākiem ir savs īpašums 
pilsētā — nekad pie tā nesaista tāda mīlestība 
kā lauku jaunieti pie tēva sētas. Tāpēc dzim- 
tenes mīlestība lauku jaunietim daudz stiprāka 
nekā pilsētniekam. 





Sirsnīgā pieķeršanās lauku dzīvei un dabai 
un pati dzīve lauku apstākļos jaunieti pa- 
dara vienkāršu, patiesīgu, dabī- 
gu, nereti pat bērnišķīgu, naivu. 
Kamēr pilsētas cilvēks, it sevišķi, ja dzīvo labos 
apstākļos, ir izsmalcināts un dažkārt pat sa- 
mākslots, tikmēr lauku iemītniekā pārsvarā 
dabīgums, vienkāršība. Kā šī parādība izskai- 
drojama? Jādomā, ka vienīgi dabā slēpjas tie 
faktori, kas cilvēku dara vienkāršu un pasarga 
no samaitātības. Jau Ruso aizrāda, ka dabā 
viss ir labs, bet samaitājas, tiklīdz nonāk cilvē- 
ka rokās. Šais domās daudz taisnības. Daba 

ģan pati par sevi nav laba, ne ļauna, bet patie- 
sība ir tā, ka jo tuvāk cilvēks dabai, jo mazāk 
jūt kārdinājumus, kas apdraudētu viņa tiku” 
misko apziņu. Vienkāršība un pieticīgums ir 
jaukas lauku jaunieša īpašības, kas varbūt gan 
netraucē viņu piemānīt, bet tomēr dod lielāku 
spēku un prieku strādāt, nekā pilsētnieka daž- 
kārt vērojamā ārišķība un samākslotība. 

Tuvu rada vienkāršībai ir kautrīgums. 
Lauku jaunietis daudz kautrīgāks par pilsētnie- 
ku. Kautrīguma izskaidrojums meklējams tai 
apstāklī, ka lauku jaunietim mazāka izdevība 
sastapties ar plašāku sabisdrību nekā pilsētnie- 
kam. Lauku bērns mazāk redz un zina , nekā 
pilsētnieks. Kautrīgums ir cēla īpašība, k=s iz- 
teic vairīšanos no rupjā, zemiskā. Kautrīgi bēr- 
ni un jaunieši nerunā nepieklāiīgus vārdus, iz- 
vairās no rupjiem ļaudīm un sarga savu nevai- 
nību, tiklumu. RKautrība nav jāsajauc ar bailī- 
bu. Kautrīgs jaunietis nebaidās par savu dzīvī- 
bu, bet baidās par savu tikumu un godu. Se- 
višķi kautrīgi ir lauku jaunieši pret otru dzimu- 
mu un visām parādībām, kas stāv sakarā ar 
dzimumdzīves novadu. Puikas un jaunekļi 
kautrējas no meitenēm un jaunavām, un pē- 
dējās no pirmajiem. Tas ļoti labi, jo kautrī- 
gums sarga tikumu. Jo ilgāk cilvēks uzglabā 
kautrību, jo labāk. Liela nozīme kautrībai mī- 
lestības attiecībās: jo ātrāk jaunietis un jaunava 
iepazīstas, ar visu, ko sarga kautrība, jo strau- 
jāk mīlestība izbeidzas. Ir lietas, ko pārāk ātri 
nevajaga zināt. Kas priekšlaicīgi tiecas pavērt 
kautrības plīvuri, tas. nespēj sevī izkopt un ie- 
turēt smalkjūtību. Šai ziņā zīmīgi v:cāku cil- 
vēku bažu pilnie izteicieni par tagadējo pilsē- 
tas jaunatni, ka «tagad jau bērni visu Zina 
daudz labāk un ātrāk, nekā mēs, vecāki». Lī- 
dzīgi spriedumi ir gan dzirdēti arī par lauku 
bērniem, bet daudz retāk, nekā par pilsētas 
jaunatni. 

Dzīve un darbība pie dabas krūts jaunietī 
modina bijību jeb pietati pret sa- 
viem vēcčākiem, citiem cilvēkiem 
un visu rādību. Bijība ir augsti vērtēja- 
ma lauku jaunieša īpašība. Tā viņu attur un 
pasarga no lielības, skaļas dižošanās, žobošanās, 
izsmiešanas, rupjībām, palaidnībām.  Bijīgs 
jaunietis, kā mēdz sacīt, «nelec pieaugušiem 
acīs». Viņš ir kluss, paklausīgs, darbīgs. Viņam 
ir cieņa un pazemība pret visiem, kas viņu va- 
da, audzina un māca. Bijība pret.dabu izteicas 
visas dzīvās radības sargāšanā un saudzēšanā. 
Lauku jaunietis reti kad posta putnu ligzdas, 
kokus un stādus. Viņš ir dzīvās radības mīļo- 
tājs un saudzētājs. Ja lauku jaunieti jau kopš 
mazotnes pieradina darbam dārzā, tīrumā, pļa- 
vā, viņš allaž grib būt pirmais uzdevumu veik- 
šanā. To sevišķi spilgti redzam mazpulku čak- 
lajos jauniešos. Taisni tas apstāklis, ka maz- 
pulka jaunietim iespējams pašam iekopt un iz- 
veidot savu lauciņu un pašam pārliecināties par 
sava darbā sekām, stiprina viņa pieķeršanos lau- 
ku darbam un bijību pret visiem, kas viņu šai 
virzienā audzina un mācā. Bijība un pazemība 
lauku jaunietī bez attiecīgas audzināšanas un 
mācīšanas neapšaubāmi ir pašas dabas pamodi- 
nātā, jo dabas brīnišķīgums nevar neietekmēt 

topošā jaunieša dvēseli. Izjuzdams bezgalīgās 
Dieva pasaules brīnišķīgo iekārtojumu, lauku 
jaunietis aug bijībā un pazemībā pret visu, kas 
viņam apkārt un kas viņu vada un noteic. Nav 
grūti iedomāties un saprast, ka pilsētas mūri 
pilsētas apstākļos augošajā jaunietī nekad tādu 
noskaņojumu nespēj radīt, un pilsētas jaunietī 
bijība un pazemība nepagūst tik psilgti rasties 
un nostiprināties. 

Pamats domāt, ka daba ir tā, kas palīdz lau- 
ku jaunietī izveidoties dzejiskam noskaņoju- 
mam, ideālisma garam, kas tomēr arvien stāv 
sakarā ar īstenību. Tāpēc, kā šķiet, lauku jau- 
nieti var aplūkot par reālā ideālisma ne- 
sēju. Būt ideālistam un nezaudēt sakaru ar 
īstenību, — tā ir lauku jaunietī vadītāja doma. 
Šā lauku jaunieti uztvēruši un sapratuši arī 
rakstnieki, kas taču ir labi dvēseles pazinēji. 
Akurātera darbā «Kalpa zēna vasara», 
Jaunsudrabiņa«Baltā grāmata», Tolsto- 
ja «Bērnība, pusaudža gadi un jaunība» u. c. 
ievērojamu autoru attiecīgajos sacerējumos iz7- 
lobāma patiesība par lauku jaunieša idsālistisko 
noskaņu un pieķeršanos lauku dabas īstenībai. 
Dzejiskā izjūta izteicas ikvienā lauku jaunieša 
solī. Mēdz jau teikt, ka ikviens jaunietis ir 
dzejnieks, t. i. savos pārdzīvojumos dzejiski no- 
skaņots, bet it sevišķi tas zīmējas uz lauku jau- 
nieti. Pietiek tikai iedomāties. jaunekli, kas 
priecājas par savu dārzu un tīrumu; pietiek ie- 
domāties jaunavu, kas pieglaužas pie ziedošas 
ābeles vai ceriņziedos grimstoša krūmā zariem, 
lai asprastu viņu abu ideālistisko noskaņojumu, 
kas pilns nevien aizgrābtības, bet arī ēestetisku 
izjūtu. Tā ir daiļuma meklēšana īstenībā; tā ir 
tieksme lietderīgo apvienot ar skaisto, kas lat- 
viešu jaunietī allaž izmanāma. Mūsu jauniešus 
šai virzienā māca un audzina mūsu vecāki. Un 
vai Blaumaņa Indrānu tēvs, skaistos Ošus audzē- 
dams savas mājas pagalmā, nav domāj's to pa- 
šu? Skaistumu apvienot ar lietderīgģo, labo 
meklēt īstenībā un dzīvi veidot saskaņā ar la- 
bā ideju ir latvieša labā. | 

Tā rodas nepieciešamība pasvītrot latviešu 
lauku jaunieša tikumisko raksturu, 
viņa godīgumu. Lauku apstākļos guļ svē- 
tīgais spēks cilvēku turēt tikumiskas rīcības ro- 
bežās. "Tā vispār atzīta patiesība, Ievērojamais 
tautsaimnieks V. Zombarts izsakās, ka zem- 
kopība esot vistīrākais un godīgākais darbs, un 
no zemes kopējiem nākot vismazāk cilvēku, kas 
saduroties ar likumu. Ka tā īstenībā ir, to ap- 
liecina taisni jaunatne. Vai jaunieši lauku sko- 
las klasē neizturas priekšzīmīgi? Vai amata 
mācekļi iaukos nav centīgi? Vai lauku jaunie- 
ši, kas strādā par algotņiem svešā saimniecībā. 
nav pieklājīgi? Ir manāma izšķirība, v'ņus šai 
ziņā salīdzinot ar pilsētniekiem. Uzticība, do- 
tā vārda turēšana, — tas viss parādās. lauku 
jaunietī. Gan tiesa, ka gadās arī izņēmumi. 
Lauku izrīkojumos dažkārt var redzēt piedauzī- 
gus jaunekļus. Meklējot šās parādības celo- 
ņus, izrādās, ka ts vainīga 


laidnīga apkārtējā sabiedrība, vārdu sakot, 


priekšzīmīgas audzināšanas trūkums. Tā, piem., 
laba tiesa piedauzīgu jaunekļu dzimuši pasau- 


les kapa laikā, un ir, tā sakot, «Kaja laika pret 

če», kas nav tik vērtīga, kā «miera laika prece». 
Bez tam daži palaidnīgi jaunieši nav īsti lauci- 
nieki, bet atklīduši no pilsētas un, nokļūdami 
laukos, turpina citus morāliski maitāt. Īsts lau- 
ku jaunietis gandrīz vai vienmēr ir tikumiski 
krietns, un starp latviešu lauku jauniešiem tā- 
du ir viss lielais vairums. 

Nekad pietiekami augstu nevarēsim novērtēt 
lauku jaunieša pašdarbību. Ja lauku jau- 
nietis kultūrai un dzīves parādību izpratnei ne- 
grib palikt iepakaļ, viņam neatliek nekas cits, 
kā nodoties savu zināšanu papildināšanai paš- 
darbībā. Atkal šinī ziņā liela atšķirība starp 
viņu un pilsētas jaunieti: kamēr pēdējam bez 
lielām pūlēm pieejamas kultūras iestādes — ne- 
vien skolas, bet arī bibliotekas, teātri, operas, 
koncerti, kīno, priekšlasījumi, izstādes, tikmēr 
lauku jaunietim tādu iespēju nav, un visu vaja- 
ga gūt pašdarbībā. Cita lieta ir, ja lauku jau- 
nietim ir patika un paveras iespējamība nokļūt 
tālāk un augstākās skolās, bet ja viņš paliek 
laukos un tai pašā laikā negrib palikt iepakaļ 
kultūrai, viņam daudz jāstrādā. Jāstrādā ne- 
vien fiziski, bet arī garīgi. To viņš arī dara, 
un šai pašdarbībā tiešām gūst labas sekmes. 
Latviešu lauku jaunieši vienādā skolas izglītībā 
ar pilsētas jauniešiem, ja vien tie nodevušies 
pašdarbībai, par pilsētniekiem ir inteliģen- 
tāki un kultūrālāki. Un tas arī saprotams, jo 
tikai tas nes svētību, kas gūts un panākts ne- 
atlaidīgā, sīkstā un izturīgā pašdarbībā. 

Pašdarbība nevar būt bzz: centības un 
tieksmes pilnīgākām kļūt, kāpēc centības jeb 
čakluma tikums mūsu lauku jaunietī allaž vē- 
rojams. Ja lauku jaunietis negrib palikt tikai 
pie tā, ko viņa tēvi un tēvu tēvi sasnieguši, bet 
tiecas pēc jaunām atziņām, viņam, gribot negri- 
bot, jābūt, cik vien iespējams, čaklam. Patiesi, 
it visur, kur lauku jaunatne ir prātā un dvēselē 
skaidra, viņa ir darbīga, nenogurstoši centīga. 
Vai tā būtu jaunava, kas nododas mājturībai — 
it sevišķi rokdarbiem — vai tas būtu jauneklis, 
kas rīkojas dārzā, tīrumā, pļavā, — visos viņos 
vērojam centību šā vārda vislabākajā nozīmē. 
Dažkārt pat ir tā, ka lauku jaunietis garīgā ziņā 
nav sevišķi apdāvināts, bet ar savu čaklumu to- 
mēr gūst krietnas sekmes. Šai faktā vispār at- 
klājas centības lielā nozīme. Patiešām: dāvana 
nav no mums atkarīgas, bet centība ir mūsu pa” 
šu spēkos, un ja bez spilgtām dāvanām dažš 
tomēr pastrādā lielus darbus, tas apliecina viņa 
centības ļoti lielo nozīmi. Netrūkst mums arī 
apdāvinātu lauku jaunekļu, un prieks redzēt, 
ka lielais vairums no viņiem ir ļoti centīgi. 
Lauki šai ziņā ir labāko spēku avots. Gandrīz 
vai visi mūsu — tāpat kā citās kultūrtautās — 
ievērojamākie cilvēki nākuši no laukiem un 
savā lielajā darba mīlestībā veikuši uzdevumus 
ar vēsturisku nozīmi. 

Dzīvošana starp ļaudīm, kur ir vienkāršība 
un dabīgi apstākļi, lauku jaunietī modina a t- 
saucību pret visu, laipnību un 
pretimnākšanu. Lauku jaunietis otrā 
cilvēkā vairāk saskata labo. Pamudinājumu šā- 
dam ieskatam, starp citu, dod arī tas, ka lauku 
sabiedrībā vismazāk pārkāpumu un noziegumu, 
vismazāk sliktu piemēru. Salīdzinot ar pilsētas 


dzīvi, lauku ļaudīs daudz vairāk cēlu piemēru. 
Lūk, kāpēc lauku jaunietis arī sevī izveido po- 
zitīvu noskaņojumu pret cilvēkiem un dzīvi. 
Kaut gan nereti diezgan bailīgs attiecībās pret 
svešiem un gandrīz vai vienmēr kautrīgs, lauku 
jaunietis tai pašā laikā ir pretimnākošs un at- 
saucīgs. Tā ir sirsnīga atsaucība un laipnība. 
Uz to jau vēl vairāk norāda pieaugušie lauku 
ļaudis: kaut gan viņi dažkārt ir paskarbi, tomēr 
savā sirdī glabā cilvēcīgu siltumu. Jauniešiem 
tas nevar palikt nemanīts. Tāpēe starp viņiem 
tikai reti sastopams īdzīgs, rupjš, cietsirdīgs 
raksturs, un ja kāds tāds ir, tad ne jau lauku 
apstākļu, bet kādu citu iemeslu dēļ. 

Mācīšanās un piemēru ņemšana no apkārtē- 
jiem pieaugušiem lauku jaunietī modina ticī- 
bu viņiem, it sevišķi tādiem, kas arsa- 
vu dzīvi un darbiem liekas būt 
ievērojami. Latviešu lauku jaunietis drī- 
zāk tic autoritātei, nekā mūsu pilsētu 
jauneklis un jaunava. Nereti ir pat tā, ka dažs 
pieaugušais jaunietim ir viss. Lai iedomāja- 
mies tikai to, ar kādām lielām ilgām lauku jau- 
neklis vai jaunava gaida no pilsētas ierodamies 
savu krusttēvu vai krustmāti, kas šo jauniešu 
acīs un apziņā vislielākās uzmanības vērti. Tā- 
pat tas ir citām sabiedrībā pazīstamām perso- 
nām, kas tieši vai netieši ieinteresējušas jaunie- 
ti ar savu darbību. Klausīties tādu cilvēku vār- 
dos, gūt no viņiem zināšanas, vērot šo cilvēku 
darbus, tas lauku jaunietim ir it kā svētdiena, 
apgarotības pilni brīži. Ne gluži tāds ir pilsēt- 
nieks: viņam daudz kas zināms, un iespaidi nāk 
no visām pusēm, pie tam viss tas uzņemams bez 
lielām pūlēm. Cik še var rasties ticība un cie- 
ņa autoritātei? Lauku jaunietim, turpretīm, 
iespaidu un pieredzējumu mazāk, tā kā ikviens 
ievērojamāks cilvēks viņa acīs kļūst paraugs un 
top cieņas un apbrīnošanas vērts. Nereti šī ti- 
cība autoritatei pārvēršas pat lētticībā, kā- 
pēc nebrīnīsimies, ka lauku jaunietis dažkārt 
atrod sevi piemānītu vai piemuļķotu. Tepat 
meklējams arī izskaidrojums lauku jaunavu 
pievilšanas, pavešanas un atstāšanas fak- 
tam, un tepat var atrast izskaidrojumu arī tam, 
ka lauku jaunietis biežāk viļas cilvēkos un 
dzīvē nekā pilsētnieks. Tiklīdz sabrūk ticība 
tam, ko jaunietis apbrīnojis vai dažkārt pat die- 
vinājis, viņa apziņā rodas it kā tukšums, un nav 
viegli atgūt un ieturēt līdzsvaru. Šai pašā sa- 
karībā piemetināsim, ka lauku jaunieša ticības 
elements nereti izvēršas ticējumos un ticējumi 
māņticībā. Dzīvojot tuvāk dabai un ma- 
zāk dzirdot, kas notiek apkārt, lauku cilvēks 
pats savā apziņā rada tēlus un parādības, kam 
bieži vien pieškir īstenības raksturu. Lauku cil- 
vēka ticējumi tomēr nav jāuzskata par sliktu 
parādību, tie tikai apliecina viņa garīgumu: la- 
bāk taču ir kaut km ticēt, nekā neticēt ne- 
kam un visu apšaubīt. Nav jāaizmirst, ka no 
ticējumiem pamazām attīstījusies zinātne, un 
tas, kas sākumā bija ticības, vēlāk kļūst atziņas 
īpašums. 

Plašākas un skaļas sabiedrības trūkums,- tā- 
pat arī dabas klusums lauku jaunatni mudina 
gremdēties sevī un savā tuvā- 
kajā apkārtnē. Tā ļoti raksturīga parā- 

dība: Lauku jāunietis ir iekšējās pasaules cH- 
vēks. Ārišķība viņam - sveša. . Gremdēdamies 
sevī, viņš garīgi kļūst dziļāks. Skaļu iespaidu 
trūkums lauku jaunieti skubina nodoties pārdo- 
mām un pārdzīvojumiem, kas nav tikai vaļas 
brīžos, bet lielāko tiesu darbā. Šo parādību 
mums nācies vērot mazpulku dalībniekos ražo- 
jumu izstādījumos un apskatēs. Mazpulku jau- 
nieši te arvien savās atbildēs, ko apmeklētāji 
no viņiem grib dzirdēt, ir nopietni, un katrs 
viņu vārds, ko tie saka svešajiem, ir apsvērts 
un pārdzīvojumu apgarots.: Šā raksta autoram 
no mazpulku jaunatnes nekad nav nācies dzir- 
dēt fražainības, t. i., vārdu, aiz kā nestāvētu 
pārliecība. Tas panākts, vienkārt; ar saprātīgu 
audzināšanu, un otrkārt, — arī lauku apstāk- 
ļiem, visvairāk klusajai dabai, te sava nozīme. 
Gremdēšanās sevī ir lauku jaunieša stiprums; 
tā dod iespēju viņam piederēt sev, pasargāda- 
ma no paviršības. Un ja vienā otrā gadījumā 
mūsu lauku jaunietis ir nedaudz nedrošs, ne- 
veikls un bikls, tās nav vainas, no kupām neva- 
rētu atsvabināties. Labāk būt mazliet neveik- 
lam, bet totiesu dziļākam, nekā veiklam un 
seklam. 

Dabas tuvums, klusi un mierīgi iespaidi ir ari 
tie; kas lauku jaunietī agri modina un stiprina 
reliģiju. Kaut gan reliģiskās apziņas dīgļi 
ir katrā cilvēkā, tomēr pilsētas troksnis šās ap- 
ziņas attīstībai nav tik labvēlīgs, kā lauku klu- 
sums. Nav arī jāaizmirst, ka lauku daba ir dzī- 
vā daba, un kur gan Dieva klātbūtne izmanā- 
ma vairāk, kā dzīvajā dabā? Protams, daudz 
kas jaunieša reliģiskās apziņas stiprināšanā at- 
karājas no vecākiem un audzinātājiem, un atkal 
izrādās, ka lauku vecāki un audzinātāji sevī 
glabā daudz vairāk reliģiskā spēka nekā pilsēt- 
nieki. Jaunieša reliģiskā apziņa izteicas viņa 
bijībā un svētbijībā pret visu, kas no vi- 
ņa neatkarīgs, bet svētbijībai savukārt liela no- 
zīme tikumiskās apziņas stiprināšanā, par ko 
jau runājām iepriekš. Sevišķi agrākajos gadu 
desmitos, kad vecāki piegrieza vairāk uzmanī- 
bas savu bērnu reliģiskai apziņai, pēdējie iz- 
rādīja vairāk paklausības, atsaucības, pāzemī- 
bas. "Laukos svētdienās stingri ievēroja t.s. 
«baznīcas laiku», un ārī svētvākari bija it kā 
Dieva gara apdvesti. "Tagad šai ziņā daudz kas 
citādi. Un tomēr, ja salīdzinām laukus un pil- 
sētu, lāuku jauniešos nesalīdzināmi vairāk reli- 


ģiozitātes nekā pilsētniekos. Reliģiozitāte, kas 


izteicas svētbijībās garā, ir cilvēka stiprinātāja 
grūtos brīžos, un, ja latvietis izturējis un iztur 
daudz grūtu dzīves pārbaudījumu, viens no lie- 
lākiem stipruma spēkiem viņā bijusi reliģiozi- 
tāte, kas viņā izveidojusies kopš bērnības un 
jaunības. 

Blakām apcerētajām mūsu lauku jauniešu 
psīchiskajām īpatnībām minamas arī dažas sav: 
dabības viņā ķermenī. Starp tām visvairāk ie- 
vērību pelna veselīgs ķermenis un pakāpenība 
dzimumfunkcijas attīstībā. 

Veselīgs ķermenis ir lauku cilvēki 
priekšrocība, un mūsu lauku jaunietis šai ziņā 
nav izņēmums. Augot un dzīvojot laukos, jau: 


nietimizdevība nevien nodoties. fiziskajam dar- 


bam, bet pēc pātikas izmantot sauli, svaigu gai- 
su, ūdeni, kas viss veicina veselību. Liela. no- 
zīme šai ziņā arī svaigajai barībai, it sevišķi 
pienam, augļiem, saknēm un salātiem, kā visa 
lāuku apstākļos pa pilnam. Lauku daba un ba- 
rība jaunieti dara stipru, bet it sevišķi izturīgu. 
Viņa ķermenis un tā funkcijas attīstās pakāpe- 
niski, saskaņoti. Tāpēc starp lauku jauniešiem 
tuberkulozes, plaušu, sirds un c. kaitēm slimo 
nesalīdzināmi mazāk kā pilsētā. Lauki ir vese- 
lības avots, un to pilnam izmanto lauku jaunie- 
tis. 

Pakāpenībāi dzimumfunkcijas 
attīstībā lauku jaunieša dzīvē liela nozī- 
me. Šās funkcijas attīstība atkarīga no iedzim- 
tas dispozīcijas un apkārtnes ietekmēm. Ja ie- 
dzimtajai dispozīcijai apkārtne nevar būt iz- 
šķīrēja pārvarēšanas nozīmē, tad veicināšanas 
ziņā to apkārtnei liels iespaids: pilsētā, kur 
daudz kairinātāju parādību, jaunieša dzimum- 
funkcija attīstās daudz ātrāk nekā laukos, kur 
apstākļi viņu tā nekairina. Gan tiesa, ka lauku 
jaunietis, nonākdams pilsētas kārdinātājos ie- 
spaidos, var zaudēt tikumisko līdzsvaru ātrāk 
nekā pilsētnieks, kas pie tiem jau pieradis, to- 
mēr pretošanās spēja kārdinājumiem 
lauku jaunietim daudz stiprāka kā pilsētnie- 
kam. Stiprs atbalsts pretošanās spējai pavedi- 
nātājiem kārdinājumiem ir arī kautrība, pār ko 
jau iepriekš runājām. Neskaitāmi dzīves fakti 
liecina, ka daudz labāk jaunieša turpmākai at- 
tīstībai, ja pieminētā funkcija raisās dabīgi un 
pakāpeniski, nekā ja to iekairina mākslīgi, un tā 
sāk nedabīgi strauji veidoties. 

Vērojot visu — tiklab psīchisko kā fizisko — 
lauku jaunieša funkciju attīstību un salīdzinot 
to ar veidošanos, kāda notiek pilsētas jauniētī, 
jāatzīst lauku jaunieša pakāpenī- 
ba un saskaņotība. Ja arī lauku jaunie- 
tis tikdaudz neredz, nedzird un nepiedzīvo kā 
pilsētnieks, viņš ir dziļāks un vienģabalaināks. 
Spēku krājumi mūsu lauku jau: 


niešos ir bagātāki nekā pilsēt-: 


niekos: Viņi gan tikdaudz nezina, kā pilsētas 
jaunieši, bet toties ar pašdarbību lauku jaunie- 
ši var pānākt vēl vairāk, nekā pilsētnieki, kas 


atrāk pagurst. Sevišķi svarīgi tās, ka lauku. 


jāunietim ir _ gaišāks tikumiskais 
ideālisms, nekā pilsētniekam, un viņš no tā 
nemēdz atteikties. Būdams klusāks un sevī ro: 
sīgāks, kaut ārēji mazliet nedrošs, mūsu lauku 
jaunietis dzīvē var daudz vērtīga sashiegt, ja 
vien viņš izjūt aicinājumu iet uz priekšu un 
veidoties uz augšu. 

Zīmējoties uz mūsu lauku. jauniešu  trūku- 


miem, kas vērojami vienā otrā gadījumā, daži 
vārdi jāsaka par uzņēmību, izturību, darba me-- 


todi, veiklumu un tikumisko dzīvi. | 
Kaut gan latviešu jaunietis ir apdāvināts un 


darbīgs, tomēr dažreiz viņā vēl trūkst uzņē- . $ 
mības. Uzņēmība ir drosme darbā, kas se-- 


višķi nepieciešama ' sākumā. Cilvēks dažkārt 
var būt spējīgs, garīgi un fiziski stiprs, bet tai 
pašā laikā bez vajadzīgās uzņēmības. Ir mums 
jaunieši un arī pieaugušie, kās ne tuvu nav pie- 


tiekami uzņēmīgi un nespēj sevi padarīt  aktī- 

„un bieži vien neklausa tautas gudrības 


vus — galvenais — ar pašierosmes palīdzību. 
Ja cits viņu ierosina, varbūt pat noteic un vada, 
tad viņš ir darbīgs, bet, atstāts sev, ir bez vaja- 
dzīgās pašierosmes. Šie jaunieši, kaut gan va- 


rētu strādāt, pavada laiku bezdarbībā. Dažs no 
viņiem ir turīgu vecāku bērns, tā kā iespē- 
jamības tikt uz priekšu būtu izdevīgas, bet, 


trūkstot uzņēmībai, nekā vērtīga nepanāk. 


Tas pats sakāms. par izturību. Arī izturī- 
bas un neatlaidības nēreti trūkst mū- 
su jauniešiem. Ir gadījumi, kur viņi gan sāk 
zināmu darbu, bet neveic līdz galam. Izturība 
un neatlaidība savā ziņā ir darba disciplīna. 
Kaut gan katru sākumu uzlūko par grūtu, to- 
mēr nereti sākt ir vieglāk nekā pabeigt. Sāk- 
tā darba turpināšanai un pābeigšanai izturība 
ļoti nepieciešama. Ar interesi vien tē nepie- 
tiek. Vajadzīga neatlaidība. Ka, neatlaidības 
un izturības mūšu jauniešiem dažkārt pietrūkst, 
to liecina fakts, ka dažā pasākumā pirmajā 
mirklī dalībnieku netrūkst, bet vēlāk to skaits 
arvien samazinās. Piem., dažās ārpusskolas mā. 
cībās iestādēs rudenī daudz klausītāju, bet pa- 
vasara pusē skaits jau stipri vien sarucis. Daž- 
reiz gan ir arī otrādi: sākumā dalībnieku skaits 
mazs, bet vēlāk arvien pieaug, — tomēr šādi 
gadījumi retāki, pie kam tie vairāk attiecas uz 
pieaugušiem ļaudīm, kā tas, starp citu, bija vē- 
rojamas kopmoderniecībās u. c. organizācijās, 
kur pieteikšanās un līdzdalība sākumā bijusi 
pagauša. "Ļoti vēlams, lai mūsu jaunatnes 1iz- 
turība un neatlaidība būtu tikpat stipra, cik tās 
spēks un godprātība. 


Mūsu lauku jaunatnei nepieciešamas labākas 
darba mētodes. Tas gan sakāms par visu 
latvju jaunatni un arī mūsu pieaugušiem ļau- 
dīm. Darba spējas un spēki mums lieli, bet ne 
vienmēr protam. tos pareizi izlietot. Jābūt 
skaidrībā nevien par to, kas jādara, bet arī — 
kā jādara. Visbiežāk vērojams, ka mūsu jau- 
nieši atliek uzdevuma pildīšanu uz rītdienu, 
vār- 
dam: «Ko šodien vari padārīt, to netaupi rī- 
tam.» Tāpēc nereti darbs vai nu paliek neda- 
rīts, vai arī iznāk sasteigts. Piem., lielais vai- 
rums skolēnu un studentu negatavojas eksāme- 
niem gada laikā, bet tikai īsi pirms pārbaudī- 
jumiem, kāpēc iznāk liela steigšanās un pārpū- 
lēšanās. Daudzi zemturi vēl nesen bija pakūtri 
zeraes aparšanā rudenī, atlikdami šo darbu uz 
pavasari, kāpēc valdības aicinājums: «Apariei 
zemi rudenī!». nāca īstajā laikā. Šādu un lī- 


dzīgu faktu netrūkst, un tie liecina, ka mums, 


latviešiem, darba metode vēl ir stipri jāuzlabo, 
un ne mūsu lauku, nē pilsētas jaunatne šai zi- 
ņā nav izņēmums. Mums jāpiespiež sevi visu 
darīt,laikus, un arī jaunatne jāaudzina :darba 
disciplīnā, darba metodē. Tikai plānveidība, 
pakāpenība, sistēmā veicina darbā sekmīgu 
veikšanu. Tad darbs nekad nekļūst par slogu, 
bet to var darīt priekā, pacilātā sajūsmā. 


Nekaitētu, bet būtu tikai par labu, ja mūsu 


"lauku jaunietis būtu mazliet veiklāks, kus- 
tīgāks, mundrāks. Gan tiesa, ka lauku cilvēks 
nekad nebūs tik kustīgs kā pilsētnieks, un to 


no viņa arī nevār prasīt, bet veiklums tomēr 
vēlamāks, nekā veikluma trūkums. Te domā- 
jam tiklab garīgo kā fizisko veiklumu. Garī- 
gais veiklums it sevišķi izteicas atjautībā un at- 
tapībā, bet fiziskais — ķermeņa vingrumā. Ta- 
ču labāk, ja šādas priekšrocībasir, nekā, ja to 
nav. Veiklums gan nedrīkst izpausties -ārišķībā, 
kas dažreiz vērojama pilsētniekos, bet tai jaunie- 
tis jāpasarga no bikluma, kas nereti piemīt lauku 
ļaudīm. Ir pazīstama lieta, ka izkopts ķermeņa 
veiklums atbalsta arī garīgo vingrumu, un pē- 
dējais, savukārt, sekmē pirmo. "Tāpēc veiklu: 
ma audzināšana arī lauku jaunietim var dot 
tikai labu. : 


Jautājumā par mūsu lauku jaunieša tikumis- 
ko dzīvi jāizsaka vēlēšanās, lai viņš būtu tiku- 
miski stiprāks un pārspētu sevī rāk: 
stura trauslumu, kas dažbrīd liek sevi 
manīt. Iepriekš gan pasvītrojām lauku jaunie- 
ša priekšrocības tikumiskā ziņā, salīdzinot ar 
pilsētas jaunieti, bet tomēr stāvoklis vēl nav 
tāds, ka atkristu katra vēlēšanās dažas parādī- 
bas redzēt vēl labākā gaismā. Rakstura traus- 


lums dažos mūsu jauniešos izpaužas divi parā- 
dībās: pirmkārt — pietiekamas pretdarbības 
trūkumā iepretīm pavedinātājiem kārdināju- 


mism, un otrkārt — piekāpībā iepretēm dzīves 
grūtumiem. Ir mums jaunieši, kas nespēj cī- 
nīties pret alkohola kāri. Tiklab laukos kā 
pilsētās dažbrīd redzam jaunekļus, kas iereibu- 
šī ālējas. Dažam pasprūk arī rupji vārdi, un 
redzama piedauzīga izturēšanās. Tāpat ir jau- 
nieši, kas nav pietiekami stipri dzīves pārbau- 
dījumos un uzskata par labāku padoties izmisu- 
mam nekā cīnīties. Šis rakstura trauslums vis- 
vairāk vērojams jaunavās, kaut gan jāsaka, ka 
dažu jaunavu nonākšanā izmisuma stāvoklī 
tieši vai netieši vainīgi vīrieši. Lai tas būtu tā 
vai citādi, liekas, ir skaidrs, ka mūsu jaunie- 
šiem laukos un pilsētā nav jāpagurst sava tiku- 
miskā rakstura veidošanā un jābūt stipriem cī- 
ņā pret kārdinājumiem, neveiksmēm un šķēr- 
šļiem. Ir vēlēšanās latviešu jaunieti redzēt ne- 
vis garā un miesās trauslu, bet stipru, sīkstu, 
izturīgu un neatlaidīgu. 


Tāds varētu būt skatiens latviešu lauku jau- 
niešu pamatīpašībās. Savi jaunieši mums, vēe- 
cākajai un vidējai paaudzei, ir jāpazīst un jā- 
saprot. Tikai tad var zināt, kas viņos labs un 
kas slikts un atrast līdzekļus, kā labo veic:nāt 
vn slikto pārvarēt. Visumā par mūsu jaunatni 
nevaram sūdzēties: tā ļoti. tiecas pēc 
gara gaismas un nes sēvī tikt- 
misku ideālismu. Un ja viņā ir viena 
otra nevēlama pazīme, tad neaizmirsīsim, ka 
vidējās un vecākās paaudzes uzdevums ir ar sa- 
vu personīgo piemēru jaunatni stiprināt. Jau- 
natnē nekas tāds nevar iemiesoties, kas jau ie- 
priekš nav vecākajā paaudzē, un tāpēc vecā- 
kā paaudze daudz vairāk nes at- 
bildību par jaunatni, nekā pati 
jaunatne. Mums sava jaunatne jāmīl un 
jāatbalsta visos labajos centienos. Lielais jau- 
natnes draugs, mūsu Prezidents Kārlis ULP- 
manis aicina un saka: «Lai visi cilvē- 
ki jaunai paaudzei sniedz palī- 

dzīgu roku... Nebaidīsimies no palīgiem 
un atbalstītājiem, no tiem jauniem, kas mums 
blakus aug ...» (Raksti un runas, 2. sēj., 408. 
un 479. lpp.) Tiešām, jaunatnes audzināšans 
nevar būt sekmju, vienaldzīgi izturoties pret to 
un tai neuzticoties. Topošais jaunietis vēl ir tai 
stāvoklī, kad, viņam nepieciešama atsaucība, 


Latgales ainava 

gādība, mīlestībā. Latviešu jaunatne izveido- 
sies jo krietnāka, jo labāki mēs, vidējās un ve- 
cākās paaudzes ļaudis, būsim tās pazinēji, sa- 
pratēji, atbalstītāji un taisnīgi vērtētāji. Mūsu 
jaunatne ir daļa no mūsu gara, miesām un asi- 
nīm. Tāpēc tā augs tāda, kādu to iecerēsim 
izaudzināt un kādu to faktiski audzināsim. 

okola un jaunatnes 
sabiedriskā audzināšana 


ARN. LŪSIS 
(Apcerējums nolasīts kādā skolotāju sanāksmē) 


Runāt par jaunatnes sabiedrisko audzināšanu 
nozīmē — pieskarties jautājumam par tās pa- 
reizu ievadīšanu sociālā dzīvē un sagatavošanu 
pašaizliedzīgam darbam, kas veido nostāju, kā- 
da ikvienam krietnam un apzinīgam pilsonim 
reiz jāieņem iepretim savai valstij, lai vairotos 
nevien viņa personīgā, bet arī visas tautas lab- 
klājība, stiprums un gods. 


Sabiedriskās audzināšanas mērķis, manu- 
prāt, nav izkopt jaunatnē tā saucamās «smal- 
kās manieres» vai arī dot iespēju tai piesavinā- 
ties kādam arodam nepieciešamās, praktiskās 
zināšanas. Sabiedriskā audzināšana kļūst no- 
zīmīgs un visai svarīgs faktors nācijas dzīvē ti- 
kai tad, ja tā sakņojas šādu trīs uzdevumu sek- 
mēšanā, proti: | 

1) ja tā palīdz izveidot stipru raksturu un 
ētisku personību, 


2) ja tā modina jaunatnē sadarbības tieksmes, 
nostiprina tās kopgaru, solidaritātes jūtas un 


3) ja tā izveido jaunatnes valstisko stāju laik- 
meta ideoloģijas garā. 

Sevišķi nopietna vērība šim sabiedriskās au- 
dzināšanas darbam jāpievērš tur, kur top un 
veidojas tautas vienības valsts, kas savu dziļā- 
ko piepildījumu rod brīvprātīgā visas nācijas 
aktīvo spēku mobilizācijā kopēju mērķu un uz- 
devumu piepildīšanai. 


Vai tad skola to jau nav darījuis? Vai skola 
nav tā, kas šo darbu var vislabāk veikt, jo tai 
dotas daudzas priekšrocības un iespējamības 
minēto mērķu sekmēšanai? 


Protams, — pa daļai tas tā arī ir. Tak pil- 
nīgi un noteikti sistēmātiskās aprisēs jaunat- 
nes sabiedriskās audzināšanas darbs sekmēsies 
tikai tur, kur skolai talkā nāks jaunatnes orga- 
nizācijas, vai — labāki sakot, kur klasē un ārpus 
tās, jaunatne būs pakļauta vienam audzināša- 
nas ideālam, kurā nebūs vairs pretrunu un ne- 
saskaņu. 


Jo — būtu maldīgi iedomāties, ka skola jau 
pati par sevi ir visu labo iedīgļu veidotāja jau- 
natnes dvēselē un garā. 


Būtu maldīgi iedomāties, ka tā ir viss un dod 
visu, ko jaunatnei vajaga ceļā uz tikumisku 
personību un sabiedrisko dzīvi. Nē. Skola ir 
tikai atslēga, kas palīdz jaunatnei pavērt lielās 
dzīves vārtus. Tā neietver sevī visu jaunatnes 
dzīvi, nesaista visas jaunatnes intereses un ne- 
spēj apmierināt arī visas tās sabiedriskās tiek- 
smes un vēlēšanās. 

Arī skoļa var dažkārt grēkot pret tautas nā- 





Mājokļi putniņiem 


kotni un nācijas dzīvības interesēm. It sevišķi 
smags tās noziegums kļūst tad, ja tā cenšas pa- 
likt vienaldzīga jaunatnes valstiskā audzināša- 
nas darbā, augstāk par visu stādīdama tikai sa- 
vu šķietami tiešo pienākumu — proti — iemā- 
cīt jaunatnei lasīt un rakstīt, paplašināt tās ga- 
rīgos apvāršņus literātūrā un vēsturē, asināt tās 
prātu matēmatikas mūžīgi nemirstīgās likumī- 
bas jēdzienu pareizā izpratnē, ar ķīmijas formu- 
lu palīdzību vest to lielās Dieva pasaules noslē- 
pumu vistumšākos kambaros u. t. t. Nē — sko- 
lai ir jāraugās uz to, lai aiz visas šīs zināšanu 
kravas nenosmok jaunieša dzīves personība. Pa- 
reizi dzīvot un darbu mīlēt — skolai ir jāmāca, 
tos, kas pārkāpj tās slieksni. Mēs tagad sakām 
— dzīvot un strādāt nevien sev, bet savai tau- 
tai, savai valstij un tās nākotnei. 


Ja skola to dara — tad sabiedriskā audzināšā- 
nā tā ir atradusi pareizo un īsto ceļu, kuram 
stingrākus un noteiktākus apveidus atsevišķos 
gadījumos var iezīmēt ārpusskolas jaunatnes 
organizāciju darbs. Mēs varam būt laimīgi, ka 
laikā kopš 1934. gada 15. maija pozitīvām pār- 
maiņām mums, piemēram, izveidojusies plaša 
sadarbība starp skolu un mazpulku organizāci- 
ju, ka savstarpējā uzticībā un vienotu mērķu 

izpratnē šie divi nozīmīgie faktori dod. jaunu 
nokrāsu un raksturu mūsu tautas nākotnes cē- 
lāju un veidotāju audzināšanā. 

Tik daudz šī apcerējuma ievadam. 

Tagad pieskarsimies tuvāki tematā norādītai 
problēmai un mēģināsim rast atbildi jautāju- 
mam: ko skola var darīt jaunatnes sabied- 
riskā audzināšanā jau iepriekš norādīto mērķu 
un uzdevumu garā? 


1. Vispirms šim jautājumam meklēsim pie- 
eju, runājot par jaunatnes rakstura vxidošanu, 
personības audzināšanu. Tas ir priekšnotei- 
kums, kas mums jāpiepilda, lai sabiedriskā dar- 
bā jaunatne gūtu sekmes un panākumus, jo tam, 
kuram daudzkārt uzticēta citu goda un mantas 
sargāšana, pašam ir jābūt ar tīrām rokām un 
skaidru sirdi. "Tam jābūt spējīgam turēties 
pretim ikvienam kārdinājumam, lai viņš varētu 
rādīt labu priekšzīmi visiem, kas klausās nevien 
viņa vārdos, bet meklē tiem atbalsu arī viņa 
darbos un personīgā dzīvē. Jo — vislabākais 
un visspējīgākais grāmatvedis iegrūdīs savu 
firmu vai sabiedrību postā un nelaimē, ja otra 
santīms tam nebūs dārgāks par paša latu. Vis- 
izcilākais organizātors un orators būs nelga un 
nodevējs, ja, sabiedrisko darbu darīdams, viņš 
mēklēs sānu durvis, pa kurām izlavīties laukā 
tad, kad kārtojami personīgie rēķini un personī- 
gās darīšanas. Sabiedriskam darbiniekam, kas 
izpratis jaunā laika garu, drīkst būt tikai viens 
likums: godīgi, ar dziļu pienākuma un atbildī- 
bas apziņu pašam darīt to darbu, kuram tas 
citus ir aicinājis un skubinājis. 


Diskutēt par to, kā jaunatnes raksturā izvei- 
dot visas pozitīvās un sabiedriskam darbam ne- 
pieciešamās īpašības — šai vietā nevarēsim, jo 
grūti nāksies atrast kādu vispārnoderīgu audzi- 
nāšanas paņēmienu, kuram pakļautos ikviena 
jaunieša dvēsele un gars. 


Bet gribētos ticēt iespējai, ka arī šai ziņā 
mums nav jāaprobežojas tikai ar veco un vis- 
pārsankcionēto atziņu lietošanu, ka mēs va- 
ram atrast arī jaunus ceļus rakstura audzināša- 
nas darbā, kas, varbūt. novirzās no humēnis- 
ma tradīcijām, bet tomēr garantē sekmes un 
panākumus. 


Viens no šādiem rakstura audzināšanas pa- 
nēmieniem saistās ar sava «es» vērtī- 
bas apziņas izkopšanu jaunat- 
nē. jo. kas to ir atradis tā dvēselā  raisās 
arī citi gaiši un pozitīvi spēki. Jāaizrāda, ka šī 
nav mana domā. h:t tās autors ir P-ezidents 
Kārlis Ulmanis, kura raksti un runas 
aizvien cīnās ar mazvērtības jūtām, nespēku, 
nevarēšanu, negribēšanu. 


Un — jaunatne šai ziņā — tas ir — sava «es» 
vērtības apzinā — ir daudz jūtīgāka, nekā mēs 
to dažkārt iedomājamies: Tā vienaldzīgi no- 
klauāss morāles spredikī,; ja tam tikai negatīva, 
noliedzēja forma; tā dzird audzinātāja vārdus 
ausīm, nevis ar sirdi, ja viņu grib tikai pul- 
got un kaunināt, tā spītīgi pretojas ikvienam 
mēģinājumam labot tās raksturu un uzvešanos 
ar aizvien lejup slīdošām atzīmēm pieklājībā, 

Bet — vai jūs neesat redzējuši, kā acis tai: ie- 
dzirkstas sajūsmā un priekā tad, kad audzinā- 
tājs ar zēniem runā kā ar vīriem, kad tas klau- 
dzina pie jauniešu sirds durvīm nevis kā vaga- 
ris, kas nācis sodīt, bet gan kā draugs un 
biedrs, kas grib sargāt zēnu un meiteņu. godu 
un tā neaizskaramību. 


Ir jaunieši, kurus jūs varāt bārt, kamēr pie- 
kūstat. "Un — kad jūs būsat noguris — viņš 
saldi nožāvāsies. Bet pamēģinat jūs tādam rez- 
galim aizrādīt, ka viņa rīcība neatbilst krietna 
zēna vai meitenes godam! Jūs būsat tam iedzē- 
lis vissāpīgākā vietā. Deviņdesmit gadījumos 
no simta — viņš labosies, ja vien nebūs jau ga- 
līgi samaitāts. 


Un — šai rakstura audzināšanas darbā neaiz= 
mirsīsim arī to, ka jaunatne morāles būtību vēl 
nesaprot tā, kā mēs, gudro grāmatu ietekmētie 
audzinātāji. Viņas katķisms un tikumu kodeks 
ir citādāks, kā mūsējais. Jaunatnes morāles iz- 
pratne ir aktīvāka, vienkāršāka, nedalītākā. 
Vismaz tādā nozīmē, ka tā prasa tūlītēju izlī- 
dzinājumu daudz un dažādām parādībām un ir 
brīva no tolstoiskā gļēvuma, kas ietverts vārdos 
— hepretojies ļaunumam! 


Un — es varu jums apgalvot, ka tie mazie 
kaušļi, kas dažkārt bruņnieciski metas cīņā par 
savu (kaut arī tikai šķietamo) taisnību un sa- 
vām tiesībām — tie mazie nerātņi, kuru zilā 
acs un saskrāpētā seja liek šausmās nodrebēt 
nervozai audzinātājai — būtiski nav nemaz 
ļaunāki kā jebkurš Matīsinš vai Bungatiņnš, 


jo asaras pasauli labo tikai dzejnieku fantazijā. 


Latviskā dzīves ziņa nepieļauj aklu padevību 


netaisnībai. (Bet — ja kāds grib atsaukties uz: 
kristiānisma tradiciju. — lai atceras lielo Glā-' 


bēju nevien kā grūtdieņu mierinātāju, — bet 
arī kā pašaizliedzīgu cīnītāju, kas padzen sīk- 
naudas mijējus un baložu pārdevējus no sava 
Tēva nama, kuru šie mierīgie un omulīgie pil- 
soņi centušies pārvērst par tirgus namu!) 


Mums ir jāmāca jaunatne cīnīties var savu 


taisnību, jo tikai cīņā, — nevis rūpīgi izvēdinā- 
tā bērnistabā — dzimst un veidojas stiprs rak- 


sturs un droša sirds. 


Pietiek jaunatnei stāstīt par Antiņiem, bā- 
liem jaunekļiem un sapņotājiem! 


Mēs viņus, varbūt, esam sapratuši. Bet jau- 


natne tos nekad nesapratīs. Toms Soiers viņai 
aizvien būs tuvāks par šiem trausliem - zēniem 
un meitenēm, kas atgādina bālus un izstīdzēju- 
šus pagrabā augus. Jo viņš — Toms Soiers — 
ir Istāks, patiesāks, mazāk teātrāls un fražains. 


Un tāpēc nebrīnaties. ka jaunatn> tagad 
vairs nemeklē varoņus tikai bilžu grāmatās un 


romānos; viņa tos vēlas redzēt dzīvē un savā. 
tuvākā apkārtnē. Un viņas izpratnē varonība 


nav pasīva atsacīšanās, bet drosme, rūdīts cī- 
ņas spars, neatlaidība un uzņēmība. - Lūk, tā- 
dēļ tā dažkārt aiziet vienaldzīgi garām vislabā- 
kam ētikas metodiķim, kas, ieturējis krietnas 
brokastis, pašapmierināts kāpj katedrā, lai gadu 
no gada atkārtotu to, ko pats kādreiz mācījies, 











Lūk — tāpēc jaunatne tagad jūsmo par droš- 
sirdīgu lidotāju, kas aiznes uz sava tērauda 
putna spārniem viņas ilgas tālu apvāršņu sid- 
rabotā gaismā; tā satraukta vēro rūdītu jūras 
vilku, kas Daugavmalā, pār kuģa margām no- 
liecies, garplaikodamies kurina savu pīpi un _ do- 
mās maldās tālu okeānu skarbos vējos un viļ- 
ņu bezgalībā. 

Un — vai tādēļ jaunatne kļuvusi sliktāka, 
izlaidīgāka, paviršāka ? 

Es atstāju šī jautājuma izšķiršanu jūsu sirds- 
apziņai, jo mūsu spriedumi tē, laikam, būs vis- 
dažādākie. 

Tikai vienu lietu neaizmirsīsim — visas vēr- 
tības jaunatne var pārvērtēt; varbūt arī atmest 
un apšaubīt. 

Bet viena vērtība paliks, vienu atziņu jaunat- 
ne neatmetīs, proti, to, ka gods ir tas, 
kas jāsarga tāpat, kā visa dzīvī- 
ba, taisnība, tiesības. 

To jaunatne zina tikpat labi, cik labi to zi- 
nam mēs. 

Šai jautājumā viņa mūs labāki sapratīs, kā 
tad, ja mēs rakstura audzināšanas darbā apro. 
bežosimies tikai ar pieklājīgo sadzīves paražu 
daudzināšanu, gudrām pamācībām, rājieniem 
un sprediķiem. 

Un goda izmaņa ir arī tiem zēniem, kurus 
mēs dažkārt uzlūkojam par lielākiem palaid- 
ņiem, aizmirsdami, ka jaunībā dzīvot nozīmē — 
izdarīt daudz nerātnību. Goda izmaņa ir kat- 
ram jaunietim, un, varbūt, ka taisni tie drais- 
kulīgākie, nerātnākie un ekspansīvākie bērni 
nākotnē un sabiedriskā darbā var gūt vislabā- 


kos panākumus, jo tiem ir vairāk enerģijas, 


drosmes, uzņēmības un neatlaidības; viņi ir arī 
biedriskāki, atsaucīgāki citu priekiem un bēdām 
kā tie priekšzīmīgie skolnieki, kas katru rītu 
ierodas ar gludi sasukātiem matiem un veca fi- 
lozofa gudro sēju, kas pirmie griež ceļu audzi- 


nātājam un katrā izdevīgā gadījumā cenšas 


klasē izrādīt savu pārākumu zināšanās un mā- 
cībās. 

Bet — cik no šiem labākiem skolniekiem dzī- 
vē ir kļuvuši par ievērojamiem vai daudzmaz 
izcilškiem sabiedriskiem darbiniekiem? Jūs — 
draugi, vecākie audzinātāji — varat tos saskai- 
tīt, varbūt, uz vienas rokas pirkstiem, kaut tā- 
dus esat sastapuši desmitiem un simtiem. 

Protams — viss iepriekš teiktais ir tikai mars 
intermececo to daudzo un dažādo rakstura audzi- 
nāšanas paņēmienu vidū. ar kuru palīdzību mēs 
cenšamies rast ceļu uz jaunatnes garu un dvē- 
seli. 

Es pieskāros tam tikai tāpēc; ka mani vz- 
skati par jaunatnes rakstura audzināšanu da?- 
kārt savādāki, nekā tos tēlo trafarētās un šablo- 


niskās teorēmās. kuras uzrakstījuši gudri vīri 


un profesori tikai tad, kad tie jau paši kļuvuš! 


par vectētiņiem. 


Lai jaunatni varētu audzināt — vajaga to sa- 
prast, spēt iedziļināties viņas domu un izjūtu 
pasaulē nevis caur grāmatu, bet gan caur īstā”, 


patiesās bērna un jaunieša dzīves saulaino priz- 


mu. Un tad mēs tur redzēsim tik daudz gaišu 


iedīgļu, ka mums būs patiess prieks censties un 


strādāt, lai to izkoptu līdz sabiedriskām dar- 
biniekam nepieciešamai rakstura pilnībai. 

2. Tālāk — mēs konstatējām, ka sabiedriskās 
audzināšanas mērķis ir — modināt jaunatnē sa- 
darbības tieksmēs, nostiprināt tās kopgaru, soli- 
dāritātes jūtas, 

Vēl konkrētāki to varam formulēt, sakot, ka 
sabiedriskās audzināšanas mērķis ir — vienī- 
bas apziņas izkopšana jaunatnē, 
jo vienība ir mūsu augstākais ideāls. Tā — 
mūsu spēks, tautas radošā darba sekmju un pa- 
nākumu garantētāja, Un. tamdēļ arī skolā 
mums jācenšas jaunatni atbrīvot no pārāk lielā 
individuālisma un savrupības. 


Arī skolas darbā mums būtu jācenšas atrast 
tādus uzdevumus, kuru veikšana prasa visu 
audzēkņu aktīvu sadarbību, kopēju spēku iz- 
mantošanu kāda paņēmiena veikšanai. Gluži 
neiespējami tas nav, kaut arī skolas tiešā darbā 
mēs individuālismu izskaust nevarēsim, ievēro- 
jot to, ka skola prasa no saviem audzēkņiem 
patstāvīgu darbu, lai varētu spriest par to ap- 
dāvinātību, sekmēm un panākumiem. 

Bet — vai mēs nevaram, piemē- 
ram, mācības gada beigās god- 
algot arī centīgāko klasi, tāpat, 
kā godalgojam čaklākos (patiesībā 
jāsaka — apdāvinātākos) — skolniekus? 

Šāds pasākums ievērojami izveidotu kopgaru 
klases audzēkņos; ikviens justos atbildīgs savu 
biedru priekšā un strādātu tā, lai pēc viņam ne- 
būtu jādzird pārmetumi. Un — vai līdzšinējo 
ekskursiju vietā atsevišķām klasēm un visai 
skolai — nebūtu arvien vairāk ieteicamas t. s. 
darba talkas vai darba nometnes, kurām nav ti- 
kai audzināšanas, bet daudzkārt arī praktiska 
nozīme. 

Vai arī pašā skolā un tās tuvākā apkārtnē ne- 
varēsim atrast kādu darbu, ko jaunatne, kopēji 
strādājot, var dažās stundās padarīt? 


Padomāsim par to. 

Jaunatnei vienība vispirms jāatrod kā sa- 
darbība, kurai noteikts mērķis un uzdevums. 

To sadarbības garu, ko skola jaunatnes dvē- 
selē dažkārt nespēj atraisīt, — izkopj ārpussko- 
las jaunatnes organizācijas. 

Minēsim šeit tikai divas: mazpulkus un skolu 
kooperātīvus. Pārējām nav praktiskas nozīmes, 
io tās vai nu atradina jaunatni no nopietna dar- 
ba, vai arī pārvērš to par niekošanos — leļļu 
kolekciju un foto uzņēmumu sagatavošanu un 
apmaiņu. 

Mazpulku lielo nozīmi jaunatnes pareizā au- 
dzināšanā jau vairākkārt atzinīgos vārdos ir no- 
vērtējis mūsu Vadonis — Lielvprezidents Kārlis 
Ulmanis. — Arī skolu kooperātīvu darbu na- 
cionālā valdība atzinusi un sankcionējusi ar 
1939, gadā izdotā likuma palīdzību. 

Šīm divām organizācijām — kā faktoriem — 
kas veicina jaunatnes sabiedrisko audzināšanu 
— piegriežama vislielākā vērība un jaunatne 
visnota| "mudināma tajās iestāties, jo šeit tā 
mācās nevien nopietni strādāt, bet iepazīstas arī 
ar sabiedriskā darba organizātorisko pusi, kas 

klasē un skolā nav iespējams. Šeit izvirzās spē- 
jīgākie organizācijas dalībnieki, no kuriem pa- 
mazām - izveidosies sabiedrisko darbinieku 
kadrs, kuram jau būs nepieciešamās priekšzi- 
nāšanas daudz un dažādos jautājumos, kas sais- 
tas ar sabiedriskā darba izdari. 


Bez tam — šīs organizācijas dod saturu arī 
jaunatnes vaļas brīžiem, kurus tā dažkārt iz- 
manto bezmērķīgā klaiņošanā un dažādās ne- 
rātnībās. 

Mums tiešām būtu mazāk slaistu un baltro- 
ču, ja, piemēram, mazpulku vēsturē būtu rak- 
stīti vismaz divi gadu desmiti. Šīs organizācijas 
dalībnieku skaits gan ir liels, bet sava īstā lie- 
luma robežas tas saniegts tikai nākotnē. 

Un ikviena audzinātāja pienākums, kas rūpē- 
jas par to, lai jaunatne tiktu audzināta šim laik- 
metam atbilstošu ideālu garā — ir pašķirt tai 
ceļu uz sabiedrisku darbu arī ārpusskolas or- 
ganizācijās. Jo — katrā jaunietī taču mīt sa- 
biedriskās tieksmes. Tīri dabiski ti meklē viens 
otru, un dzīvē daudz kas atkarājas no tā, kādus 


draugus mēs sev atrodam un ar kādiem bied- 


riem krustojas mūsu ceļš. 


Vēl viena priekšrocība ārpusskolas organizā- 
cijām, kuru ikviens audzinātājs var izmantot 
arī savā labā, ir tā, ka tās dod iespēju mums 
noslēgt ciešāku sadraudzību ar zēniem un mei- 
tenēm, kuriem skolas darbā mēs paliekam pa- 
tāli un pasveši, jo skolotājs bērnu uztverē vien- 
mēr ir un paliek cilvēks, kas nāk no citas pa- 
saules, no otra krasta. Bet tur — jaunatnes 
organizācijās, jaunatne audzinātāju uzskata par 
pirmo starp pārējiem. Paturot savu autori- 
tāti, viņš tomēr organizācijas darbā ir tikai 
biedrs un draugs, kuram var uzticēties un uz 
kuru var paļauties. "Tā audzinātājs patur savā 
ietekmē jaunatni arī tad, kad viņš uz to nerau- 
gās no sava katedra, un viņa darbam var būt 
daudz lielākas sekmes un panākumi. 


3. Tagad īsumā pieskarsimies šī apcerējuma 
pēdējai daļai — runājot par jaunatnes valstis- 
kās stājas izkopšanu. 

Vispirms — ko saprotam ar jēdzienu — val- 
stiskā stāja? 

Gribētos atbildēt — laikmeta ideolo- 
ģijas pareizu izpratni, kas sak- 
ņojas tēvzemes mīlestībā un na- 
cionālā pašapziņā. 

Mēs bieži runājam un rakstām par dažādiem 
jautājumiem, kas saistās ar tagadējā laika ide- 
oloģiju, vēlamies padziļināt tās izpratni tautā, 
dot konkrētu saturu un piepildījumu visiem 
tiem aicinājumiem, kurus mums nesis 1934. ga- 
da 15. maijs un tā iezvanītājs — tautas Vadonis. 
Mēs vēlamies, lai sabiedrība dziļi un patiesi 
saprastu mūsu jaunās satversmes svētību, un 
nepieciešamību, lai tā ieslēgtu 15. maiju savā 
sirdī nevien kā atmiņas par kādu lielu vēsturis- 
ku notikumu, kuram sekoja radikālas pārmai- 
ņas valsts dzīvē — bet gan kā dienu, kurā gars 
mantojis tiesību valdīt pār matēriju, kā dienu, 
kas mums vēstī jaunu domu par to, kas un 
kāds ir mūsu pienākums, kāda mūsu dzīves jē- 
ga, saturs, mērķis, 

15. maijs mums gribēja dot jaunu valstisku 
stāju. 

Vai mēs to jau esam izveidojuši? 

Jaunatne, kas savā ideālismā aizvien pirmā 
atsaucas dižgaru aicinājumam — to vēl meklē. 
Vecā paaudze daudzkārt vēl izturas kūtri 
un vienaldzīgi, jo lielu koku grūti pārstādīt ci- 
tā zemē. Un neskumsim daudz par to. Lai mi- 
roņi paši aprok mirušos, Mūsu ticība pieder 
jaunatnei. Un tamdēļ mūsu pienākums — arī 
skolā un skolas darbā, ir — ziedot vairāk vērī- 
bas jaunatnes valstiskās stājas izkopšanai, kā 


nepieciešamai sabiedriskās audzināšanas sastāv- 
daļai. 


Kā šo darbu veikt? 


Vispirms — iepazīstināsim jau- 
natni, ar tā vīra mācību; kas 
devis saturu tautas vienības 
valstij. Nepietiek ar to, ja mēs skolā redza- 
mā vietā izliekam tautas Vadoņa ģīmetni vai 
kādu viņa izteicienu. Mums jāpalīdz jaunatnei 
saprast to garu, kas slēpjas teiktos vārdos burtu 
rindās. Un — ja mēs katru rītu, darba dienu 
sākot — pulējamies svētbrīdī, lai mūsu sirdīs 
atmostas dievišķīgās skaidrības spožais gaišums 
— vai, dienu beidzot, mēs nevaram īsu brīdi 
veltīt to vārdu apcerei, ar kuriem uz mums ru- 
nā.tautas pravieša balss. (Pilsētās tas, varbūt, 
mazāk iespējams, bet lauku skolās gan.) Jaunat- 
nei ir jāzina, kas tai jādara un kā tai jādzīvo, 
lai viņa varētu izpildīt to uzdevumu, kādu tai 
devusi tautas vienības valsts, un sekot tam ai- 
cinājumam, ko tā dzirdējusi. 

Ja mēs prasām, lai jaunatne zina Pitagora 
teorēmu un dažādas ķimijas formulas, tad 
mums ir daudz lielākas tiesības prasīt, lai tā 
pazīst arī tos jaunā laika dzīves ziņas pamatus 
un aicinājumus, kas veido garīgā spēka krāju- 
mu, kāds.vajadzīgs mūžīgās Latvijas celšanai. 


Un tālāk — vai jaunatne zina un saprot, kas 
īsti ir tautas vienības valsts? Vai tā, piemēram, 
Zina, kādas ir tautas vienības valsts priekš- 
rocības, kāds tās idejiskais pamatojums, kāda 
vieta šai valstī ierādīta individam un kā tam 
jāsaprot savas personīgās brīvības būtība? ... 


Daudzos gadījumos jaunatne, diemžēl, šā- 
diem jautājumiem nevarēs atbildēt, jo mēs 
par tiem esam klusējuši. (Ģimnazijās mācītā 
tiesību filozofija šai ziņā vēl nav tikpat kā ne- 
maz koriģēta, tā izskaidro gan mums visas dip- 
lomatiskā dienesta pakāpes un to franču valodā 
lasāmos nosaukumus, bet nesaka, piemēram, 
neviena vārda par to, kā sankcionējams Vadoņa 
primāts tautas vienības valstī. 


Un — ko par tautas vienības valsti zina caur- 
mērā vidēji apdāvināts pamatskolas audzēknis? 


Mazpulku darbā bijusi izdevība nārliecināties, 
ka šīs zināšanas caurmērā ir visai vājas un ne- 
pilnīgas, kaut arī esam centušies tās balt-zaļā 
karoga jaunatnei sniegt tikdaudz, cik varējām. 


Un — vai arī skolai šai ziņā nebūtu jāmeklē 
plašāki ceļi un iespējamības? Neviens no mums 
taču vairs nešaubīsies par to, cik šādai rīcībai 











liela nozīme jaunatnes sabiedriskā audzināšanā. 
(Nebrīnēsimies par to ka viena liela valsts ta- 
gad panāk visu, ko tās pirmais pilsonis iecerē- 
jis. Šai valstī arī skolā jaunatne tiek au- 
dzināta tā režīma un to ideālu garā, ko izveido- 
jis tās Vadonis. Un kas šos ideālus iemācījies kā 


desmit baušļus, tam viņu dēļ ir drosme cīnīties, 


tas labāk staigās papīra kreklā un ar tukšu vē- 
deru, lai varētu daudzus milijardus ieliet tērau- 
da tankos un betona fortos!) 


Tālāk — ja mēs vēlamies, lai jaunatne inte- 
resētos par sabiedrisko darbu, tad mums tai jā- 
dod nepieciešamās priekšzināša- 
nas arī par visām tām parādī- 
bām, kas risinās valsts sāimnie- 
ciskās un gara kultūras dzīves 
dažādās nozarēs. Tā būtu liela kļūda, 
ja mēs jaunatni atstātu neskaidrībā par dažā- 
dām reformām, kas liek mums stiprākus pama- 
tus mūsu dzīvei, par to reorganizācijas un 
valsts jaunuzbūves darbu, ko veic mūsu Vado- 
nis un nacionālā valdība. Mums ir tiesības pra- 
sīt no jauniešiem, kas tuvojas pilngadības ro- 
bežai, lai tie būtu informēti var visu, kas no- 
tiek mūsu valstī un tautā. Lūk, tamdēļ dažās 
valstīs, piemēram, Anglijā, ir skolas, kur laik- 
rakstu lasīšana un tur gūtās vielas apcere uz- 
ņemta skolu programmā. Citur šo darbu veic 
ārpuskolas jaunatnes organizācijas. (Vācijā, 
Italijā). Arī mazpulku organizācija to nav at- 
stājusi novārtā. Bet daudz plašākās aprisēs tas 
varētu noritēt tad, ja arī mūsu skola tam pie- 
grieztu lielāku vērību. Kāpēc, piemēram, to 
nevar darīt lauku pamatskolās un vidusskolās, 
kur jaunatne pēcpusdienās neizklīst, bet uztu- 
ras internātos un kopmītnēs? Arī pilsētu pa- 
matskolās, pulcinot pēdējo klašu audzēkņus, šī 
problēma būtu atrisināma. Jo iegaumēsim to, 
ka mums vēl ir samērā daudzas lauku sētas, kur 
nelasa nevienu laikrakstu un žurnālu, kur ver 
cāķi paši dzīvo neziņā un spi>ž tādā pat apro- 
bežotībā ieslīgt arī saviem bērniem. Un — kādu 
interesi par sabiedrisko darbu mēs varam no tā- 
das jaunatnes sagaidīt? Kā mēs varam izvei- 
dot tādas jaunatnes valstisko stāju, kas nezina 
pat. tik daudz, kā to, kādi uzdevumi un kāda 
nozīme, piemēram, ir valsts Saimnieciskai un 
valsts Kultūras padomei, Darba centrālei, jau- 
niem saimnieciskiem pasākumiem un t. t.? 

Cik stipra savā nacionālā pašapziņā var būt 
jaunatne, kas nepazīst tā lielā darba plašās 
robežas, ko veikusi viņas tauta, viņas valsts? 
Vai jaunatne, kas vēl dažkārt dzīvo tautiskās 
mazvērtības žņaugos, spēs droši raudzīties pre- 
tim ikvienam pārbaudījumam, kas varētu skart 
tās tautu un valsti? 

Vai viņā būs izkopta tā lielā likteņa vienības 
apziņa, kāda mūs saista ar šo zemi un tās ro- 
bežās darinātiem šūpuļiem un kapiem — lik- 


teņa vienības apziņa, kuru mēs saucam par tēv- 
zemes mīlestību? 

Mēs cenšamies izveidot jaunatnes ārējo stā- 
ju, lai tā sakņotos brašā, nosvērtā rīcībā, paš- 
apziņā un disciplinā. 

Bet — vai daudz vairāk mums nav jādomā 
par to, kā izkopt jaunatnes iekšējo stāju, val- 
stisko apziņu un pārliecību? 

Tikai tad jaunatnes sabiedriskā audzināšana 
būs savu mērķi sasniegusi, kad tas būs noticis 


Jaunatne ir grāmata, kurā mēs esam rakstī- 
juši mūžīgās Latvijas vārdu. 

Un tāpēc asāk kā pātagas cirtiens ikvienu 
krietnu un apzinīgu audzinātāju skar dažkārt 
nepelnītais pārmetums — ka skola audzinot 
jaunatni prom no patiesās dzīves un nespējot 
tās dvēselē atraisīt gaišu ideālismu un prieku 
raženam darbam. Man gribētos šo atziņu 
daudzreiz koriģēt, liekot vārda «skola» vietā 
vārdu «māja, ģimen2». Un es domāju, ka mums 
tiesības to darīt, sevišķi tādos gadījunos, kad 
mums jārunā par ģimeni, kupa sēd mīkstos 
krēslos un kurai dažkārt cukurs, pipari un ka- 
fija ir vairāk vērts, kā nacionālās valdības no- 
rādījumi un visas tautas dzīvības intereses. 
Mums tiesība to darīt, runājot par ģimeni, kas 
domā par bērnu audzināšanu tikai tik tālu, cik 
tālu tai jāsarga viņas smalkās manieres un ro- 
bežas, kādas iezīmē tās atšķirību no sētas ļau- 
dīm un tiem, kas dzīvo apakšējos stāvos. 


Šādus jauniešus skola tiešām nav varē- 
jusi pareizi audzināt, jo tai nācies jaunat- 
nei dot tikai to, ko daudzi turīgi ļaudis no tās 
prasa — mazliet zināšanu, un ar to viņiem pie: 
tiek, 


Skola nav vainīga, ja vecāki paši domā par 
dzīves uzdevumiem un valstisko stāju citādāk, 
kā tagadējais laiks to prasa. 


Bet — tas nenozīmē, ka mums būtu jāieslīgst 
pašapmierinātībā un jāatmet jauno ceļu mek- 
lēšana audzināšanas darbā. 


Mums jādara viss, kas stāv mūsu spēkos, lai 
rītdienas latvietis ieņemtu citādu nostāju ie- 
pretim savai valstij un tautai, un — lai tā bū- 
tu patriotiska, valstiska nostāja. 


Mums jārūpējas par to, lai jaunatne, dzīvē 
izejot, paņemtu sev līdzi nevien skolā gūtās zi- 
nāšanas, bet arī to jaunā laika izpratni, ko mūsu 
tautas Vadonis ietvēris vārdos — aktīvam būt, 
negaidīt, lai viss notiek pats no sevis, bet cīnī- 
ties, strādāt un censties, lai dzīve kļūtu labā- 
ka, pilnīgāka un gaišāka. Jo tā nav tikai ērta 
un' patīkama pastaigāšanās, bet cīņa, darbs, 
pienākums un uzticība! 

Un šo aktīvo garu, vienības apziņu un val- 
stisko stāju jaunatnei dot ir sabiedriskās audzi- 
nāšanas primārais mērķis un uzdevums. 


Nekad, nekad neļausim savās sirdīs dzist tēvu zemes mīlestības liesmām un rūpēm 


par Latviju, lai viņa paliktu un pastāvētu visos mūžos! 


Dr. KĀRLIS ULMANIS 

Apceļojiet dzimto zemi! 
307. Džūkstes mazpulks 


Ķā organizējamas vidējo mācības iestāžu mazpulku 
dalībnieku nodarbības valsts aizsardzībai 


Kapt. T. FREIMANIS 


Tagad bieži dzirdam atziņu, ka tautai un val- 
stij jābūt gatavai savas grūti izcīnītās brīvības 
un neatkarības sargāšanai un aizsargāšanai pret 
tās varbūtējiem apdraudētājiem. Nesen mums 
to pateica arī mūsu Virsvadonis Valsts un Mi- 
nistru Prezidents Kārlis Ulmanis, brīdi- 
nādams visu tautu no iežūžošanās absolūtā, ne- 
kad nesatricināmā miera sajūtā un aicinādams 
visus darīt neatliekamo un iespējamo savas pat- 
stāvības sargāšanai. Tā tad darbu un gatavo- 
šanos visām varbūtībām no mums prasa mūsu 
Valsts Prezidents, bet ne apmierināšanos ar 
līdzšinējiem sasniegumiem, ar padarīto. Un ja 
vairāk darba kā līdz šim prasa no mums mū- 
su Virsvadonis, tad mēs nevaram palikt šo ai- 
cinājumu neievērojuši — nedzirdējuši, bet ar 
vēl lielāku aizrautību, sirds degsmi mums jā- 
cenšas darīt visu, kas vien iespējams, lai sek- 
mētu šī cildenā mērķa sasniegšanu. 

Sakarā ar sacīto, rodas jautājums, vai maz- 
pulki arī var kaut ko vairāk darīt kā līdz šim 
jau minētā valsts aizsardzības darbā, un vai 
viss, kas līdz šim darīts, ir pietiekošs un ne t:- 
kai mūs, bet arī Virsvadoni pilnīgi apmierina? 
Mēs visi labi zinām, ka galv:nā valsts sargātāja 
ir mūsu varonīgā armija, kurai arvien gata- 
va palīdzēt plašā aizsargu organizācija. Neap- 
šaubot viņas spējas aizsargāt valsti pret ārējiem 
draudiem un pilnīgi paļaujoties uz armijas spē- 
ku, mēs tomēr varam teikt, ka valsts aizsardzī- 
bas spēki pašreizējos apstākļos nekad nevar būt 
pārāk stipri, citiem vārdiem, nekad nevar būt 
tāds stāvoklis, kad palīdzība armijai, lai arī kā- 
dā veidā to sniegtu, nāktu viņas kaujas spējām 


par sliktu, t. i. mazinātu tās. Nekad nevar būt 
armijai nepatīkami, ja palīdzības dēļ viņa uz- 
varu izcīna pārāk viegli. Tāpēc palīdzība ne ti- 
kai vēlama, bet pat nepieciešama, un jo vairāk 
palīdzēsim, un jo lielākas izredzes uz vieglāku 
uzvaru — jo labāk. 

Pašreizējais karš rāda, ka ne tikai armija un 
militārās organizācijas var sargāt savu valsti, 
bet arī jaunatne var.stipri atvieglot armijas. uz- 
devumu pildīšanu, protams tikai pēc zināmas 
sagatavošanās un vingrināšanās. To zināmā mē- 
rā pierādīja atbrīvošanas karš, kad skolnieki 
bija karstāko tēvijas sargu rindās un ļoti lielā 
mērā pabalstīja armiju. Ja mēs sāktu ga- 
tavoties varbūtējiem uzdevumiem jau tagad, 
tad sasniegumi būtu daudz labāki. Visus da- 
lībniekus, varbūt, mēs nevarēsim piesaistīt šinī 
darbā, bet kādu daļu gan, un ja arī tikai puse 
no visiem vidējo mācības iestāžu audzēkņiem 
sāktu nodarboties militārās sekcijās, tad jau tas 
būtu liels sasniegums. Par jauniešu interesi ši- 
nī darbā nebūtu jāraizējas, jo tās viņiem nekad 
nav trūcis. Jauniešiem visos laikos arvien biju- 
si liela interese par visu, kas dod iespēju vi- 
ņiem parādīt vīrišķību, sevišķi kareiviskumu. 
Mūsu pienākums būtu šo interesi kāpināt, un 
kur tās nav — ierosināt. 

Par laiku jāsaka, ka drusku vairāk tā var 
ziedot šim darbam nekā līdz šim. Un ja dažas 
prāktiskas nodarbības arī prasītu nedaudz vai- 
rāk laika, tad tās varētu iekārtot svētdienu 
pēcpusdienās vai garākos vakaros (pavasarī un 
rudens sākumā.). 

Nodarbību veidi varētu būt tādi, kas saga- 











tavotu mazpulku dalībniekus atsevišķu uzde- 
vumu veikšanai, piemēram, sakaru uzturēšanā, 
pavadoņu uzdevumiem, ziņnešu pienākumiem, 
piegādes kārtošanā u. c. 

Nodarbību veidi jeb mācību priekšmeti var 
pūt šādi: 

1) Taktika un lauka dienests, 

2) Topografija, 

8) Ieroči, 

4) Sakaru dienests, 

9) Apvidus sagatavošana, 

6) Kara vēsture. 


Taktika. — Iepazīties ar cīņas elemen- 
tiem — līdzekļiem un kauju pamatveidiem. 
Lauku dienestā: <— a) mācīties izpildīt 
patruļu dienestu — izlūkošanu, b) pētīt apvidu 
un novērot to, c) vingrināt redzi, dzirdi un ožu 
dažādos apstākļos laukā, d) vingrināties ap- 
vidus izmantošanā (maskēšanās, novērošana), 
e) vingrināties nakts darbībā: gājieni, saredza- 
mība, dzirdamība, maskēšanās, novērošana, so- 
ļošana tumsā vai starumetēju gaismā un f) lau- 
ku spēles — saime pret saimi. Ar taktiku var 
iepazīties teorētiski, bet lauku dienestu mācī- 
ties praktiski. 


Topografija. Virzīšanās pēc dotā vir- 
ziena (āzimuta) apvidū. Orientēšanās ar karti 
un pārskata kartiņu. Ceļa un perspektīves zī- 
mēšana. Pārskata kartiņas pagatavošana. Vin- 
grināties arī virziena atrašanā un noteikšanā ar 
mākslīgiem un dabīgiem līdzekļiem. Visas no- 
darbības praktiskas. 

Ieroči. Iepazīties ar jaunākiem - moder- 
nākiem ieročiem: zenitlielgabaliem, prettanku 
lielgabaliem, prettanku šautenēm, tankiem un 
bruņotiem automobiļiem, viegliem automatis- 
kiem ieročiem (patšautenēm un ložmetējiem). 
Iepazīšanās izdarāma pēc aprakstiem un zZīmē- 
jumiem, piegriežot galveno vērību šo ieroču uz- 
devumiem — nozīmei un pretlīdzekļiem. Ar 
patšautenēm un ložmetējiem mācīties, ja iespē- 
jams, to apkalpošanā — nodarbināšanā. No- 
darbošanās šinī nozarē ir ļoti interesanta, tikai 
lielāko tiesu būs jāapmierinās ar to, ko var iz- 
lasīt grāmatās un ko var noklausīties kādā 
priekšlasījumā. Iespējama arī ieroču apskate 
kādā garnizona karaspēka daļā. 


Sakaru dienests. Iemācīties Morzes 
ābeci un signalizēšanu pēc šīs sistēmas. Vingri- 
nāties signalizēšanā pēc saīsināta koda. Iepazī- 
ties ar gaismas un skaņu signalizēšanas līdzek- 
ļiem. Ziņnešu pienākumi. 

Apvidus sagatavošana. Nodarbībās 
pie smilšu kastes mācīties patvertņu būvi (pret 
gaisa uzbrukumiem). Tanku un bruņoto auto 
šķēršļi. Maskēšanās veidi un līdzekļi. Sprosto- 
šana (spridzināšana). Izņemot nodarbības pie 
smilšu kastes, visas pārējās apmācības būs ie- 
spējams veikt lielāko tiesu teorētiski, pēc grā- 
matām, zīmējumiem — schēmām u. c. 

Kara vēsture. Izpētīt mūsu armijas tap- 


dienestam un administrācijai 


šanu un organizēšanos, sākot ar latviešu strēl- 
niekiem. Svarīgākās atbrīvošanas kara cīņas 
un dažas spilgtākās kaujas epizodes. 

Visi minētie mācību priekšmeti ir tādi, kupu 
zināšana sekmētu ari ta saukto partizānu karu, 
jo partiīzanam japrot izmantot apvidu, uzturei 
sakarus, lasit kartes, orientēties ar mākslīgiem 
un dabiskiem līdzekļiem, izdarit apvidus spros- 
tošanu, piegādāt kapa materiālus un pārtiku, 
pazīt mūsu armijas tapšanu karpa laikā u. t. t. 
Tā tad šādu nodarbību organizešanas nolūks 
var būt ne tikai ivairot mazpulku dalībnieku iz- 
pratni par arīinijas uzdevumiem, dodot par to 
pietiekošas iepriekšējas zināšanas un tadu Karlu 
atvieglojot arī nākoso kayaviru sagalavo-aunos 
kadam speciālam uzdevumam, bet ari sagatavot 
kaut tikai daļu mazpulku dalībnieku sev.sķu 
uzdevumu pildišanai pirms kara dienesta (var- 
būtējā kara). Tas ir pats svarīgākais Šinī dar- 
ba. 

Protams, šādām nodarbībām vajadzīgi arī lī- 
dzekļi, bet ja mēs vēl arvien varam pieaicināt 
šinī darbā aktīvās armijas karavirus, tad tas 
lielas grūtības nesagādās. Bez tam var iegādāt 
attiecīga satura grāmatas, zīmējumus Uu. C., Ko 
arī vislabāk palīdzēs nokārtot jau minētie kara- 
vīri un arī aizsargi. 


Kā jau sākumā minēts, šīs nodarbības varēs 
izpildīt atsevišķas militārās sekcijas dalībnieki, 
un jo to sekcija lielāka, t. i. lielāks dalībnieku 
skaits tajā, jo labāk. Par sekcijas vadītāju var 
būt militārās apmācības un fiziskās audzināša- 
nas skolotājs vai kāds no aktīvā dienesta kara- 
vīriem - virsniekiem. Pēc zināmas prasmes 1e- 
gūšanas attiecīga uzdevuma un darbības veik- 
šanai, šās sekcijas dalībnieki paši varētu ap- 
mācīt citus dalībniekus un arī aivietot dažos 
gadījumos sekcijas vadītāju. 


Kā redzams, noteikta programma šeit nav 
dota, jo nodarbības minētās nozarēs ir atkarī- 
gas no dalībnieku intereses, rīcībā esošiem lī- 
dzekļiem, vietas un laika apstākļiem u. c. Vie- 
las un līdzekļu izvēle atstāta katra sekcijas va- 
dītāja brīvam ieskatam, jo tā vislabāk var iz- 
pausties pašierosme un līdz ar to nodrošinātas 
labākas sekmes. 


Šeit minētie nodarbību (mācību) priekšmeti 
ir papildinājums tām apmācībām, kuras veic 
vidusskolās pēc «Militārās mācības program- 
mas», tāpēc galvenā vērība piegriezta praktis- 
kām zinībām, bet ne tīri teorētiskiem priekšme- 
tiem, kā karpa disciplīnai un likumiem, iekšējam 
u. C. Tāpat ie- 
rindas un šaušanas apmācībām un gaisa un 
pretķīmiskās aizsardzības apmācībām nav pa- 
redzēta viela, jo tos jau mācās vispārējās sa- 


nāksmēs (ierinda, šauš. apmāc.) vai atsevišķās 
sekcijās. 

Tuvākus norādījumus par vecāko mazpulku 
dalībnieku — zēnu pienākumiem valsts aizsar- 


dzības nodarbībās sniegsim turpmāk. 








Sacensības meitenēm 


L. LIEPIŅA 


Lai mazpulku dalībniekiem un dalībniecēm 
būtu iespējams iemācīties kādu dzīvei noderī- 
gu darbu kā arī parādīt savu prasmi, drosmi un 
izveicību, katru gadu rīko dažādas sacensības. 
Šogad meitenēm paredzētas sacensības krāso- 
Šanā ar augu un ķīmiskajām krāsām. Tomēr 
ne- visur šīs sacensības varēs notikt, jo ne vi- 
sur tagad iespējams sagādāt krāsošanai vaja- 
dzīgās ķīmikālijas un citus materiālus, Lai vi- 
sas mazpulku dalībnieces arī šogad varētu sa- 
censties prasmē un veiklībā, LLK Mazpulku un 
jaunatnes audzināšanas nodaļa tiem mazZ- 


pulkiem, kas ķīmikāliju trūku- 
ma dēļ sacensības krāsošanā 
nevar sarīkot, rīko sacensības 


apģērba lāpīšanā. Šīs sacensības no- 
tiks mazpulkos, rajonos, kā arī novada un 
valsts mērogā — līdztekus sacensībām krāso- 
šanā. 

Lāpīšana sacensībām izvēlēta tāpēc, ka to 
māca pietiekoši pamatīgi skolās, un pēc nelie- 
las vingrināšanās meitenes var piedalīties sa- 
censībās. "Tas ir arī darbs, kas katrai meitenei 
jāprot. 

Sacensību dalībniecēm jāprot lāpīt: 

baltā kokvilnas vai linu audumā — izdilums 
un caurums, vilnas audumā — izdilums un ie- 
rāvums. 

Sacensībām vingrinoties, mazpulku dalībnie- 
ces lāpa savu un savu piederīgo veļu un ap- 
ģērbu. Tā mazpulku saime līdztekus veiks arī 
teicamu taupības darbu. 

Sacensībās ierodoties, katrai 
jāņem: priekšautiņš (balts), 
grieznes (šķēres). 

Sacensību vadītājai jāsagādā: lāpāmie priekš- 
meti ar iespējami vienāda lieluma un veida cau- 
rumiem, piemērots ielāps un lāpāmais diegs, 
sadiedzamais diegs un diegam piemērotas ada. 
tas. Rajona un novada mēroga sacensībām lā- 
pīšanai sagatavojami īpaši viena veida” paraugi. 
Sacensības izdevumi jāmaksā mazpulkam. Sa- 
censībās jāievēro arī meiteņu vecums, mazāka- 
jām dalībniecēm izvēloties vieglākos lāpīšanas 
paņēmienus. Ja dalībnieču skaits liels, ar lielu 
gadu starpību, tās sadalāmas 2 vecuma grupās: 
pirmajā grupā līdz 14 gadu vecumam, otrajā — 
15 g. v. un vecākās. No katra mazpulka uz ra- 
jona sacensībām sūtāmas 2 labākās dalībnieces. 
Novada sacensībās no katra rajona varēs pieda- 
iīties 3 labākās lāpītājas. 

Sacensību gaita: 

Dalībnieces, nostādītas ierindā, saņem pēdē- 
jos norādījumus par sacensībām, sacensību nu- 
murus un sacensībās lāpāmos gabalus ar ielā- 


meitenei līdzi 
uzpirkstenis un 














lāpa divi dažādi caurumi. Dodot 
5—10 minūtes laika, dalībniecēm jāļauj ieņemt 
vietas, pielikt priekšautiņus, piespraust sacensī- 
bu numurus un sakārtoties sacensībām. Vēlams 
pirms sacensībām arī nomazgāt rokas. Pēc ko- 
mandas: «Uzmanību — sākt!» visas dalībnieces 
reizē sāk darbu. Komisija, sastāvoša no priekš- 
sēdētāja, (-as) un 2 loceklēm, darbu pārrauga, 
atzīmē kļūdas un arī labos darba paņēmienus. 
Viena no komisijas loceklēm nozīmējama par 
laika vērotāju. Katra dalībniece, savu darbu 
beigusi, piesprauž savu sacensību numuru: salā- 
pītajam gabalam un to tūlīt nodod laika vēro- 
tājai, kas atzīmē, cik ilgā laikā darbs paveikts. 
Kad visas meitenes savu darbu veikušas, var 
sākties vērtēšana. Te jāievēro: cik veikli dalīb- 
niece darbu veikusi, cik kārtīgi, tīri un pareizi 
darbs padarīts, cik izturīgs ir lāpījums. Kat- 
ra dalībniece pārbaudāma arī vārdiem, pārprā- 
sot sacensībās ielaistās kļūdas. Vērtēšana iz- 
darāma pēc 10 punktu sistēmas, šādi: 

Pirmajā ailē atzīmē dalībnieču sacensību nu- 
murus. Otrajā nodalījumā («Darbs») pirmajā 
ailē atzīmē, cik ātri dalībniece darbu veikusi. 
To dara sekojoši: pirmajai, kas beigusi, un 
tām, kas beidz 3 minūtes pēc pirmās, par veik- 
lību piešķirami 10 punkti. Tālāk par katrām 
trīs minūtēm viens punkts atņemams. Piemē- 
ram, ja kāda dalībniece beigusi 9 minūtes pēc 
pirmās, viņai iznāk: 9—3—3—3, t. i. 7 punkti. 
Ailē «Darba paņēmieni» jāliek atzīme par sa- 
censību darba vērojumiem un par teorētisko 
pārbaudi. Veiklības un darbu paņēmienu ailēs 
ierakstīto skaitļu «vidējo» dabūjam, abus skait-: 


ļus saskaitot un izdalot ar divi. Nodaļā «Re- 
zultāti» vērtē ielāpa izskatu un izturību. Ko- 
pējo vidējo punktu skaitu dabūjam, saskaitot 


«darba» un «rezultātu» vidējos un dalot ar divi. 
(I nod, vidējais + ll nodalīļ. vidējais) 
9 

Atkarībā no iegūtā kopējā vidējā punktu 
skaita, sacensību dalībnieces iedala 3 vietās: - 

I vietā tās, kam vidējais skaits ir 9—10 punkti 
II ” 7” ”„ ” ” » -— 8 ?» 
HI ») " ” ” Ju . 9— 6 , 
begusi, piesprauž savu sacensību numuru salā- 

Ja vidējais punktu skaits ir decimāldaļās virs 
puses, tad ar komisijas lēmumu to paaugstina 
līdz veselam. Piemēram, ja dalībnieces iegūto 
punktu skaits ir 8,65, ar komisijas lēmumu to 
var paaugstināt uz 9, piešķirot dalībniecei I 
vietu. | | 

Sacensības nobeidzot, dalībniecēm, ierindā 
nostādītām, paziņo sacensību rezultātus un ie- 












piem, diegu, adatu. Sacensībās jāsa- gūtās vietas, kā arī sacensībās novērotās kļūdas. 

Olu krāsošanas sacensī- 
bas 


Vērtēsim sevi, vērosim citus 


Agr. V. UISKA 


Dzīvē laime uzsmaida tikai stiprajam, kas var 
un prot sevi disciplinēt, kas prot pārvarēt šķēr- 
šļus un kas pie neveiksmēm nespēkā un bezce- 
rībā nenolaiž rokas. Nekā vērtīga neiegūs arī 
tas, kas apskaudīs otra sasniegumus un nepratīs 
par tiem priecāties un no tiem mācīties. 

Vērojot tautu un cilvēku dzīvi, mēs visur re- 
dzam nepārtrauktu sacensību. "Tāpēc arī maz- 
pulku darbu programā sacensībām ir ierādīta 
izcila vieta, lai mazpulku jaunatne jau cik ie- 
spējams agrāk vingrinātu savus garīgos un f- 
ziskos spēkus, lai izaugtu par pilnvērtīgiem pil- 
soņiem. 

- Mazpulkos vairāk nākas saskarties ar indivi- 
duālo sacensību raksturu, kur katrs dalībnieks 
cīnās par savu es. Tā visi kopīgi stiprina savu 
raksturu un iegūst daudzas labas rakstura īpa- 
šības. Ne mazāk svarīgi ir, ja mazpulka dalīb- 
nieks tikpat dedzīgi prot cīnīties par kopēju 
liētu, savu vienību, savu mazpulku. Ja katrs 
dalībnieks izjustu. un saprastu, kā viņš ir līdz- 
atbildīgs un ka no viņa ir atkarīgi viņa mazvul- 
ka panākumi un cīņas, tad arī retāk nāktos dzir- 
dēt gaušanos par mazvērtību. Vērojot atsevišķo 
mazpulku dzīvi no ārienes, ne vienmēr dabūs'm 
pareizo aktīvitātes atspoguļojumu. Ir patīka- 


mi, ja mazpulkā ir daži centīgi un uzņēmīgi 


dalībnieki, kas sava mazvulka vārdu dara pazīs- 
tamu gan tuvākā, gan tālākā apvidū. bet ja at- 
"likušo dalībnieku lielākā. daļa nebūs atradusi 
un izpratusi savu uzdevumu un vietu, tsd vēl 
nebūs vēlamais sasniegts. Pareizākais un lat- 
kais būs sasniegts tad. ja visa mazpulka, t: i. 
visu dalībnieku aktīvitāte būs lielāka. Ja rsž0- 
jumu skatēs, sacensībās un sanāksmēs piedalī- 
sies lielāks skaits. tad arī mazpulks būs labāki 
"izpildījis savu uzdevumu, nekā tad, ja piedalī- 
sies tikai daži ar labākiem sasniegumiem. 

„Skaitļi paši par sevi ir daudzreiz neintere- 
santi, bet ja ar tiem iepazīstamies tuvāk, tie 





atsedz līdz šim neredzēto un kļūst interesanti. 
Lai mazpulki sevi varētu redzēt. un salīdzināt 
ar kaimiņu draugiem, tad liels palīgs ir skaitļi. 
Sakarā ar tikko teikto, sakopoju pagājušās va- 
saras nometņu un ražojumu apskatu skaitļus 
par Daugavas novada mazpulku rajoniem. Ši- 
nī gadījumā aprobežojos ar tiem, kas piedalī- 
jušies nometnēs un ražojumu apskatēs. Vis- 
pirms ar skaitļu palīdzību aprēķināju katra 
mazpulka aktīvitāti nometnēs, tad cik kupli 
piedalījušies ražojumu apskatēs un, sumējot 
iegūtās vietas, kopā dabūju mazpulka aktīvi- 
tāti rajonā. 

Pēdējā ailē ir atzīmēta mazpulka vieta rajonā. 
Te jāpiebilst, ka šo vietu apzīmējums nedod 
pilnīgu apzīmējumu par labāko mazpulku sa- 
sniegumu ziņā, bet gan rāda, kuros mazpulkos 
ir vairāk aktīvo dalībnieku. Ir labāk,. ja maz- 
pulkā. aktīvo dalībnieku vairāk, nekā ja maz- 
pulkā mazākā daļa, dažreiz pat atsevišķi dalīb- 
nieki veic visus pienākumus un arī plūc pelnī- 
tos laurus, bet lielākā daļa dalībnieku ir neak- 
tīva. 

Daugavas novada mazpulku. 1939. g. aktīvi- 
tāte skaitļos: 

Ailes vertikālā virzienā redzama rajonu ak- 
tīvitāte atsevišķās nometnēs un ražojumu ska- 
tēs, piem., no Kokneses rajona mazpulki raijo- 
na nometnē caurmērā piedalījušies 49,576. 
Turpretim caurmērā ailē parādās visa rajona 
aktīvitātes caurmērs no visa rajonā mazpulkiem 
rajona, novada un mazpulku 10 g. svētku dalīb- 
nieku kopskaita. Piem., Kokneses rajonā šis 
skaitlis ir 360. 

Horizontālā virzienā (caurmēra ailē) redzam 
katra atsevišķa mazpulka caurmēra aktīvitāti 
minētos trīs sarīkojumos. Piem., 28. Kokneses 
mazpulkam šis skaitlis ir 41% u. t. t. | 

Ar «+» ir apzīmēts, ja atsevišķa mazpulka 
aktīvitāte ir bijusi augstāka par caurmēru, un 

«—» ja zemāka un ar «0», ja mazpulks sarīko- 
jumā nav nemaz piedalījies. 

No minētā pārskata skaitļiem redzams, ka no 
Ādažu rajona mazpulkiem nometņošanā un ra- 
žojumu apskatēs aktīvākais ir bijis 405. Ropažu 
mazpulks — abās daļās I vietā. 

Vietu kopskaits, resp. punktu kopskaits 253. 
Garkalnes mazpulkam 2+1—3, un arī 405. Ro- 
pažu 1+2—3, līdz ar to aktīvitātes ziņā šinī 
rajonā 405. Ropāžu mazpulks ieņem I vietu, jo 
tam pirmā daļā ir četri «+» bet 253. Garkalnes 
ir divi «+». Līdzīgi šim piemēram ir aprēķi- 
nātas visas pārējās vietas: 


Ērgļu rajonā [I vietu ieņem 659. Sausnējas mazp. 

Ķeipenes „ 1 u ā 461. Lauberes „ 

Kokneses , | š 619, Vecbebru ,„ 

Lielvārdes , I N N 246. Lēdmanes , 

Rīgas triis (E diem 2 692, Katlakalna- Krusta 
mazp. 

Salaspils „, I E * 926. Turkalnes mazp. 


Rajona nometnēs visaktīvākais bijis Kokne- 
ses rajons ar 49,5'/0 piedalīšanos. Novada no- 
metnēs aktīvākais bijis Salaspils rajons ar 38%/0, 
Mazpulku 10 gadu svētkos Rīgā kuplākā skaitā 
piedalījies Kokneses rajons ar 43%/0. Nometņo- 
šanā caurmērā, t. i. rajona, novada un mazpul- 
ku 10 g. svētkos vienlīdz aktīvi ir bijuši Kok- 
neses un Lielvārdes rajoni ar 36%/0: Ražojumu 
skatēs visaktīvāki piedalījušies Koknes2s rajo- 
na mazpulku dalībnieki — caurmērā 630/0. 


Liekas, ka mazpulka aktīvitāti stipri ietekmē 
dalībnieku skaits, t. i. jo mazpulkā mazāk da- 
lībnieku, jo aktīvitātes "/0 lielāks. "No minētā 
pārskata gan to nevar konstatēt. Protams, vie- 
nā otrā gadījumā šis apstāklis tāds arī ir, un 
nenoliedzami, ka mazpulks ar lielāku dalībnie- 
ku skaitu vadītājiem prasa ievērojami vairāk 
darba. Mēs visi būsim vienos prātos; ka viegli 
būs aktīvitāti pacelt, ja savā vienībā centīsi- 
mies saistīt tikai labākos dalībniekus un mazā 
skaitā. Bet mēs tā nedrīkstam rīko- 
ties, jo tad grēkosim pret mazpulku pamat- 
uzdevumu — mazpulkos jāsaista cik vien iespē- 
jams vairāk neorganizētas jaunatnes un tā jā- 
audzina pēc Virsvadoņa norādījumiem — maz- 
nulku idejas garā. Dalībniekos jāteaudzins, lai 
tie savā dzīvē vienmēr pierādītu dotā solījuma 
pildīšanu. Tāpēc katram vadītājam jācenšas 
vinam uzticētā mazpulkā saistīt kuplu dalīb- 
nieku skaitu un tos izaudzināt par pilnvērtīgiem 
pilsoņiem. Lai šis darbs vadītājam nebūtu pār- 
liecīdi plašs un grūts, mazpulka vadīšanas dar- 
bā jācenšas saistīt pārējie darba biedri — sko- 
lotāji. Šinī darbā loti labi palīgi ir arī bijušie 
mazpulku līdumnieki, diženie un čaklākie da- 
līhnieki. kari, pilngadību sasnieguši,  atstā*uši 
aktīvā dalībnieka gaitas. Viņi ļoti grib strādāt 


mazpulkā un: tam dot daļu atpakaļ no visa tā, 
ko viņi kā dalībnieki, mazpulkā darbojoties, ie- 
guvuši. 

Ar labu gribu palīgus varēs atrast un, kārtīgi 
darbus sadalot starp vadītāja palīgiem un sek- 
ciju vadītājiem, arī lielākos mazpulkos visus 
darbus varēs veikt tikpat viegli, pat vēl vieglāk 
kā mazos. Tad arī aktīvitāte būs liela, jo lie- 
lākā mazpulkā - var veikt arī lielākus. darbus. 
Ja viss labi ievirzīts, tad aktīvitāti palīdz uztu- 
rēt paši dalībnieki lielā — vairāk, nekā tas ir. 
mazos mazpulkos. "Tad arī būs sasniegts vēla- 
mais. 

Ar šo pārskatu skaitļiem neesmu domājis iz- 
teikt kādus pārmetumus u. t. t., bet tikai dot 
iespēju mazpulkam redzēt savas vājās un stip- 
rās puses un vērot, kādā ziņā nākotnē aktīvitāte 
paceļama. Ja vadītājiem būs vairāk konkretu 
piemēru, cerams, tie labāki varēs iejūsmināt 
dalībniekus pienākumu pildīšanai. Šie skaitļi 
dod tādu pat salīdzinājumu, kādu mēs redzam 
praktiskā dzīvē un sacensībās, vērojot citu dar- 
bus un sasniegumus. Mazpulka dalībnieka pie- 
nākums ir vērot, un to, ko par labāku atzīst, 
iegaumēt un lietā likt. Šiem skaitļiem ir tāda 
pat nozīme, kāda ir grāmatvedībai, lai redzētu 
pozitīvo un negatīvo, ko parastā dzīvē, bez 
skaitļu palīdzības, nesaredz. 


Pārzinot katra mazpulka apstākļus un vēro- 
jot, ko. skaitļi izteic, jāsaka, kā apkārtnes ap- 
stākļi, lielāks attālums no centriem, nometņu 
vietām u.t.t. skaitļus resp. vietas, nav pazemi- 
nājuši. Tāpat laika apstākļi arī nē. Ražojumu 
skatēs dalībnieku skaits vēl ir samērā mazs un 
stipri svārstīgs. Šāda parādība nav pamatota, 
jo katrā mazpulkā ir dalībnieki, kas dzīvo tu- 
vāk un tālāk no mazpulka darbības centra. 
Katra mazpulka ārējie apstākļi ir pa lielākai da- 
ļai vienādi, tāpēc ražojumu skates skaitliskais 
dalībnieku daudzums ir atkarīgs no pašiem da- 
lībniekiem. Atrisinājums, uzsākto darbu no- 
beigšana resp. mazpulku dalībnieku piedalīša- 
nās ražojumu skatēs meklējama pašu vidū un 
nevēlamo novērst arī ir pašu spēkos. Ja maz- 
pulka dalībniekiem būs pārredzams sāvs darbs 
un iespēja to salīdzināt ar c'tu kaimiņu maz- 
pulku darbu, tad viņiem atbildības sajūta un 
aktīvitāte pieņemsies. Tā daudzi šķietamie' 
šķēršļi būs gluži viegli pārvarami. 

Būtu ļoti vēlams, ja katrs mazpulks arī ar 
skaitļu un diagrammu palīdzību rādītu savus 
gadskārtējos darbus; tas varētu būt par ražoju- 
mu skatēm, par piedalīšanos nometnēs, sacensī- 
bām u. t. t. Dalībniekiem-nepatiksies rādīt 
vājākus darbus, bet tie centīsies saviem labvē- 
ļiem parādīt, ka ar katru gadu viņu darbs un 
aktīvitāte iet uz priekšu. | 


Un šī zeme, kas tik bagātīgi sniedz jums savus augļus, prasa no jums, lai jūs to 


darītu bagātu un daiļu, un krāšņāku par visām citām zemēm. 

Mazpulku vingrotājas 


Kocēnos 





Saimes un saimju sanāksmes 


F. DUKSIS 


Mazpulku organizācija sasniegusi jau tādu 
stāvokli, ka caurmērā vienā mazpulkā dalībnie- 
ku skaits ir 45, bet daudzos mazpulkos šis skaits 
sasniedz jau 60, 80 un pat 100. Tā kā katram 
mazpulka dalībniekam, saskaņā ar mūsu orga- 
nizācijas iekārtu, ir jāstrādā un jāveic kāds no- 
teikts uzdevums, jāpiesavinās daudz dažādu zi- 
nāšanu un jāizkopj sava ārējā stāja, tad skaidrs, 
ka vadītājam ar dažiem palīgiem ik gadus 
grūtāki nākas izsekot katra atsevišķa dalībnie- 
ka darbībai. 


Šis darbs nokārtojas daudz labvēlīgāki, ja 
mazpulkā izveidojusies rosīga saimju darbība. 
Mazpulki pie mums saimēs iedalīti jau kopš 
vairākiem gadiem. Īpaši ierindas apmācībā, 
dažādās nodarbībās, nometnēs, ekskursijās u. c. 
gadījumos mēs redzam, cik šāds iedalījums bi- 
jis nepieciešams. Pēc daudziem piedzīvoju- 
miem vairākos mazpulkos mums jāatzīst, ka 
saimes var uzņemties vēl daudz citu svarīgu 
uzdevumu dalībnieku pārraudzībā, viņu audzi- 
nāšanā un stājas izveidošanā. — Šai nolūkā vi- 
dējo mācības iestāžu mazpulkos jau oficiāli no- 
rādīts, ka ik nedēļas pusstunda jāiedala s aim- 
ju sanāksmēm. Šādu iekārtojumu par 
nepieciešamu uzskatīja jau agrāk daudzi, un 
tagad atliek vēlēties, lai to ievestu visi maz- 
pulki. 


Saimju sanāksmes noturāmas, ja iespējams, 
katru nedēļu, lai dalībniekiem izveidotos 
ciešāks kontakts ar saimes vecāko, paši:m sa- 
vā starpā un līdz ar to ar visu mazpulku. At- 
kāpties no tā varētu tikai vasarā. Praktiski 
tās vajadzētu iekārtot tūlīt pēc stundām, lai 
"dalībniekiem nebūtu īpaši jākavē laiks. Ār- 
pusskolas saimēm jāizmanto vairāk vakari un 
citu sanāksmju reizes, lai pie viena gājiena 
pusstundu iepriekš vai vēlāk noturētu saimes 
sanāksmi. Ārpusskolēnu saimes savas sa- 
nāksmes var noturēt arī pie kāda dalībnieka 


mājās. Sanāksmei normāli pilnīgi pietiek ar 
pusstundu, bet ja sanāksmes nav iespējams no- 
turēt regulāri katru nedēļu, kā piem., vasarā, tad 
bez šaubām laika nepieciešams vairāk. Saimju 
sanāksmes vada saimes vecākais. Par sanāksmju 
laiku vienojas saime un to pieteic mazpulka 
vadītājam un valdei. Vadītājs cenšas arī pats 
ierasties saimju sanāksmēs, lai pārrunātu vai 
izskaidrotu kādu īpašu jautājumu, vai arī vien- 
kārši kontroles pēc. Saimju sanāksmes daudz 
izdevīgākas par lielajām sanāksmēm, lai va- 
dītājs tuvāki iepazītos ar dalībniekiem, īpaši ar 
iaunajiem dalībniekiem. Saimju sanāksmēs arī 
dalībnieki jūtas brīvāki un kļūst darbīgāki. Tas 
c:ļ dalībnieku pašapziņu, ja tie jūt, ka katram 
atsevišķi piegriež vērību un līdz ar to tie kļūst 
daudz pieejamāki vadītāja un saimes vecākā ie- 
tekmei. Dalībnieku audzināšanas ziņā saimju 
sanāksmes ir neatvietojamas. Lielākos maz- 
pulkos vadītājam būs grūtāk bieži ierasties 
saimju sanāksmēs, tāpēc dažu jautājumu iztir- 
zāšanu un sanāksmju kontroli var uzticēt palī- 
giem, valdes locekļiem vai arī kādam no vadī- 
tāja vietniekiem. Saimei un sa'm”s vēcāka- 
iam katru sanāksmi jāavzinās, ka kaut kurā 
brīdī pie viņiem var ierasties kāds no 
mazpulka vadības. Saimju sanāksmes bez va- 
dītāja ziņas nav pieļaujamas. Par neatļautām 
slepenām saimju sanāksmēm, bez šaubām, ne- 
var uzskatīt saimes sastapšanos skolas starp- 
brīžos, uz-skolu ejot vai no skolas mājās nā- 
kot, sastopoties svētdienās vai taml. Taisni ot- 
rādi, ir vēlams, lai saimes vecākais arī ikdie- 
nas dzīvē sekotu saviem saimes dalībniekiem. 
Ja turpretī saimes vecākais visu saimi gribētu 
sasaukt kopā uz apspriedi kādu svētdienu ār- 
pus parastā laikā, tad šādu gadījumu vajaga ie- 
priekš pieteikt vadītājam. Saimes vecākajam 
jānozīmē viens no saimes dalībniekiem par sa- 
vu vietnieku, kas viņa prombūtnes laikā 

izpildīty saimes vecākā pienākumus. Par viet- 
niekiem jānozīmē pēc kārtas visi dalībnieki, lai 
katrs dabūtu vingrināties šais pienākumos. 


Kā vadīt saimju sanāksmes?. 


Paturot vērā vēlēšanos izkopt dalībnieku 
stāju, arī ssimes vecākajam jāsasveicinās ar sa- 
vu saimi. Jārīkojas būtu šādi: tiklīdz sanāk- 
smes telpā vai vietā, kur saimes locekļi jau sa- 
pulcējušies, ierodas saimes vecākais, pirmais no 
dalībniekiem, kas viņu ierauga (vislabāk, ja to 
dara vecākā vietnieks, nokomandē — «pār- 
traukt» vai «piecelties» (ja dalībnieki sēdētu), 
pēc tam saimes vecākā vietnieks nokomandē 
«mierā!». 


Saimes vecākais, ienākot pie saimes, sasvei- 
cinās ar mazpulku sveicienu un rīkojas tālāk 
pēc apstākļiem, liek vai nu nostāties ierindā vai 
arī nosēdina. Ja saimes vecākais no paša sā- 
kuma atrastos kopējā telpā ar saimi, arī tad 
jāsasveicinās. Tādā gadījumā, uzsākot saimes 
sanāksmi, vecākais pieceļas un griežas pie sai- 
mes dalībniekiem, apmēram šādi: Draugi! Uz- 
sāksim sanāksmi! (Dalībnieki pieceļas.) Pēc 
tam saimes vecākais  sasveicinas: sveiki, 
Ruā; saimes dalībnieki! (Sveiki, arāji! Svei- 
kas, dzirksteles! vai taml.) u.t.t. 


Ja sanāksmē no paša sākuma vai arī sanāk- 
smes laikā ierodas vadītājs, kāds no viņa palī- 
giem vai valdes locekļiem, rīcība ir līdzīga ie- 
priekšējai, papildinot ar to, ka saimes vecākais, 
nokomandējot «mierā!», dodas pie atnācēja ar 
zižojumu: Vadītāja kungs! (Mazpulka priekš- 
RATE 1 ps a saimes sanāksmē ieradušies 
«.  » dalībnieki. Saime pašreiz izņem ...... 
(stājas mācību, vai taml., vai arī «Pārbaudu 
saimes dalībnieku personīgo grāmatvedību u. 
t. t.): | 


Pēc tam jārīkojas saskaņā ar atnācēja — kā 
priekšniecības — norādījumiem. Viņš (paras- 
ti pēc sasveicināšanās) var uzdot turpināt ie- 
sāktās nodarbības vai arī pats uzsākt kādu no- 
darbību. Vadītājam vai viņa vietniekam prom- 
ejot, saimes vecākais nokomandē »mierā!» un 
pavada to līdz durvīm, bet ja tas notiek lau- 
kā, pavada pāris soļus un (parasti uz vadītāja 
norādījumu) nokomandē «brīvi!» Saimes ve- 
cākajam klātneesot; pienākumus izpilda viņa 
vietnieks vai pēc kārtas nākošais pēc vecuma 
dalībnieks. 


Atkarībā no dalībnieku vecuma un attīstības, 
uzdevumi, kas saimes vecākajam un saimei sa- 
vās sanāksmēs būtu kārtojami, ir šādi: 


1) «noslīpēt» ārējo stāju, atkārto- 
jot to, kas pagājušā ierindas stundā parādīts 
no jāuna, vai to, ko dalībnieki vēl nav pilnīgi 
piesavinājušies. Sevišķa vērība jāpiegriež 
sveicināšanai (visādos stāvokļos — ar un 
bez cepures, stāvot un kustībā u. t. t.). 


2) pārbaudot dalībnieku formas tērpu, un 
apģērba stāvokli (ja nav formas), ķermeņa tī- 
rību īpaši roku un kakla tīrību. Praktiski tas 
izdarāms šādi: pēc sasveicināšanās saimes ve- 
cākais nokomandē: «Vienrindu līnijā vai «aplī 


ap mani — stāties!», aplūkojis formas tērpu, 
tas tālāk var komandēt «rokas izstiept!» vai 
arī «apkārtgriezties», lai pārbaudītu formas 
tērpu no mugurpuses, kakla tīrību un taml. No- 
vērojumi par katru atsevišķi ātri jāatzīmē īpa- 
šā grāmatā šim nolūkam iekārtotā lapā. Pil- 
nīgas pārbaudes nav jādara ikreizes, bet šad 
tad. 


,8) atgādināt, izskaidrot un pārtaujāt jautā- 
jumus un uzdevumus: a) ko vispārējā sapulcē 
uzdevis vadītājs vai valde, b) kas norādīti pē- 
dējos žurnāla «Mazpulks» rīkojumos, un c) 
ko par pienākumu uzliek zināt mazpulku orga- 
nizācija vispāri (jautājumi nozīmes iegūšanai, 
obligātās dziesmas, raženiem — savi jautājumi, 
mazpulku solījums u. t. t.). 


4 ) ar īpašām aptaujām vai jautājumiem pār- 
baudīt žurnāla «Mazpulks» lasīšanu; 


0) pārbaudīt praktiskā darba uzdevumus 
amatniecībā, mājsaimniecībā vai citā sekcijas 
darbā. Izkontrolēt un atgādināt vest attiecīgo 
grāmatvedību. Raudzīties, lai katrs ved 
vismaz vienu mazpulku grāmatvedību, ja 
ne citu, tad personīgo grāmatvedību, 


6) vasarā lauku apstākļos pārbaudīt lauci- 
ņu stāvokli vai apskatīt audzējamo dzīvnieku 
katra dalībnieka mājās. Kā laukos, tā pilsē- 
tās censties apmeklēt dalībniekus, kas aizgāju- 
ši lauksaimniecības mācekļu vai izpalīgu gai- 
tās. Ja tas nav iespējams, saimes vecākajam 
jānoorganizē sistemātiskā sarakstīšanās 
ar tiem, kas ir prom, sniedzot tiem informāciju 
par mazpulka un saimes darbību, pamudinot 
tos uzturēt sakarus ar vietējo tuvāko mazpul- 
ku, uzmudinot pildīt pienākumus, ko tie vasa- 
rā ir uzņēmušies (vākt ārstniecības augus, her- 
barijus, vest darbu aprakstu vai dienas grāma- 
tu), atgādināt vest personīgo grāmatvedību (ci- 
tu grāmatvedību tie, domājams, nerakstīs) un 
vispāri morāliski stiprinot tos un uz- 
turot mošu mazpulku garu, 


7) Ar nolūku — radīt starp saimēm veselī- 
gu sacensības garu — ierosināt, izvēlēties un 
veikt kādu kopēju saimes darbu, ko 
pagaidām turētu slepenībā no citām saimēm un 
ko zinātu vienīgi vadītājs. Šādi speciālie saim- 
ju darbi varētu būt, piem., kāds labdarības 
darbs — trūkumcietēju apdāvināšana Ziemas- 
svētkos, kādas atstātas kapu kopiņas uzkopšana 
un taml. un bez tam kāds kopējs darbs, ko sai- 
mes kopēji izstādītu ražojumu apskatē. Dar- 
bus varētu izvēlēties, piem., lauksaimniecībā 
(kāds izmēģinājums, kāda jauna kultūra), amat- 
niecībā, pagatavojot kādu noderīgu lietu maz- 
pulka, skolas vai citām vajadzībām; varētu sa- 
rīkot kādu darba talku, kādu ekskursiju 
ar speciālu uzdevumu kaut ko izpētīt, noskaid- 
rot, kas ar ievāktiem materiāliem, paraugiem 
un fotouzņēmumiem varētu vēlāk interesēt un 
noderēt, piem., kā mācības līdzeklis visam maz- 
pulkam (piem., kāda rūpniecības uzņēmuma 
vai fabrikas darba gaita, tuvējās pļavas zāļu 
sastāvs — herbarijs u. t. t.). Kopējos darbus 
bez tam labi aprakstot un rūpīgi sakārtojot at- 





tiecīgos fotouzņēmumus, saime ar visu to skaisti 
kuplinās izstādes novietnes. Būs prieks pa- 
šiem un pārsteigums citiem. 

8) Gatavot priekšnesumus nometnes uguns- 
kuram, mazpulku sarīkojumiem, vakarēšanām 
u. c. gadījumiem, 

9) Iemācīties dažādas sabiedriskas rotaļas, 
atjautības un pārsteigumus — ko varētu izlie- 
tot gan mazpulku sanāksmēs, gan arī parasta- 
jās viesībās, vingrināties obligāto dziesmu 
dziedāšanā. Trenēties komandu sporta spēlēs, 
rotaļās un, ja vajadzīgs, «noslīpēt» obligāto 
deju prasmi. Sarīkot sacensības sportā — sai- 
mes mērogā. 

10) Atgādināt un izkontrolēt dažādu sais- 
tību nokārtošanu ar mazpulku un or- 
ganizāciju vispāri: biedru maksas, «Mazpulka» 
pasūtīšana u. taml. Jānoorganizē sēklu, mēslu, 
darba rīku un materiālu apgāde, formas tērpa 
un piederumu apgāde u. t. t. Visas šīs lietas 
jākārto pa saimēm un pēc tam attiecīgie sa- 
raksti jānodod tām amatpersonām mazpulkā, 
kam attiecīgā jautājuma nokārtošana uzdota. 

11) Rūpēties, lai saime kā ziemu, tā vasaru 
izietu rūpīgi, pēc iespējas, kopīgi, šaušanas 
apmācību — zēniem un lai izpildītu visus 
šaušanas vingrinājumus. 

Meiteņu saimēm jāpanāk, lai visas meitenes, 
rīkot kādu darba talku, kādu eskkursiju 
kaut arī nebūdamas mājsaimniecības sekcijā, 
rūpētos par savas mājas kopšanu, lai prastu ga- 
tavot ēdienu, lāpīt un darīt visnepieciešamākos 
rokdarbus. 

12) „Saimes vecākajam ar savu personīgo pa- 
raugu un draudzīgo kontaktu audzināt dalīb- 
niekus mazpulka ideju garā, izlīdzināt dalībnie- 
ku raksturu, ja vajadzīgs, mēģināt pārveidot 
dažas nevēlamas rakstura īpašības, izkopt sai- 
mes dalībniekos biedriskumu, pašdarbību, ko- 
pības garu un goda prātu. 

Kā redzams, uzdevumu samērā daudz un 
saimju darbības iespējas ļoti plašas, jo bez tik- 
ko pieminētiem uzdevumiem atradīsies vēl ļoti 
daudz citu. 

Viss teiktais zīmējas kā uz zēnu, tā meiteņu 
saimēm. 

Lai saimju vecākie varētu sekmīgi darboties, 
regulāri jāsasauc īpašas saimju vecāko 
apspriedes, kur vadītājs tos sīkāki infor- 
mētu par visiem tiem jautājumiem (teorētis- 
kiem un praktiskiem), kas jāatgādina un jā- 
iemāca dalībniekiem. Otrs šo apspriežu uzde- 
vums izstrādāt vispārēju darbības plānu 
vismaz trim mēnešiem uz priekšu par to, kas 
saimju vecākiem saimēs jāizņem. Kā jau pie- 
minēts, dažu jautājumu noskaidrošanai saimju 
sanāksmēs ies palīgā vadītājs vai kāds no vi- 
ņa palīgiem vai valdes locekļiem. Šai darbības 
plānā jāparedz jautājumi, kas būs kopēji vi- 
sām saimēm (dalībnieku sagatavošana un pār- 
baude jautājumos, kas jāzina katram organizā- 
cijas loceklim) un arī īpatnējās katrai saimei. 
Pēc iepriekš izstrādātā un pieņemtā darba plā- 
na vadītājam vai viņa vietniekam būs iespējams 
vēlāk kontrolēt saimju vecākā un saimju dar- 
bību. 


Ievedot mazpulkā šādas kārtējās saimes sa- 
nāksmes un uzticot saimju vecākiem tik plašas 
tiesības un pienākumus, par to iepriekš infor- 
mējams viss mazpulks vispārējā sapulcē. 

Saimes vecākajam nepieciešama īpaša sai- 
mes darbības grāmata, kabatas grā- 
matas formātā, kurā sīki jāatzīmē katra dalīb- 
nieka rosība un pienākumu pildīšana. Saimes 
darbības grāmata ir jau iepriekš sīki jāiedala 
un jāsakārto, lai kārtējās sanāksmēs atliktu īsi 
un ātri ar pieņemtām zīmēm atzīmēt visus noO- 
vērojumus. Pirmkārt, jāatzīmē ierašanās (ar 
vai bez nokavēšanās), saimju sanāksmēs, vispā- 
rējās obligātās mazpulku sanāksmēs, dalībnie- 
ka formas tērpa kārtības un tīrības stāvoklis, 
miesas tīrība u. t. t., dalībnieku zināšanas ob- 
ligāto jautājumu pārbaudēs, dalībnieku izvēlē- 
tie praktiskā darba uzdevumi un sekmes, spe- 
ciālie uzdevumi ur viņu pildīšana u. t. t. Tā- 
lāk šai grāmatā, saskaņā ar pieņemto un vadī- 
tāja uzdoto darba plānu jāieraksta katrā sa- 
nāksmē paredzamie jautājumi vai nodarbības, 
kur pēc notikušas sanāksmes jāatzīmē, par cik 
tas izņemts, cik dalībnieki bija piedalījušies un 
novērojumi par vispārējo sanāksmes gaitu. 
Saimju sanāksmju kontrolētāji (vadītājs vai vi- 
ņa vietnieks) katrā šādā sanāksmes lapā (tai 
pašā grāmatā) parakstās un atzīmē savus no- 
vērojumus. — Īpaša protokola grāmata saimju 
sanāksmēs tā tad nav jāved, visas atzīmes iz- 
dara saimes vecākais viens pats. — Mazpulka 
vispārējās sapulcēs saimes vecākajam jāsniedz 
ziņojums par saimes darbību. 

Kā izbeigt saimju sanāksmes? 
Vislabāk ar kādu dziesmu (ja saimē ir labi dzie- 
dātāji), vai ar kopēju mudinājumu - solījumu. 
Kā dziesma nav jāizvēlas himna, bet kāda ci- 
ta mazpulku, patriotiska vai piemērota tautas 


dziesma. Šo dziesmu saime var izvēlēties kā 


savas saimes dziesmu uz visiem laikiem, bet 


labāk gan būtu katrai sanāksmei izraudzīties : 


savu dziesmu ar nolūku labāk iemācīties jau- 
nās dziesmas un piesavināties pēc iespējas 
kuplāku dziesmu skaitu. Dziesmu vajadzētu 
uzdot novadīt (t. i. uzņemt balsi un ja vaja- 
dzīgs norādīt takti) ir reizes citam dalībniekam, 
lai dalībnieki kļūtu drošāki arī šai ziņā. Pie- 
minētais sauciens, sanāksmi nobeidzot, varētu 
būt mūsu sauciena otra daļa (s. vec.: Augat 
lieli! — dalībnieki: Augsim Latvijai!) vai arī 
Īpaši izraudzīts, piem., saimes vecākais saka: 
ko solīsimies, mājā sejot? — visi kopā: 
Darbs mūsu balsts, ar to mēs plauksim, 
_ Būs stipra valsts, mēs lieli augsim! 
(A. Brigadere.) 


Sanāksmi noslēdzot vislabāk nostāties aplī, 
un ja vēlas to noslēgt ar kādu solījumu, tad so- 
lījuma laikā visi paceļ labās rokas. 

Kā redzams, saimju sanāksmēs būtu tik 
daudz ko darīt un pārrunāt, ka ar pusstun- 
du liekas par maz. Sākumā tiešām liksies, ka 
pa to laiku nevar nekā izņemt, bet labāki bū- 
tu, ja šo laiku tomēr censtos nepārsniegt. Lie- 
la priekšrocība te ir tā, ka saimju sanāksmes 
normāli notiek ik nedēļas un tādā kārtā darbu 
var vienmērīgāki sadalīt, 

Pirmais priekšnoteikums, lai saimes labi dar- 
botos, ir piemērota saimes vecākā izraudzī- 
šana. Saimes vecākais nedrīkst būt tas, kas 
pats justos un ko arī citi uzskatītu par vadītā- 
ja ieceltu priekšnieku, kura uzdevums būtu 
par visu novēroto ziņot vadītājam. Laba izvē- 
le būs tā, ja katrs saimes loceklis savu vecāko 
uzskata par draugu un padomdevēju, kas prot 
justies pārējiem līdzīgs, bet reizē prot uzturēt 
disciplinu un kārtību saimju sanāksmēs. Sai- 
mes vecākajam jābūt vadoņa spējām un dāva- 
nām, kas prot iejūsmināt, pakļaut savai gribai 
un aizraut līdz citus. Vai tas katru reizi būs 
meklējams starp tiem, kas klasē ir čaklākais un 
paklausīgākais, ir jautājums. Bez šaubām, ne- 
var pilnīgi atkāpties arī no tām mērauklām, 
kas ir svarīgas skolas darbā, bet dzīvē nereti ir 
pierādījies, ka «labie skolēni» gan paši prot la- 
bi visu izpildīt, bet vadīt-citus, diemžēl, nē. 
Vadītājam vecāko izvēle tiešām nav viegla lie- 
ta, bet prieks par to atziņu, ka piemēroti saim- 
ju vecākie, kā tas ir pierādījies, atrodami kat- 
rā mazpulkā. 

Ja saimes vecākā izvēle būs izdevusies daudz- 
maz labvēlīga, tad saimes vecākais ātri vien 
iegūs uzticību savā saimē un paužot vadītāja un 
vispāri mazpulku organizācijas domu, drīzi 

vien panāks to, kas ir viņa pats svarīgākais uz- 
devums, — viņš izkops saimēs biedrisku- 
mu, vienības garu un skaidru jēdzienu 
par to, kas ir saimes gods. Viņš panāks, 
lai katrs dalībnieks uzskatītu par goda lietu 
ikreizes bez nokavēšanās ierasties un piedalī- 
ties visās mazpulku sanāksmēs, sacensībās un 
apskatēs. Viņš panāks arī to, lai katram sai- 
mes dalībniekam rūpētu tas, lai viņa saime bū- 
tu kārtīgi izpildījusi viņai uzliktos un pašas 
izvēlētos pienākumus un lai saimes vecākajam 
katrā vispārējā sapulcē būtu par saimes dar- 
bību daudz laba ko ziņot. Ja saime varēs šār 
dā veidā saplūst par uzticamu idejas biedru, 
vai, vēl labāk, par nešķipramu draugu vienību, 
tad vadītājs būs ieguvis ļoti daudz. Viņa darbs 
mazpulkā vieglāki veiksies, "un viņš tiešām 
piedzīvos, ka dalībnieki aug lieli tēvzemes mī- 
lestībā un mazpulku ideju garā. 


Mēs droši vāram teikt, ka mazpulku organi- 
zācija, kura arvienu aug plašumā un kuras uz- 
devums arī ir vienmēr vairāk saistīt tos mūsu 


jaunatnes tūkstošus, kas pagaidām nav saistī- 


jušies vēl nevienā organizācijā, nākotnē būs 
tik stipra, cik stipras izveidosies mūsu lielās or- 
ganizācijas pamatvienības — saimes. 

Pienākumi mazpulku 


dalībniekiem jāpilda labāk. 


Agr. RITA VANCERE 


Putniņu drauģi 


Godājamie vadītāji, dzīvojot un strādājot 
mums bieži jāsastopas ar tādiem cilvēkiem, par 
kuriem mēdzam sacīt — tam cilvēkam nav ne- 
kādas pienākuma apziņas — un mēs ejam vēl 
tālāk un sakām — tam nemaz nevar uzticēties. 
Ja kādam cilvēkam trūkst pienākuma apziņas 
un. viņam nevar uzticēties, tadu cilvēku sa- 
biedrība atstumj, izvairās no tā, jo viņš nepil- 
da to,.ko solījis. Gluži tādu pašu parādību vē- 
rojam jaunatnē. Arī tur mēs sastopam visda- 
žādākos raksturus. Ir centīgi, kārtīgi, apzinīgi, 
nolaidīgi, slinki jaunieši. Tomēr, lai arī kā- 
dām rakstura īpašībām tie būtu apveltīti, ieska- 
toties dziļāk, jāatzīst, ka maz ir tādu jauniešu, 
kas savus pienākumus apzinīgi un kārtīgi pil- 
da. Ļoti maz ir tādu mazpulku dalībnieku, kam 
var droši uzticēties, ka uzliktais pienākums tiks 
ar vislabāko apziņu izpildīts. Taisni tāpēc, ka 
pienākuma un darba krietna izpildīšana ir pa- 
matā katra atsevišķa cilvēka dzīvei un visas 
tautas un valsts dzīvei, mēs nedrīkstam tam 


vienaldzīgi paiet garām. 


Pieskaroties jauniešu pienākuma apziņai, 
mēs, cienījamie vadītāji, nedrīkstam aizmirst 
vienu lietu — ka to ļoti ietekmē tās dažādās 
pakāpes un pārvērtības, ko jaunietis visasāk 
sāk izjust, sākot ar 16 g. vecumu. Tomēr, lai 
kā tas būtu, mēs nedrīkstam aizmirst to, ka 
jaunatne ļauj sevi locīt, veidot un audzināt. 
Kas nav panākts ģimenē — vecāku mājās, tas 
katrā ziņā jādara skolā un mazpulku organizā- 
cijā.. Tā ir liela atbildība un grūta lieta, bet 
tomēr mēs to varam. veikt! Rāksturīga īpat- 
nība jaunatnei ir tā, ka viņa savam skolotā- 
"jam - audzinātājam ļoti stipri pieķeras. Viņā 
mostas vēlēšanās būt tādai, kāds ir skolotājs - 
audzinātājs. Ja kāds cilvēks mums pieķēries, 
tad viņu varam veidot un ietekmēt — tikai te 
nepieciešama vislielākā uzmanība, un smalk- 


jūtība. Tas pats ar jaunatni. Godājamie va-” 


dītāji, arī šeit pienākuma apziņas stiprināšanā 
pamatā vispirms ir paraugs un priekšzīme. Bet 
ar to vēl nepietiek — visi jaunieši nav vienādi 
šai ziņā. Nepieciešami vēl citi līdzekļi. 

Tā, piem., pienākuma apziņas trūkumu skaid- 
ri apstiprina rudenī notiekošās mazpulku ražo- 
jumu skates. Katrā mazpulkā gandrīz puse 
dalībnieku ir tādi, kas neatzīst par savu pienā- 





kumu piedalīties ražojumu skatē. Nepiedalī- 
šanās iemesli mazpulka ražojumu apskatē sīki 
pārrunājami un iztirzājami kādā no mazpulka 
sanāksmēm. Dalībniekiem, kas slinkuma un 
nolaidības dēļ nepiedalās ražojumu apskatēs, 
uzliekams katrā ziņā kāds sods. Un ja sods da- 
lībnieku nelabo, un viņam nav ne mazākās cen- 
tības turpmāk strādāt — viņš jālūdz izstāties. 
Tomēr jāņem vērā arī dalībnieka dzīves ap- 
stākļi. S. g. pavasarī, godājamie vadītāji, mums 
jāpieliek vislielākās pūles, lai visi mazpulku 
dalībnieki darbus uzsāktu. Atbildība jāuzliek 
saimju vecākiem un viņu vietniekiem. Saimju 
vecākiem jāzina un jāgādā, lai katrs dalībnieks 
darbu uzsāktu. Ja kāds no dalībniekiem dar- 
bus vilcinātos uzsākt, tūliņ jāziņo mazpulka 
valdei un tālāk mazpulka vadītājam. Gyrūtī- 
bas un neveiksmes nedrīkst dalībniekus atbai- 
dīt .no piedalīšanās ražojumu skatē. Ja nav 
nekā ko izstādīt — ja lauciņa raža aizgājusi bo- 
jā, tad paliek vēl ziemas darbi un iesāktā grā- 
matvedības grāmatiņa. 

Ir vēl daudz un dažādas citas lietas, kas ap- 
stiprina to pašu, ka pienākuma apziņā mēs ne- 
esam visai stipri. Tā, piem., vai tie būtu stā- 
jas kursi, biškopības, amatniecības, aušanas sek- 
ciju vadītāju sagatavošanas kursi — gandrīz 
puse. dalībnieku ir tādu, kas kursiem gan ie- 
priekš pieteicas, pat dažreiz pirmie, bet kad jā- 
brauc un jāpiedalās, tad ir, bieži vien, tie, kas 
rāda citiem sliktu priekšzīmi un kursos neiero- 
das. Dalībniekiem vajadzētu aizrādīt, sanāk- 
smēs pārrunāt, ka pirms tie piesakās kursiem, 
viņiem katrā ziņā vajadzētu izprasīt atļauju sa- 
viem vecākiem. Daudz dalībnieku ir tādu, kas 
kursiem piesakās sajūsmas brīdī, ne par ko ci- 
tu nepadomādami. Tā nevar! Kas kursiem 
pieteicies, tas līdz ar to uzņēmies pienākumu 
katrā ziņā tur ierasties. Neierasties var vie- 
nīgi tad, ja dalībnieks saslimis vai kāds saslim- 
šanas gadījums ģimenē: Tad nekā nevar darīt. 
Nejusties vesels un braukt — tas nozīmē sagā- 
dāt liekas rūpes kursu vadītājiem un var kai- 
tēt pašam dalībniekam. Vēl viena lieta — un 
tā katrā ziņā ņemama vērā — ja dalībnieks 
kursos nevar ierasties, tad par to nekavējoties 
jāziņo (ja mav iespējams saimju vecākam un 
valdei, tad tieši vadītājam). Arī viss tas pār- 

runājams mazpulku sanāksmēs un no dalībnie- 
kiem stingri prasāms. 


Vēl arvien ir tādi mazpulki, kas laikam ar 
to grib izcelties, ka tie prasītos rakstus un pār- 
skatus iesūta ar vairāku nedēļu un pat mēne- 
Šu nokavēšanos. Vai nevajādzētu uzmudināt 
mazpulku valdes iesākt darbu — pārskatu ga- 
tavot jau divi nedēļas pirms prasītā termiņa? 
Tad šo rakstu varēs saņemt laikā. Rakstu no- 
kavēšanu nevar attaisnot. Ja mazpulka valdei 
atļauj pārskatu sastādīšanu un iesūtīšanu no- 
kavēt, tas slikti ietekmē pašus valdes locekļus. 
Tas arī dalībniekiem top par sliktu paradumu. 
Kāds mazpulks man paskaidroja, ka mazpulka 
ziņojumu par 1939. g. neesot varējis iesūtīt 
laikā tāpēc, ka visi mazpulka dalībnieki (seviš- 
ķi vecākie), kopā ar vadītāju, piedalījušies me- 
ža talkās. "Tas ir apsveicami, ka mazpulku da- 

lībnieki piedalās tik sirsnīgi meža talkās, bet 
tomēr arī šis iemesls nav attaisnojams. 

Lai stiprinātu mazpulku dalībnieku pienāku- 
mu apziņu, sanāksmēs iztirzājami tādi stāsti un 
pārrunājami tādi piemēri, kur kāds zēns vai 
meitene krietni savu darbu izpildījuši, kaut arī 
sākumā grūtības likušās nepārvarāmas. Ar 
dalībniekiem pārrunājami arī tādi gadījumi, ka 
tāds cilvēks, kas sola, bet nepilda, dzīvē nekur 
nav derīgs. Tāds vispirms, ir arī apgrūtinājums 
citiem, un tāda dzīve, bieži vien, ir bezsaturīga 
un tukša. 

(rodājamie vadītāji, mēs taču esam drusku 
vairāk pasaulē dzīvojuši nekā mūsu mazpulku 
dalībnieki, tāpēc varam droši un pārliecināti 
teikt un liecināt, ka krietna pienākumu izpildī- 
šana un pieķeršanās labam ir stiprākā un dro- 
šākā dzīves vērtība. 


Mazpulku dalībnieki 
spodrības nedēļā 


«Linu plūcējas» sporta 
namā 


Baltais ceļš . A 


ANSIS LĪDUMS. 


(Turpinājums.) 
* >*k >*k 

Gāju putni jau atgriszušies. 

Skolas dārzā. tagad svilpo jautrie strazdi, un 
mēs, pēc stundām, pāgatavojam tiem dažus jau- 
nus būrīšus.. Arī Dūmiņš piedalījās šai pasā- 
kumā. Viņš mācīja zēniem sagatavot krāsas, 
un, pēc pabeigtā darba, izskatījās tikpat laimīgs 
un apmierināts, kā Ķīvulis, kurš ierosināja do- 
mu: sagādāt tāliem ceļotājiem šo priecīgo pār- 
steigumu. 

— Kā būtu, ja mēs pavasarī, kad nokusīs 
sniegs, uzkoptu arī skola sdārzu — viņš vakari- 
ņojot man jautāja. — Vecām ābelēm sen nav 
izgriezti neauglīgie zari. Daudzus gadus tās 
nav arī apmiglotas. Tāpat sēta būtu labojama... 
Ko jūs par to domājat, kolēga? 

Pirmo reizi, kopš es te strādāju, viņš mani 
tā uzrunāja. | 

Es varētu viņam tikai piekrist. 

— Ceru, ka bērni ar prieku ķersies pie šī dar- 


ba. Visu ziemu nosēdējuši telpās — vasarai 
nākot, viņi atkal labprāt ieelpos svaigu gaisu... 
Un tad. . . galu galā jau mums pašiem pirm- 


kārt jādomā par savas skolas labo slavu. At- 
klāti runājot — jūs mani ierosinājāt šīs lietas 
pārdomāt. Toreiz — kad jūs ar zēniem balsi- 
nājāt skolas virtuvi, man it kā atdarījās acis. 
Sākumā gan es drusku dusmojos. Vairāk pats 
uz sevi, kā uz jums, Līdum. Dusmojos tamdēļ, 
ka es nebiju pirmais redzējis virtuves netīrās 
sienas, ka es nebiju tas, kas bērnus ierosināja 
šim darbam... Un tad es sāku jūs slepus no- 
vērot. Es pārliecinājos, ka jums bērni daudz 
vairāk uzticās, kā man, ka jūsu stundās klasē 
valda lielāka disciplina, bērni aizrautīgāk no- 
dodas savām mācībām. Vēlāk es jautāju: kam- 
dēļ? Kamdēļ bērni izvairas no manis, bet jums 
tuvojas ar smaidu sējā? Kamdēļ es nespēju vi- 
ņus savaldīt un izbeigt to daudzās nerātnības? 
Atbildi protams nenācās grūti atrast. Bērni 





mani nemīl. Es neesmu ieguvis viņu draudzī- 
bu. Es esmu bijis tikai viņu skolotājs, bargs 
burta kalps. Jūs jau atceraties manus agrākos 
ieskatus par to, kā uzturama skolas disciplīna, 
kādiem līdzekļiem bērni pieradināmi pie kārtī- 
bas un savu audzinātājū cienīšanas. . . Tagad 
es redzu: tie ir bijuši tikai maldi. Vērojot jūsu 
darbu, esmu nācis pie šādas atziņas. Un, ja vien 
tas iespējams, es nākotnē gribu laboties... 
Val jūs domājat, ka man izdosies atgūt zaudē- 
tO( 5 

Dūmiņš sēdēja sakņupis savā krēslā un rau- 
dzījās caur logu rieta ugunīs. Viņa seja bija tik 
nogurusi, kā cilvēkam, kas gājis tālu ceļu. Man 
kļuva viņa žēl, jo pēdējā laikā viņam tiešām bi- 
jis visai maz prieka. 

— Es esmu pilnīgi pārliecināts, ka bērni netu- 
ra uz jums ļaunu prātu, jo viņi ir pārāk jauni, 
lai varētu savā sirdī ilgi glabāt īgnumu. Man 
liekas, ka jūs ātri vien iegūsat to, ko domājat 
esam pazaudējuši. Arī man par to būtu pa- 
tiess prieks. . . Un skolas dārzu mēs uzposīsim 
vēl pirms Lieldienām, tikko zeme būs nožuvusi 


— vai nē? 

— Lai notiek jūsu prāts. Es būšu jūsu barā 
pirmais, un, ja man pietiks spēka — arī pēdē- 
jais. 


* * * 


Mācītājs — Baibas brālis — atkal bija at- 
braucis uz skolu. Dūmiņš stāstīja, ka sākot ar 
nākošo mācības gadu viņš, laikam, pasniegšot 
šeit ticības mācības stundas. Esot par to ar vi- 
ņu jau agrāk runājis, bet — dažādu iemeslu 
dēļ — viņš toreiz neesot tādam ierosinājumam 
piekritis. "Tagad viņam vairs neesot nekādu ie- 
bildumu. Viņš pats ticības lietās esot diezgan 
brīviem ieskatiem, nespējot bērniem runāt par 
Dievu un reliģiju ar tik kvēlu pārliecību, kā tas 
vajadzīgs, lai spētu tos patiesi audzināt. Lai.nu 
tad jaunais mācītājs mēģinot to darīt; varbūt, 
ka viņam būšot labākas sekmes. 





— gs 


- 


audi K 


| 
| 
l 
| 
| 
| 
li 
| 
ļ 
| 
. 
i 





Pirms aizbraukšanas mācītājs bija uzkāpis arī 
pie manis. Te, augšā, ir zemas durvis, un viņš 
sadauzīja pieri, līzdams manā istabā. 

Grūti klājas tam, ko Dievs radījis garāku par 
citiem — viņš vīpsnāja, berzēdams sāpošo vie- 
tu. Mazi un sīki ļaudis viegli ielien katrā cau- 
rumā, bet mums, gariem, grūti ienākt pat caur 
skolas durvīm . Nu, bet es jau esmu pie tā 
visa pieradis. Platās durvis man nenākas visai 
bieži virināt, jo tie, kas aiz tām dzīvo, samērā 
reti atceras Dievu, un vēl retāki — mācītāju. 
Jā — bet ko tad es gribēju jums teikt? Baiba 
liek jūs sveicināt. .. Lieldienu brīvlaikā viņa 
brauks uz šejieni. Rakstījusi, lai es sagaidot 
stacijā. Bet — man pašam, laikam, nebūs vis 
vaļas to darīt. Ja negadīsies kāds cits braucējs, 
būs jāsarunā ar rentnieku vai kādu kaimiņu... 
zirgu es varētu dot savēju. 


— Ja negadīsies kāds cits braucējs! Es tū- 
daļ manīju, no kuras puses vējš pūš. Baiba, 
droši vien, viņam ir kautko rakstījusi par mūsu 
draudzību, un viņš tagad grib tai sagādāt mazu 
pārsteigumu, ļaujot man viņu sagaidīt dzelzceļa 
piestātnē. Cik tas ir skaisti, ka viņš to izdomā- 
jis! "Tiešām — viņš ir Baibai labs, sirsnīgs brā- 
lis! Man bija gan drusku neērti, bet es tomēr 
nekavējos piedāvāt savu palīdzību. Galu galā 
— Mums ar Baibu nav jāslapstās, jāmeklē ap- 
linkus ceļi, lai sastaptos. 


— Ak, tad jūs gribētu braukt, ko... . bet — 
vai es jums nesagādāju lielas neērtības.... vil- 
ciens pienāk tikai naktī, ceļi tagad dubļaini un 
braukšana grūta — mācītājs sāka mani ķircināt. 
Bet tad pēkšņi viņš kļuva pavisam nopietns, un, 
raudzīdamies man cieši acīs, teica: — Baiba ir 
jauka meitene. Laimīgs būs tas, kas iegūs vi- 
ņas sirdi. Es viņu tik ļoti mīlu, un man būtu 
žēl, ja tā pieviltos, vai arī — ja kāds viņu pie- 
viltu, "Tagad pasaulē netrūkst blēžu — bet — 
es domāju, ka jūs zinat, ko darat, un, ka jūs vi- 
ņai nesagādāsiet sāpes un ciešanas... 


Tik atklātu valodu es nebiju sagaidījis. Ja 
kāds cits būtu iedrošinājies ar mani tā runāt, 
es viņam atbildētu, lai neiejaucas manās darīša- 
nās un liek mani mierā. Bet jaunā mācītāja 
priekšā es stāvēju kluss un pazemīgs. Viņa vār- 
di mani neuztrauca, nesakaitināja. Es jutu — 
viņam ir tiesības tā runāt. Kā Baibas brālim 
un cilvēces tikumisko.vērtību sargātājam. Ļau- 
dis viņam pārmet, ka viņš dažreiz dzerot, esot 
pārāk straujas un neapvaldītas dabas. Bet pa- 
tiesi vārdi jau, laikam, vienmēr ir skarbi, un, 
kas grib cīnīties pret dzīves ļaunām parādībām, 
tam jābūt nesaudzīgam un bez bailēm jāsaceļas 
pret tiem, kas patiesību grib pienaglot krustā. 
Un — ja viņš kādreiz arī dzer, tad, laikam, gan 
dara to tikai tādos brīžos, kad sirds ir pārāk 
grūta un nospiests prāts. Es vēl atceros vārdus, 
ko viņš man teica rudenī, kad mēs nejauši sa- 
stapāmies ceļā .... Vārdus: ļaudis dzird mani 
tikai ar ausīm, nevis ar sirdi... Tur, Zemga- 
lē — Baibas brālim esot bijusi bagāta un liela 
draudze. Bet — viņš esot to pametis un atnā- 
cis uz šejieni, lai bēgtu no mīlestības pret cita 
vīra sievu... Viņš pazīst ciešanas. Un — 

grib no tām pasargāt arī savu māsu... Jā, jā 
— viņam bija tiesības runāt tik atklātu valodu. 

Lai Dievs dod, ka es spētu Baibai visu mūžu 
palikt uzticīgs. Ar cilvēka apņemšanos vien, 
laikam, nepietiek. "Mēs esam vāji un bieži klū- 
pām. Bet mums ir jābūt spējīgiem atkal cel- 
ties un vērst bijušo par nebijušu. 

Es sēdos pie galda un uzrakstīju Baibai vēs- 
tuli. 

Tur bija tikai četri vārdizes Tevi mīlu, Baiba. 

Ko viņa jutīs, lasīdāma šīs rindas? 

Un — kāda būs mūsu tikšanās? ... 

**%* 


Tagad ir izlemta diena, kurā mēs rīkosim 
koncertu. Tas notiks otrās Lieldienās. Tad ļau- 
dīm ir vaļīgāks laiks. Mēs esam pārliecināti, 
ka apmeklētāju būs pietiekoši daudz, lai varētu 
segt visus izdevumus un vēl atlicināt kautko 
arī bibliotekai. Sestdien es iedošu bērniem lī- 
dzi biļetes, lai viņi tās piedāvā saviem vecākiem 
un kaimiņiem. 

kt 

Vakar skolā ieradās negaidīts ciemiņš — Lat- 
vijas Lauksaimniecības Centrālbiedrības agro- 
noms Ķirsis, kas propagandē mazpulku kustību 
Latvijā. 

Viņš atbrauca ar velosipedu, jo ceļojot tā jau 
otro nedēļu, apmeklēdams visas šī novada sko- 
las un pēc stundām pulcinādams jaunatni, mu- 
dinot to iestāties mazpulku organizācijā. 

Visupirms viņš mūs abus ar Dūmiņu plaši 
iepazīstināja ar mazpulku jaunatnes mērķiem 
un uzdevumiem, — un, viņam nenācās grūti 
mūs pārliecināt. Pārzinis šoreiz izrādījās ap- 
brīnojami piekāpīgs. 

Ja jūs tiešām domājat, ka mazpulks veicinās 
jaunatnes. audzināšanu. darbam un krietniem 
tikumiem, tad varat mēģināt iesildīt bērnu sir- 
dis... Tikai — es nezinu, vai jums tas izdo- 
sies. Zemes darbs bērnus neinteresēs. Viņi 
jau mājās pārliecinājušies par tā grūtumu ... 
visi tagad tiecas uz pilsētām ... bet mēģināt 
jau var... varbūt, ka jūsu sludinātās idejas 
tiešām mums atnesīs svētību... 

Beidzot mēs vienojāmies, ka, ja gadījumā iz- 
dosies mazpulku nodibināt, ēs uzņemšos tā pa- 
gaidu vadību. Par šo lietu es jāu agrāk biju 
domājis. . Es saredzu mazpulka kustībai lielu 
nākotni, ja arī tās dalībnieku skaits sākumā nē- 
būtu visai liels. — | 


Klasē Ķirsis runāja gandrīz divas stundas 
Viņš cildināja zemes darbu, illustrējot savus 
vārdus ar attiecīgām tautas dziesmām. Viņš aiz- 
rādīja uz lauku sētas lielo nozīmi mūsu valsts 
dzīvē, pieminēja to, kā strādā mazpulkiem lī- 
dzīgās organizācijas Amerikā, Zviedrijā... 

Un — viņa dedzīgājiem vārdiem bija samērā 
labi panākumi. Pieteicās astoņpadsmit dalīb- 
nieki — vienpadsmit meitenes un septiņi zēni. 
Starp tiem arī Graudiņš — kā pirmais, jo viņš 
ir barvedis. Viņam sekoja arī citi zēni, un, lie- 
kas, ka daudzi vēl apdomāsies. Pēc referāta 
jaunam agronomam nācās atbildēt uz daudziem 
jautājumiem. Bērni nekādi nevarēja saprast 
to, ka nu reiz viņiem būs pašiem sava nauda. 








ko tie ar savu darbu nopelnījuši. Un — kad 
Ķīrsis pieminēja, ka ražojumu apskatē centīgā- 
kie dalībnieki dabūšot arī godalgas, visos val- 
dīja liela sajūsma. 

Agronoms pārnakšņoja skolā. Mēs ilgi sēdē- 
jām manā istabā, pārrunādami nākošo darba 
plānu. Es guvu daudzus jaunus ierosinājumus, 
un — man liekas, ka tā lieta ies. Sākumā, var- 
būt, būs grūti, jo šis darbs man ir neparasts. 
Bet — gan jau es iestrādāšos.. Jau tuvākās die- 
nās mēs noturēsim pirmo apspriedi un izvēlēsi- 
mies šai vasarā audzējamo kultūru. 

**+ 

Es velti gaidīju Baibas atbildi. 

Dievs vien zin, vai es nebiju pārsteidzies. 

Man vajadzēja būt pacietīgākam. Kamdēļ es 
viņai rakstīju tik savādas rindas. 

Šī neziņa mani nomāc kā slogs. 

Lai mazliet izklaidētos, kopā ar dažiem zē- 
niem šovakar iešu likt naktsšņores. Ūdens upē 
ir krities. 

Pašlaik labi ķeroties vēdzeles un sapaļi. Re- 


dzēsim — kāds būs rītdienas loms. 
***k 


Piecēlos ļoti agri. 

Saule vēl nebija uzlēkusi, tikai austrumi aiz- 
vien vairāk sārtojās. Kā magones zieds. Rīts 
bija samērā vēss, un, kad es izgāju laukā, mani 
sagrāba vieglas trīsas. .. Gluži tāpat, kā viņās 
dienās, kad es no tēva sētas svētdienas rītos gā- 
ju uz Dzirnezeru makšķerēt. Rikšiem tad es 
skrēju pār pļavu, jo zālē tur bija rasa — auk- 
sta, stindzinoša rasa. Basās kājas sala un, no- 
kļuvis līdz ezeram, es tūdaļ mērcu tās ūdenī — 
lai sasildītu. 

Tomēr — zivis bija ķērušās labi. 

Nebiju cerējis iegūt tik lielu lomu. 

Iesviedis paša izgatavotu, no stiepulēm pīt:: 
enkuru, es vilku to pret straumi un ātri vien 
sameklēju pirmo auklu. Brīdi tā drusku pacē- 
lās virs ūdens, bet tad atkal nogrima, un es 
sajutu, ka āķi nav tukši... Divas vēdzeles un 
prāvs sapals! Visbagātāks tomēr bija metiens 
pie tilta; tur ir vairāk akmeņu un strauja vieta. 
Tur dabūju sešas vēdzeles un trīs mazākus sa- 
palus... Apmierināts es devos mājup, un ma- 
na nasta nebija viegla. Zivis es nodevu Ašiņai. 
Nolēmām gaidīt rītdienas lomu un — ja arī tas 
būs prāvs — pacienāt visu skolu ar zivju viru-- 
mu. Mums ir liels grāpis. Arī karote, laikam, 
katram viena atradīsies. Šovakar man pietei- 
cās tikdaudz talcinieku, ka, laikam, tos visus 
nemaz nevarēšu izmantot. Liekas — arī pārzi- 
nis nāks līdzi. 

Ar kādu zēnu man šodien iznāca jocīgs pār- 


pratums. 

Viņš jau bija piecēlies, kad es ienācu skolas 
gaitenī. 

— Puikas, ļurbas nāk! — viņš iesaucās, re- 


dzēdams mani ar zivju tarbu rokās — un tūdaļ 
durvīs parādījās daudzas ziņkārīgas sejas. 
Tādu bezkaunību es nebiju sagaidījis. Domā- 
ju, ka zēns lamā mani un dara to atklāti — man 
acīs raudzīdamies. Nosarcis un īgns es iedrāzos 
virtuvē, nolēmis tūdaļ saukt pie sevis pārgalv- 
nieku, Bet — arī Ašiņa, zivis redzēdama, pie- 


minēja to drausmīgo vārdu, un tikai tad es sa- 
pratu, ka tā viņi šai pusē sauc vēdzeles — par 
ļurbām! 

Kāda jocīga sagadīšanās! 

**ķ 

Diena paiet pēc dienas, bet Baiba klusē. 

Un es skumstu un dusmojos pats uz sevis. Es 
tiešām esmu liels nelga un karstas putras strē- 


bējs. 

Kā lai laboju savu kļūdu? 

Domāju viņai uzrakstīt vēstuli — lai neļau- 
nojās... | 

Mūsu «zivju talka» izdevās apmierinoši. 

Vai visi bērni dabūja paēst — tas, protams, 


ir cits jautājums, bet pāris karotes silta viruma 
tomēr katram iznāca... 

Skolai ir prāvs, neapstrādāts zemes gabals... 
Kā būtu, ja mēs to apkoptu, iedēstītu dārzājus 
— un ziemu izlietotu tos pašas skolas vajadzī- 
bām? Man tiešām žēl, ka bērniem visu nedēļu 
jāiztiek no tās pavalgas, ko tiem dod līdzi mā- 
jinieki. Sausa maize, drusku sviesta, tauku un 
biezpiena. Augošam ķermenim tā ir pārāk vā- 
ja barība, lai tas varētu būt vesels un stiprs. 


Tiešām — mēs domājam tikai par garu, bet 
miesu esam atstājuši novārtā. 
**+% 


Beidzot — saņēmu gaidīto vēstuli. 

Atverot aploksni, biju drusku uztraucies, kā 
skolnieks, kas dodas uz grūtu pārbaudījumu. 

Bet Baiba bija rakstījusi mierīgus un ikdie- 
nišķus vārdus. Par mācībām, pavasari pilsētā, 
pāris izlasītām grāmatām. It kā manu vēstuli 
tā nemaz nebūtu saņēmusi. Šķelme. Varbūt, 
ka tā ir labāki. Es viņu vairs ar tādām muļķī- 
bām neapgrūtināšu. Man pašam tīri kauns, ka 
es tā pārsteidzos. 

**% 

Mēs noturējām pirmo mazpulka sanāksmi. 

Ievēlējām arī mazpulka valdi.  Priekšnieka 
amatam, protams, tika izraudzīts Graudiņš. 

Es neesmu visai apmierināts ar šo izvēli, bet 
— man nācās grūti uzstāties pret bērnu gribu 
jau pašā darba sākumā. Graudiņš ir diezgan 
ātras dabas zēns, neapvaldīts un arī drusku 
rupjš. Bet -- varbūt, ka tagad, apzinādamies 
savu stāvokli, viņš labosies. Griba viņam ir 
stipra, viņš ir arī apķērīgs un izdarīgs. Visu iz- 
domā pirmais, un visur arī pirmais stājas pie 
darba. 

Divas meitenes nav dabūjušas vecāku piekri- 
šanu iestāties mazpulkā. Man būs jāapciemo to 
vecāki, un jāmēģina tos pārliecināt. Darīšu to 
jau nākošā svētdienā, jo drīzumā mums jāsāk 
iekārtot savus lauciņus. Mēs nolēmām, ka mū- 
su audzējamā pamatkultūra būs kartupeļi; labā- 
ko šķirni vēl noskaidrosim saziņā ar vietējo 
agronomu. 

**% 

Liekas, ka aizsargu rīkotais koncerts izdosies 
labi. Sabiedrībā vērojama diezgan dzīva inte- 
rese par mūsu vakaru. Biļetes jau pārdotas par 
pāris simts latiem. Nodaļas priekšnieks pagā- 
jušā sanāksmē izteica man atzinību par to, ka es 
darot visu, lai koncerts labi izdotos. 


(Turpinājums sekos.) 

Mazpulku organizācijas vadība atzinusi 
par lietderīgu piegriezt lielāku vērību sporta 
nodarbībām un spēlēm, lai paceltu dalībnieku 
fiziskās attīstības līmeni un izkoptu brašu stā- 
ju un veiklību. 


Darbs var dot cerētos panākumus tikai tad, 
ja tas lietpratīgi ievirzīts. Te nepieciešami arī 
lietpratēja ārsta norādījumi. Tāpēc arī iecelts 
īpašs mazpulku fiziskās audzināšanas un sporta 
ārsts. Fiziskās audzināšanas un sporta ārsts ar- 
vien sekos, lai jaunais, nenobriedušais organisms 
neaizraujas ar sacīkstēm, kas viņa fiziskos spē- 
kus var vājināt, ne stiprināt. "Tāpēc piedalīša- 
nās sacīkstēs attaisnojama tikai tiem dalībnie- 
kiem, kuriem ārsts devis atļauju. Tāpat ārstam 
jāpalīdz izraudzīt tādas nodarbības, kas zinā- 
mām vecumam tieši piemērotas un kas veicinā- 
tu cerētā mērķa sasniegšanu. 


Ar jaunā posteņa nodibināšanu mēs.varētu 
uzskatīt medicīnisko uzraudzību par izveidotu. 
Tomēr nevaram paļauties, ka šī uzraudzība arī 
labi noritēs. Nepieciešams vēl viens priekšno- 
teikums; un proti, ikvienam darb:niekam labi 
jāapz'nās savi uzdevumi un jācenšas tos kārtīgi 
pildīt. | 

Ārstu uzdevumi visiem skaidri. Tie ir vai- 
rākkārt pārrunāti ārstu sanāksmēs, un par tiem 
ir rakstīts «Vadītājā». Ne tā ir ar veselības 
sargiem. Novērojumi rāda, ka viņi vēl nav at- 
raduši, jeb pareizāki sakot, viņiem vēl nav ie- 
rādīta īsta vieta mazpulkos. Protams, veselības 
sargi ir audzināmi līdzīgi pārējiem dalībnie- 
kiem, b*t viņi ir arī aicināti medicīniskās uz- 
raudzības darba veikšanai. 


10) 





Fiziskās audzināšanas 
un sporta ārsis 
mazpulkiem 


Veselības sargu pienākumi 


Dr. J. A. VĪTOLS, mazpulku veselības kopšanas_-in- 
spektors 


Upe pavasarī 


Veselības sargam jāierosina veselības kopša- 
nas sekcijas dibināšana pie sava mazpulka un 
jāstājas tās darbinieku pirmajās rindās, uzņe- 
moties sekcijas vecākā pienākumus un aicinot 
kādu skolotāju — audzinātāju vadītāja ama- 
tam. 

Tīrības un kārtības raksturojuma kartiņas ie- 
vešana mazpulkos uzliek vadītājam, jaunus pie- 
nākumus. Lai mazpulku vadītāji ar to netik- 
tu traucēti pārējo pienākumu kārtošānā, daļa 
no šiem pienākumiēm jānodod veselības kop- 
šanas sekcijai un tās vadītājam. 

Veselības sargam arvien jācenšas piedalīties 


mazpulku kopējās gaitās un būt nomodā par sa- 
nitāriem un higieniskiem apstākļiem kā nomet= 


nēs tā ikviena dalībnieka sētā, ja vien viņš gai- 


dīts viesis. Tādā kārtā medicīniskā uzraudzībā 
nonāks dažas mājas vai saimniecības, kuras līdz 
šim maz rūpējušās par sanitāri - higienisko ap- 
stākļu uzlabošanu. Labs padoms, pamudinā- 
jums izpalīdzība šinīs gadījumos jo augsti vēr- 
tējami. 

Nepaļausimies uz diez kādām veselības sarga 
īpašām zināšanām, bet ar savu centību mums 


arvien būs iespējams tās papildināt. Ieteicams 


jo biežāki iegriezties pie rajona ārsta, kas ne- 
kad neliegs pamācības un norādījumus. darba 
izkopšanā un veikšanā. | 
Visi šie apsvērumi uzstāda prasību pēc norā- 
dījumiem, kā lietderīgi ievirzāms un iekārto- 
jams veselības sarga darbs mazpulkos. 
Veselības sarga tiesības iegūst mazpulka da- 
lībnieks, kas apmeklējis attiecīgus kursus un iz- 
turējis pārbaudījumus. | 

Piezīme: veselības sargam tiesība nēsāt 
pie formas tērpā attiecīgu LLK apstiprinātu 
nozīmi. 

Veselības sarga pienākumi uzticami tikai tā- 
dam dalībniekam, kam laba veselība un stāja 
un kas prot labi peldēt. 

Veselības sargs padots mazpulka vadītājam, 
bet sanitārā dienesta laukā — rajona ārstam. 

Piezīme: veselības sargs nozīmējams ārsta 
rīcībā uz viņa pieprasījumu. Veselības sargs 
nav atbrīvojams no pārējiem dalībnieka pienā- 
kumiem, ja vien apstākļi to atļauj. 

Veselības sarga pienākumos ietilpst: 

l. Cik iespējams pilnīgi sniegt pirmo palīdzī- 
bu negadījumos cietušiem un piepeši saslimu- 
šiem un vajadzības gadījumā nogādāt tos dro- 
šās rokās. 

2. Dežurēt lielākās mazpulku apmācībās, sa- 
nāksmēs. ekskursijās, izrīkojumos, apskatēs. 
Nometnēs uzraudzīt arī vispārējos sanitāri hi- 
giēniskos apstākļus. 

8. Ierosināt veselības kopšanas sekcijas dibi- 
nāšānu pie mazpulka un būt rosīgam šīs sekci- 
jas dalībniekam. 

4. Uzturēt ciešu kontaktu ar rajona ārstu, lai 
saņemtu no viņa pamācības savu medicīnisko zi- 
nāšanu papildināšanai un savas darbības labā- 
kai kārtošanai un izveidošanai. 

5. Sekot dalībnieka tīrības un kārtības rak- 
sturojuma kārtiņās uzdoto ziņu pareizībai un 
veicināt vādītāja vai ārsta rīkojumu izpildīša- 
nu. 


Māzpulku gatavotās 
lelles tautas tērpos 


6. Uzturēt kārtībā sanitāro somu un-papildi- 
nāt izlietotos medikamentus un pārsienamos lī- 
dzekļus. 

Y. Vest pirmās palīdzības žurnālu pēc šāda 
iekārtojuma: 











Nr.Nr. ui s ma 
2 Da- - "5 Kāda |Kāda palīdzība 
KĀ pes Uzvārds, vārds kalts sniegta 











Piezīme: žurnāla pēdējās lappusēs jāie- 
raksta visi no jauna iegādātie līdzekļi, atzīmējot 
katra vērtību. 

8. Nekavējoties ziņot rajona ārstam par ik- 
vienu nopietnāku piepešu saslimšanas gadīju- 
mūu vai negadījumu dežuru laikā. 

9. Sniegt ikgadus 1. novembrī un 1. maijā zi- 
ņojumus rajona ārstam par savu darbību, uz- 
rādot pirmās palīdzības žurnālu. 

10. Nekavējoties ziņot rajona ārstam par dzī- 
ves vietas maiņu. 

11. Nevainojami pildīt savus pienākumus un 
palīdzēt arī ārpus organizācijas stāvošām per- 
sonām. 

Vadītāji aicināti ar šiem norādījumiem iepa- 
Zīstināt visus sava mazpulka veselības sargus 
un gādāt pār to, lai tos ievērotu un izpildītu 
dzīvē. 

Mazpulks ir skola, kur dalībnieks iepazīstas 
ar vispārīgām dzīves gudrībām. Tur viņš gūst 
pamata zināšanas, kā pakļaut sev zemi, gaisu, 
ūdeni. Šeit katrs dalībnieks atrod to, kas vi- 
nu visvairāk interesē. 


Jaunais arājs zina, ko no viņa prasa zeme, šī 
zeme, par ko tas no visas sirds spēj priecāties, 
kura tam mīļa. Zinu, ka šeit, vairāk kā kur 
citur, atzīstama senā patiesība: ar kādu mēru 
jūs mērosiet, ar tādu jums tiks atmērots... 


Mazpulks jaunajam iesācējam dod padomus, 
kāds ir šis mērs, ko prasa zeme. Šeit viņu mu- 
dina zemi mīlēt, dedz jaunajā sirdī kvēlu sajūs- 
mu par tēvtēvu mantojumu. 


Jaunais dravnieks, kam ir tikai viena pati 
bišu saime, ir īsts dravnieks, ja šo saimi, kaut 
arī tikai šo vienu, zina, kā kopt un saudzēt, zi- 
na, kā rūpēties par to. Mazpulks šeit nāk pa- 
līgā, rīkojot gan biškopības kursus, gan snie- 
dzot padomus atsevišķos neziņas gadījumos. 


Mazpulks, kas sadalās savukārt sekcijās, ie- 
pazīstina ar visu, kas noder dzīvei. Katra sek- 
cija veic savu lielo uzdevumu. Jaunietis ar 
mazpulkā gūto aiziet mājās un varbūt kļūst 
liels atbalsts, ierosinātājs un palīgs saviem ve- 
cākiem, savai sētai. 


Šoreiz gribu īsi aplūkot to mazpulka noza- 
ri, kurā strādāju — literāro sekciju. 


678. Ziemeļblāzmas mazpulka literāriskā sekcija 

Kā darbojas literārā 
sekcija mūsu mazpulkā 


ELVĪRA VANKINA, 307. Džūkstes mazpulka liter. 
sekc. vadītāja 


Meža talkā 


Mūsu mazpulkā darbojas vairākas sekcijas. 
Iiterārās sekcijas uzdevums ir veicināt dalīb- 
niekos interesi par mūsu tautas senseniem un 
tagadējiem literātūras darbiem, iepazīties sīki 
ar valsts iekārtu, ar notikumiem sabiedriskajā 
un saimnieciskajā dzīvē u. c. 


Literārā sekcija sarīko «rakstnieku brīžus». 
Šeit apskatām kāda rakstnieka dzīves gājumu: 
cenšanos, neatlaidību līdz mērķa sasniegšanai, 
pārvarētās grūtības. Šai sanāksmē tad dalīb- 
nieki katrs kaut ko pastāsta, ko zina par iztir- 
zājamo rakstnieku. Aplūkojam kāda stāsta vai 
romāna saturu, dalībnieki nodeklamē dzejoļus. 
Pēc tam apskatām darbā slēpto domu, un kā 
mēs sev to varam piemērot. Tiem, kas vēl iet 
skolā, tad nu ir liels prieks pacelt roku mācī- 
bu stundās, ja runā par to rakstnieku, kas ap- 
lūkots mazpulkā, jo viņš jau daudz ko zina 
par to. Dažās sekcijas sanāksmēs apskatām 
sevišķus jautājumus, piem.; alkohola jautāju- 
mu. Šādās sanāksmēs tad piedalās arī vietē- 
jais mācītājs, nolasa bērniem viegli saprotamu 
un ar piemēriem saistītu referātu. Pēc re- 
ferāta bērni pastāsta, kur viņi kaut ko tamlīdzī- 
gu piedzīvojuši, dzirdējuši. lasījuši, kāda tau- 
tas dziesma izteic šo pašu domu. — Bērni prie- 
cājas, ka var pārrunāt šos nopietnos un sva- 
rīgos jautāiumus. Dalībniekiem iāzina izcilā- 
kie notikumi vēsturē, rašu pavastā. valstī. iā+ 
zina, kas svarīgs bijis laikrakstā, «Mazpulkā», 
kādas pārmaiņas, kādi jauni ierosinājumi. Tā 
kā skolā ir lasāmsalds, kur pieejami laikraksti, 
neviens nevar aizbildināties, ka tas nespēj laik- 
rakstu nopirkt, — un tāpēc nezina. Lai dau- 
dzos svarīgos notikumus neaizmirstu, dalībnie- 
kiem ir katram maza piezīmju burtnīcina ar 
virsrakstu: «To dzirdiet un atminiet». — Vado- 
na vārdi, atklājot izstādi «Darbs un atpūta». 
Šeit nu atzīmējam arī svarīgā notikuma dienu, 
mēnesi, gadu. 


Dalībnieki dzīvi piedalās sabiedriskos sarī- 
kojumos ar dziesmām, deklamācijām, kora ru- 
nām. Sadarbojas - ar aizsargu organizāciju, 
lauksaimniecības biedrību. Vasarā, kad mūsu 
tēvu sēta prasa darba rokas, daudz spēka, ga- 
pas darba stundas, arī tad svētdienās mēs nejū- 


tamies par nogurušiem, lai ar divriteņiem iz- * 


brauktu iepazīties ar savu dzimto zemi, 

Kā jārāda 
lauksaimniecības filma 


Filmas ideja, temats, scenārijs, metraža, uzrak- 
sti, diagramma 


R. KALNIŅŠ 


Šaurfilmu skaņu projektors 


Lai radītu filmu, nepieciešama ideja, tēmāts 
un scenārijs. Ne tikai mākslas filmā, bet arī 
mācības un kultūrfilmā labi izstrādāts scenārijs 
ir nākošās filmas skelets. Ne par velti scenā- 
rija īpašības zināmā mērā nosaka nākošās fil- 
mas kvalitāti. Mākslas filmā spējīgs režisors 
uzveduma gaitā var izdarīt sīkākus pārveidoju- 
mus ārpus scenārija, ar to filmai nekaitējot — 
to šeit var pieļaut. Mācības filmā ir citāds 
stāvoklis: šeit visu nosaka pedagoģiskais mērķis, 
un tāpēc vislabākais, ko režisors te var darīt — 
apzinīgi, bez novirzieniem no scenārija «reāli- 
zēt» šo scenāriju filmā. Scenārija nozīme mā- 
cības filmām, par kādām jāuzskatam arī lauk- 
saimniecības filmas, ir sevišķi liela, jo mācības 
filma ir liels palīgs pedagoģiskā darbā. 

Tai vajaga būt piesātinātai ar sevišķu kīno 
mācības metodiku, tā tad jau pirms filmas 
«dzimšanas» ar šo metodiku jāpiesātina attie- 
cīgs scenārijs. 

Tāpēc pie scenārija veidošanas jāķeras ļoti 
apzinīgi un uzmanīgi, vislabāk kolektīvā dar- 
bā, kas mazinās individuālo kļūdu un novirzienu 
ietekmi. 

Lauksaimniecības filmu scenāriju tapšanas 
gaitai konkreti jābūt šādai: izpildot kameras 
vadības apkārtrakstu, darbinieki vispirms atzī- 
mē filmas idejas. Kā paraugus, kādas varētu 
būt lauksaimniecības filmu idejas, atzīmēšu īsā 
pārrunu brīdī Rīgas novada vec. agr. J. Kron- 
berga minētās: 1) Augu aizsardzība dārzā, tīru- 
mā; kaitēkļi un sēnītes, grauzēji un to apkaro- 
šana, kas izdara zaudējumus tādus un tik; 2) 
Pareiza kūts kopšana, vircas uzkrāšana (virca 
aiztek pa grāvi — zaudējumi no vircas un slik- 
ta piena kvalitāte); 3) Lopu vienkāršāko nelai- 
mes gadījumu ārstēšana: lopu uzpūšanās: no- 
vērst ar zondi un troakāru; ko darīt, kad govīm 
piena trieka; palīdzība pie govju atnešanās — 
pareiza un nepareiza, palīdzība kumeļmātēm; 4) 
Kā uzcelt vienkāršu un labu ledus pagrabu; 5) 
Pareizs arkls, piemērots smilts un mālainām 
augsnām; 6) Kā pļaujammašīnas izkaptij parei- 
zi piekniedēt zobus; 7) Labi un slikti arumi; 8) 
Pareizi aizjūgi zemes strādāšanas darba rīkiem 
un visāda veida ratiem, parādīt redzami labās 
un sliktās īpašības; 9) Tīrumu un dārzu drenē- 
šana (ko katrs varētu izdarīt bez īpašu meistaru 





uzaicināšanas); 10) Nepieciešamais darba rīku 
komplekts, kas vajadzīgs ikkatrā lauku saimnie- 
cībā, lai veiktu mazākus remontus un mašīnām 
darba mūžu paildzinātu; 11) Kas jāievēro, lai 
lauksaimniecības mašīnas "pareizi strādātu: a) 
nepareiza kūlīšu nomešana, b) kāpēc mašīna 
nepļauj; 12) Kādi ir parastākie sūkņu bojājumi; 
13) Kā no plīts izņemt boilera sildcaurules, ar 
ko iztīrīt kaļķi un kā tās novietot atpakaļ kur- 
tuvē; 14) Atkritumu savākšana lauku saimnie- 
cībā un šķirošana: a) mājsaimniecībā derīgie vi- 
si organiskie mēsli novietojami kompostkaudzē 
un pēlni mucā, b) metali, kauli, papīrs savācami 
un nododami rūpniecībai. Idejiskā nostājas lī- 
nija: valsts piemaksā lauksaimniekiem visās 
ražošanas nozarēs naudu, un lauksaimnieku pie- 
maksas valstij ar savā saimniecībā nederīgo 
mantu atdošanu valstij bez maksas (vecas dzel- 
zis, krāsainie metali, kauli, stikli u. c.). 


Kameras vadība atzītās idejas novirza uz no- 
daļām, to apstrādāšanai tematos. Kad apstipri- 
nāti tēmati, nodaļas izstrādā scenārijus, kuros 
jau jābūt visiem scenārija elementiem: idejai, 
ja vajadzīgs — sižetam (fabulai), ekspozīcijai, 
motivējumam, detaļām un beidzot visa scenā- 
rija kompozīcijai. 

Bez tam scenārijā jābūt ievērotai tīri technis- 
kai pusei — plāna montāžai: plānu tipi, plānu 
veidi, atsevišķu plānu iedarbības spēks, plānu 
nepārtrauktība, maiņas raksturs, ritms, uzrak- 
sti u. C. 


Neviens nav dzimis scenārists, un neviens no 
lauksaimniecības darbiniekiem, droši vien, arī 
negribēs speciālizēties scenāriju rakstīšanā. Tā- 
pēc būs jāpaļaujas uz to, ka tikai vispārējos 
vilcienos iepazīstinot ar scenāriju rakstīšanas 
techniku, katrs pēc tam pats savā darbā un no 
kļūdām mācīdamies spēs uzrakstīt darba plā- 
nu, pēc kura būtu iespējams veidot filmu. 


Vispirms jautājums par metrāžu — kādai va- 
jaga būt lauksaimniecības filmas metrāžai: ga- 
pai vai īsai, vai metrāžai nevajadzētu būt stan- 
dartizētai? 

Metrāžas jautājumam ir divējāda nozīme: 

1) pedagoģiska — no metodikas viedokļa un 

2) saimnieciska, no materiālā un līdzekļu tau- 
pīšanas viedokļa. 

Pedaģoģiskā ziņā atzīstamāka īsmetrāžas fil- 
ma. Daudzi novērojumi pierāda, ka garmetrā- 
žas filmas skatītāju nogurdina, izklaidē viņa 
uzmanību un mazina uztveres spējas. Vislabāk 
šī uzskata pareizību pierāda dažas mūsu pašu 
ražotās kultūrfilmas. Tās ir turpat 2000 m ga- 
ras, kuras jāskatās divi stundas no vietas, un 
lai gan to saturs ir interesants un tajā pat — 
intereses uzturēšanai — ierādīta vieta fabulai, 
šīs filmas tomēr grūti noskatīties. Tās daudz 
zaudē no sava ietekmes spēka. Un tas tikai tā- 
pēc, ka, filmu veidojot, nav apsvērta un ievē- 
rota metrāžas nozīme. Tāpēc, radot lauksaim- 
niecības filmu, būtu jāievēro lozungs: «Labāk 
mazāk, bet labāku.» 

Saimnieciski īsmetrāžas filmas izdevīgākas: 
tās nozīmē — mazāk darba, mazāk filmu mate- 
riāla, mazāk izdevumu. 

Lauksaimniecības šaurfilmai vajadzētu būt 
80 līdz 120 m garai, kur var ietilpināt tikpat 
daudz materiāla kā normālfilmas 200—300 


metros, kuru izrādīšanas ilgums 15—20 min. 
Lauksaimniecības filmai jābūt mēmai. Pa- 

mats — lektors, viņa runa, paskaidrojumi. Fil- 

ma — mācības palīglīdzeklis maksimālai uzska- 





tāmībai. Pieredze rāda, ka garmetrāžas filma 
nobīda lektoru pie malas, tā kļūst par pašmērķi. 

Uzrakstiem filmā ļoti svarīga nozīme: labi uz- 
raksti ievērojamā kārtā pastiprina filmas iedār- 
dību. Uzraksti formulē filmā rādītās situācijas: 
slikts formulējums var vājināt ietekmes spēku. 
Uzrakstiem jābūt skaidriem un īsiem, ja iespē- 
jams ne vairāk kā vienai rindai. Uzrakstam lo- 
ģiski vajaga izrietēt no iepriekšējā attēla mate- 
riāla. Tāds uzraksts — formulējums "iespiedī- 
sies atmiņā un tajā — laba uzraksta pedago- 
ģiskā nozīme. 

Beidzot vēl par schēmām un tabulām lauk- 
saimniecības mācības filmā. Skatītājs jāpiera- 
dina pie diagrāmmu materiāla. Tāpēc dia: 
grammas, bez šaubām, filmā var būt, bet tām 
jābūt vienkāršām, lai tās varētu izlasīt, iein- 
teresēt un analizēt. 

Šai rakstā pateikts pats elementārākais,-kar 
jāzina katram, kam būtu jāķeras pie scenārija 
uzrakstīšanas lauksaimniecības filmai. 

Katrs lauksaimniscības darbinieks lai jūtas 
mudināts piedalīties lauksaimniecības filmu ra- 
dīšanas darbā, kura nozīme ir aktuāla, liela un 
svarīga. 

Jautrs sports 
J. St. 


1. 60. m skrējiens. Ņem 1—15 cm 
platu un 1—1,5 m garu saitīti, piesprauž ar 
spraudīti vienu galu pie grīdas (var arī pie sie- 
nas vai sola) un otru paņem rokā. Pēc sākša- 
nas signāla ar šķērītēm jāpārgriež saitīte pa 
vidu līdz spraudītei, nekur nenogriežot nost. 
Tas sacensības «skrējējs», kurš pirmais tiek 
līdz spraudītei, ir uzvarējis (1. att.). 


2. 100 mskrējiens. Pie krēsla atzvelt- 
nes 30—50 cm garā diegā pakar kliņģeri vai 
ābolu. Skrējējam jāapsēžas uz krēsla un jāap- 
liecas gar krēsla mugurpusi pēc kliņģera. Kā- 
jas nedrīkst skart zemi. Pēc signāla cenšas — 
kurš pirmais apēdīs, tas uzvarēs (2. att.). 


8. 1000 m skrējiens. 1 m garā diegā 
pakārta konfekte, ābola vai burkāna šķēle. Die- 
ga gals jāieņem mutē, rokas jāsaliek uz mugu- 
ras un tad ar mēles, zobu un lūpu palīdzību 
jādabū mutē. Kurš pirmais — uzvar (3. att.). 


4, Maratona skrējiens. Katram 
dalībniekam rokā biskvīts (sauss, pabiezs), kurš 
pēc signāla jāieņem mutē, rokas jāaizliek aiz 
muguras un biskvīts jāapēd. Kurš pirmais ap- 
ēdis, varēs nosvilpot kādu noteiktu dziesmiņu 
(«kumeliņi, kumeliņi»), tas uzvarēs. 


5. 8X100 m stafete. Katrā grupā 8 da- 
lībnieki, kas nostājas rindā, viens aiz otra, vi- 
ņu priekšā novilkta ar krītu starta līnija. No 
starta līnijas, ik pa metram ar krītu uz grīdas 
atzīmēts krustiņš (ja to dara ārā, tad palielināt 
attālumus) un pie dalībniekiem salikti 8 kar- 
tupeļi, āboli vai cits kas vienuviet. Pēc sāk- 
šanas signāla, pirmais dalībnieks paņem v.enu 
kartupeli un aiznes vai nu līdz pirmam vai pē- 
dējam krustiņam un tur noliek, tad ņem otru 
un liek uz nākošā brīvā krustiņa, kamēr visus 
nolicis: Tad pirmais dalībnieks p.eduy ar ro- 


ku nākošajam un pats nostājas rindas otri ga- 
„lā. Nākošais dalībnieks pā vienam (pēc savas 


patikas viņš var sākt no sākuma vai beigām) 
kartupelim atnes un noliek atkal vietā, kur bi- 
ja sākumā. Tā liek un ņem, līdz visi dalībnieki 
ir katrs savu reizi skrējis. Ja kādā grupā ma- 
zāk dalībnieku par 8, tad daži (tik, cik mazāk) 
var skriet divi reizes, bet ne no vietas, gaidot, 
kamēr nāks otrreiz kārta. Šajā stafetē ātrākā 
komanda uzvar (4. att.). 

6. 10 km soļošama. Izvelk diegu uz grī- 
das, un abus galus diegam piesprauž ar sprau- 
dītēm. Katrai grupai savu diegu, bet vienādā 
garumā. Tad vienā diega galā nostājas stafe- 
tes dalībnieki. Katras grupas pirmajam soļo- 
tājam rokā binoklis. Pēc signāla binokli pie- 
likt pie acīm otrādi, un liekot pēdu aiz pēdas, 
sākt «soļot» (papēdi liekot pie purngala), līdz 
diega viņam galam, tad apgriezties, un binok- 
li arī apgriezt un soļot atpakaļ. Pēc tam sa- 
ņem binokli nākošais grupas dalībnieks un so- 
ļo tāpat. Kurpas grupas pēdējais dalībnieks 
pirmais nonāk sāvā vietā, tā grupa 10 km soļo- 
šanā uzvar (5. att.). 


7. Tāllekšana no vietas. Nolikt 
priekšā kādu kociņu, tad notupties, apņemt ar 
rokām kājas pie pēdām un pārlekt, bet ar abām 
kājām uz reizi (6. att.). 

Ja tas labi veicas, tad var lekt, ja ar abām 
rokām saņem kāju pirkstus (7. att.). 


8. Augstlekšana  neieskrieno- 
ties. Saņemt ar kreiso roku labās kājas 
pirkstgalu un turēt to stingri ciet, tad. mēģināt 
ar kreiso kāju izlekt šim lokam cauri (8. att.). 

9. Augstlēkšana ar kārti. Saņem 
nūju paplaši izplestās rokās un mēģināt tai pār- 
lēkt pāri ar abām kājām reizē. Lecienā ietei- 
cams ceļus raut reizē uz augšu un rokas ar kār- 
ti tai pašā reizē atpakaļ (9. att.). 

Papīra kulītes p:e- 
Pēc kārtas met 


10. Diska mešana. 
pūstas ar gaisu un aizsietas. 








binha as 





10.ZĪM. ; 1ILZĪM. 19.ZĪM. I3.ZĪM. I4ZĪM. 


pēc visiem noteikumiem — kurš tālāk aizmetīs. 
Vietas atzīmē (10. att.). 


11. .Lodes grūšana. Grupu stafete, 
katram dalībniekam iedoti 10 zirņi vai lēcas. 
Telpas otrā galā uz grīdas vai krēsla, katrai 
grupai pretī, nolikta stikla .burka (ievārījumu). 
Pēc signāla no katras grupas pa vienam jāaiz- 
skrien, ķermeni nesaliecot, tikai galvu nolie- 
cot, no pieras pa zirnim jāiemet burkā (visus 
pēc kārtas), tad jāaizskrien atpakaļ un jāpie- 

duras nākošam ar roku, tad tas skrien un tāpat 
rīkojas, kura grupa vairāk iemet zirņus burkā, 
tā tālāk «lodi aizgrūdusi» (11. att.). 

12. Šķēpa mešana. Grupu stafete. Kat- 
ras grupas pirmajam dalībniekam rokā diega 
pavediens. Telpas otrā galā, pretī katrai gru- 
pai, stāv pa dalībniekam ar lāpamo adatu un 
diega pavedienu rokā. Pēc signāla no katras 
grupas pa dalībniekam jāaizskrien līdz stāvētā- 
jam, jāievey rokā esošais diegs adatā, kupu tur 
stāvētājs (vērējs nedrīkst stāvētāja roku vai 
adatu ar savu otro roku pieturēt) un tād jāsa- 
ņem no stāvētāja otrs diega pavediens, jāat- 
skrien vietā un jānodod nākošam dalībniekam, 
kurš tad rīkojas tāpat kā iepriekšējais. Stā- 
vētājs pa to laiku izver ievērto pavedienu lau- 
kā un tur brīvajā rokā. Kura grupa pirmā tiek 
galā, tā uzvar (12. att.). 


13. Peldēšana. Uz krēsla pudele ar dzē- 
rienu (tēju, limonādi vai citu), kurai uz gala 
lučiņa (knupītis). Peldētājs nometas uz ce- 
ļiem, rokas aiz muguras, un cenšas izdzert. Pu- 
deli var ar muti apgāzt. Kurš pirmais izdzēris, 
tas uzvar (13 att.). 


14. Niršana. Ūdens bļodā iegremdē nau- 
du, un ar lūpām tā jāizņem ārā. Rokas uz mu- 
guras (14. att.). 

ls. Airēšanas sacīkstes. Grupu 
stafete. Katra grupa jāteniski uz kārts ar se- 


jām uz vienu pusi, stūrmanis pretī (ar seju uz 
otru pusi) — otrā kārts galā. Pēc signāla ai- 
rētāji atmuguriski skrien un stūrmanis vada 
(15. at.). 

16. Šaušana mērķī. Nostājas 2 dalīb- 
nieki, metru viens no otra, pagriež muguru un 
izņem vienu nūju starp kājām. Katra priekšā 
dēlītis vai pagale pastatīta 0,5 m attālumā. 
Tagad cenšas viens otra mērķi «trāpīt» — ap- 
gāzt, pie kam savu neļauj (16. att.). 

17. Svaya bumbas celšana. No- 
mesties uz ceļiem, rokas salikt aiz muguras, tad 


pacelt ar muti ābolu vai kāļa šķēli, kas nolikts 
apm. 50 cm attālumā no ceļiem (17. att.). 


18. Bokseri. Grupu stafete. Katras 


grupas priekšā balle (voleja, futbola). Pēc sig- 


nāla jānometas četrrāpus un ar galvu balle jā- 
aizdzen līdz noteiktai vietai un jāatdzen atpa- 
kaļ. To pašu pēc kārtas izpilda nākošie. Ku- 
pa grupa ātrāk veic, tā uzvar (18. att.). 

19. Makšķerēšana. Dabū zarainu žŽa- 
garu un visus zariņus paīsi apgriež. Piesien šo 
žagaru pie sola kājas (ārā — zemē iesprauž). 
Uz zariem sakay kāsīšus — «zivis». Makšķer- 








nieks nostājas apm. 5 m no «dīķa» — zārainā 
žagara, rokā makšķere (kārtiņa; kuras galā auk- 
lā pakārts kāsītis tā, lai žuburs būtu uz augšu), 
un sāk dīķī makšķerēt. Pēc noteikta laika nāk 
nākošais. Nedrīkst nevienu kāsīti nomest. ze- 
mē, bet tikai izcelt «krastā» pie sevis. Ja kāds 
nokrīt, pieskaita makšķerniekam par sliktu 
(19. at.). 


20). Futbols. Spēle norit uz galda. Gal- 
da malas norobežo ar 2—3 cm biezām šķau- 
tainām nūjiņām vai papi, piespraužot malās. 
Abos galda galos, 10 cm no nūjiņas, noliek 2 
spolītes vai pilnas sērkociņu kastiņas, kuras iz- 
veido vārtus. Katrā galda galā novietojas 3 
spēlētāji — viens centra uzbrucējs un divi ma- 





Ritojumi 


LLK Maozpulku un jaunatnes audzināšanas nodaļa 


lu uzbrucēji, bet vidū, katrā pusē stāv tiesneši 
(līnijtiesneši). Galda centrā novietota celluloi- 
da (galda tenisa) bumbiņa. Spēles dalībnieki 
sēž uz krēsliem. Pēc signāla sākas sacīkstes, 
kurās katras vienības dalībnieki cenšas bumbi- 
ņu iepūst pretnieka vārtos. Futbolistiem nav 
tiesības piecelties no krēsliem, nedz likt rokas 
uz galda un arī nav atļauts nopietnajā spēlē 
smieties. Tiesnēši to stingri vēro (var būt arī 
viens tiesnesis). Spēlē noteiktu laiku (apm. 5 
min.) un ar vārtu maiņu, lai «vējš» neietek- 
mētu spēles gaitu. Uzvar tā vienība, kas ie- 
guvusi vairākus vārtus. Nekādu brīvsitienu 
vai soda sitienu nav, bet gan pēc katriem iegū- 
tiem vārtiem sāk no centra, abas puses reizē 
(20. att.). 





3. (32.) apkārtraksts 


Jelgavā, Viestura piemiņas pilī 1939. g. 15. novembrī 


1. Šayšanas apmācības mazpulkos. 


A. Šaušanas apmācības izdarāmas pēc «Maz- 
pulka dalībnieka vadonis šaušanas apmācībā» 
aprakstītās programas un norādījumiem. 

Minētā programā un norādījumos turpmāk iz- 
darāmi šādi labojumi: 

a) 1. pielikumā 1., 2. un 4. vingrojumiem 
noteiktie mērķi — apaļās figūras, ir par ma- 
ziem un to vietā lietot sekojošus mērķus: 1. 
vingr. — apaļo fig. Nr. 2. 28. zīm. 

2. vingr. — apaļo fig. 20 cm 


4, vingr. — apaļo fig. Nr. 2. 28. zīm vai 20 


cm 
b) 1. pielikumā 1.—9. vingrinājumiem no- 
teiktā mērķējamā punkta «zem baltā ābola» 
vietā jābūt «zem melnā ābola». 
c) 1. pielikumā vingrinājuma novērtēšanas 
ailē 2. un 3. vingrinājumam turpmāk noteikt 
šādu novērtējumu punktus: 


2. vingrinājumam — 27 p. — ļoti labi, 

21 p. — labi, 

15 p. — apmierinoši. 
3. vingrojumam — 27 p. — ļoti labi, 

24 p. — labi, 

18 p. — apmierinoši. 


B. Tā kā lielākai mazpulku daļai nav iespē- 
jams izpildīt šaušanas vingrinājumus attālumos, 
kas lielāki par 5% m, tad līdz turpmākam vi- 
sur_tur, kur nav tuvumā ierīkotas attiecīgas 
šautuves. un nav arī dabīgie drošības apstākļi 
šaušanai lielos attālumos (100—200 m), vingri- 
nājumus var izpildīt samazinātos attālumos, t. 
„i. līdz 50 m. Bet tādā gadījumā jāievēro, ka 
samazinot attālumu jāsamazina arī mērķis, iz- 
vēloties attiecīgu mazāku mērķi vai gredzenu 
mērķos noteikt mazāku. gredzenu skaitu. 

C. Atgādinām, ka visi šauš. apmāc. grāmatā 
(M. d. v. š. a.) uzrādītie gredzenu mērķi (apa- 
ļie) dabūjami LLK mazpulku piederumu apgā- 


dā un tā nodaļās, kā arī pie novadu inspekto- 
riem. 

Figūru mērķi (galva sun auguma) izgatavo- 
jami mazpulka paša līdzekļiem, piem., no sa- 
plākšņa, uzlīmējot tumši zaļu (aizsargkrāsas) 
papīru vai nokrāsojot tādā pašā krāsā. 

D. Šaušanas sacīkstes mazpulkos un rajo- 
nos var izdarīt pēc pagājušā gada sacīkšu no- 
teikumiem, kas izsludināti 1939. g. «Vadītāja» 
2. nr., stingri ievērojot vecuma grupas un Šinī 
apkārtrakstā noteikto par attālumu un mērķu 
samazināšanu. 

Katram mazpulka dalībniekam jāpiedalās sa- 
cīkstēs tanī grupā, kurā viņš pēc saviem ga- 
diem piemērots, neievērojot to, vai vinš šauša- 
nu tikko sācis vai turpina vairākus gadus. 

Vecuma grupas ir sekojošas: 


VL". "d928: 3 + 
VIII grupā 1927. g. dzimušie 
Vi pis 10208; ta 
ASS 0 su, LVA" gs PA 
lūk M sī TP 1 7 RM " 
HIV: dd, 4) 
I1LV”. 4 19280, 4: 
HV1 --- a B7 £ ” 
VAL es DA 

VIX:. 71919... 
VilfF -,-. 1920; 


E. Vienību (komandu) šaušanas sacīkstes. 

Kur būtu iespēja un pašiem vēlēšanās to da- 
rīt, var pa rajonjem sarīkot vienību šaušanas 
sacīkstes, kurās no katra mazpulka piedalās 
viena saime. Saimes sastāvs 9 mazpulka da- 
lībnieki (labākie šāvēji mazpulkā), kuri var būt 
no dažādām vecuma grupām. 

Jāizpilda sekojošs vingrinājums: 

1) Attālums — 50 m. ! 

2) Mērķis — apaļā figūra 20 cm 

8) Šaušanas stāvoklis — guļus no rokas. 

4) Patronu skaits — katram dalībniekam 5 
gab., kopā 45. 

5) Šaušanas ilgums — katram dalībniekam 
2 min. 


6) Novērtē pēc visas saimes dalībnieku punk- 
tu kopskaita. | 
7) Izpildīšana — visi saimes dalībnieki šauj 
pēc kārtas vienā mērķī; pārējais — kā 
noteikumā I vingr. 
Labākā saime iegūst tiesību piedalīties nova- 
da vienību sacīkstēs. 


2. Dejas, kas jāprot katram mazpulka dalībnie- 


kam. 

Iepriekšējā 2. (31.) apkārtrakstā minētās de- 
jas apmācot, jāpieturas pie J. Rinkas tautas de- 
ju aprakstiem. 

Dejas «Plaukstiņpolka» un «Mazais kamo- 
liņš», mācamas pēc J. Stumbra aprakstiem 
burtnīcā «Dejosim latviski». 

Dejas «Citi vīri rudzus sēja» aprakstu ar no- 
tīm ievietosim tuvākā laikā žurnālā «Mazpulks». 


Deja «Gailītis» domāta «Gailītis teica visti- 
ņai» no J. Rinkas tautas deju burtnīcām. 

Bez iepriekšējā apkārtrakstā minētām dejām 
vēl mācāma arī deja «Andžiņš», kuras apraksts 
un notis atrodamas 1937. g. «Mazpulka» 2. nu- 
murā. 

3. Aviācijas sekciju ievērībai. 

Aviācijas sekciju vadītāji un dalībnieki var 
nēsāt bez parastās četrlapainās āboliņa lapiņas 
un vadītāja nozīmes, vēl īpašas aviācijas sekci- 
jas vadītāja un dalībnieka nozīmes. 


Aviācijas sekcijas dalībnieku nozīmes maksā 
Ls 1,50 gabalā; vadītāju nozīmes Ls 2,— gabalā. 


Līkst zari teiksmu ābelei... 


Vadoņa 1935. g. 28. jamvāra Draudzīgais aicinājums 
līdzinās teiksmu ābelei, — jo vairāk to krata, jo vai- 
rāk zelta āboļu rodas viņas zaros. Nu jau pieci gadi 
zelta teiksmu ābeles zari līkst zem bagātīgo augļu nas- 
tas. Nāk skolu jaunatne, nāk mazpulku saime un sa- 
nem vērtīgas balvas. Skolas, kuru grāmatu plaukti 
bija pustukši un grāmatu rindas diezgan retas, vis- 
labāk izjūt un saprot Draudzīgā aicinājuma lielo nozī- 
mi. Nu skolu sienas rotā vērtīgi mākslinieku darbi, 
gleznas, kokgriezumi. Grāmatu plauktos jaunas, iz- 
meklētas, vērtīga satura grāmatas. — Neskaitāmi dau- 
dziem ir izdevība redzami atcerēties savu pirmo skolu. 
Ar siltu sirdi senais skolēns aizsūta balvu savai pir 
majai skolai. Zelta ābele... Tik daudz no tās ra- 
žas vākts... Vai augļu jūtami mazāk kļuvis? Nē. 
vairāk! Katrs gads nes vairāk un vairāk. Daudz? 
Cik daudz? Lai runā daži sausi skaitļi. Lai tie rāda 
brīnumu, brīnumu, kura dēļ mūs apbrīno citas zemes. 


Draudzīgājam aicinājumam sekojot piecos gados dā- 
vinātas 1.675.419 grāmatas un 1.281.150 ls, kas savukārt 
pārvērsti grāmatās. Bez tam vēl mūsu skolas saņēmu- 
šas daudz citu vērtīgu dāvinājumu: 196 klavieres, 1756 
ģeogrāfiskas kartes, 434 radio aparātus, 1554 gleznas, 
30 ģīmetnes, 80 krūšu tēlus, 241 medikamentu skapīti, 
40.000 metru skaņu filmas.  Dāvināti ir arī gan augļu, 
gan greznuma kociņi, bišu saimes u. C. 

Nozīmes dabūjamas LLK mazpulku piederumu 
apgādā. 

Aviācijas sekciju vadītājiem atļauts nēsāt pie 
formas tērpa arī Latvijas aerokluba biedra un 
lidotāju skolu krūšu nozīmes. 


4. Jaunu dalībnieku uzņemšāna. : 

Visos mazpulkos jaunu dalībnieku uzņemša- 
na jāizdara līdz š. g. 15. maijam, lai visi varētu 
laikā uzsākt vasaras darbus. Dalībnieku uz- 
ņemšanu šinī pavasarī vajaga pastiprināt, jo sa- 
karā ar vadītāju vietnieku pakāpes ievešanu, 
vadītājam būs turpmāk palīgi vadības darbā no 
pašu dalībnieku vidus. 

5. Svinēsim ģimenes dienu. 

Lai atzīmētu ģimenes lielo nozīmi mūsu 
valsts dzīvē, un, lai sirsnībā pieminētu vecā- 
ku lielo un pašaizliedzīgo mīlestību, šogad — š. 
maijā visā valstī svinēs ģime- 
nes dienu. 

Lūdzam visus mazpulku vadītājus pēc iespē- 
jas sekmēt ģimenes dienas labo izdošanos, aici- 
not mazpulku dalībniekus jo kuplā skaitā pie- 
dalīties ģimenes dienas dažādos sarīkojumos. 
Vēlams, lai mazpulku jaunatne šai dienā atcerē- 
tos brīvības cīnītāju vecākus, ku- 
ru dēli atdevuši savas dzīvības tēvzemes nā- 
kotnei, daudzbērnu ģimenes ap- 
gādniekus u.t.t. Mazpulkos atsevišķi ģi- 
menes dienas sarīkojumi gatavojami tikai tādā 
gadījumā, ja pagastā citas organizācijas vai 
pašvaldības tos nerīko. 

LLK priekšsēdētājs R. Dzērve. 
Mazpulku un jaunatnes audzināšanas 

nodaļas vadītājs K. Ķirsis. 
Ideoloģijas un propagandas 

nozares vadītājs A. Lūsis. 


— Li . " ci i, 
Jaunās sirdis pateicas Vadonim par lielo, vareno do- 
mu un ierosinājumu, jo vērsies viens otrs plašāks un 
tālāks skats. Vecie pateicas ticot, ka caur jaunajiem 


nāks gaisma un prieks visā sabiedrībā. Tautas patei- 
cība Vadonim! 


Miers nav miegam! 


Teica Valsts Prezidents KĀRLIS ULMANIS savā uz- 
runā vakarētājiem Šķibes Ezerkleišos. To dzirdēja 
visa tauta. Valsts Prezidents uzsvēra, ka visiem mums 
jāstrādā. Katrai iestādei, katram cilvēkam. Mums 
vairāk jāražo un vairāk jāiztiek ar to, ko mēs paši sa- 
vā zemē ražojam. Mums jābūt gataviem stāties pretī 
grūtībām, kādas var nākt. Jātaupa. Jāsašaurinās. Jā- 
piegriež sevišķi liela vērība ktīrināmam materiālam, 
malkas ciršanai un izvešanai no meža. Jādomā par 
pašu ražotiem audekliem un jāapgādājas ar visu ne- 
pieciešamo katrā mājā. "Mūsu valstī valda miers, bet, 
— miers nav miegam! Tas ir laiks sagatavo- 
ties stāties pretī grūtībām. Ģeniālais ir gāta- 
vība — vispirms! teica Prezidents. To izpro- 
tot mūsu darbi mums labāk veiksies. Spēks un izturī- 
ba vajadzīgi tautas labklājībai un valsts pastāvēšanai. 
Valsts Prezidenta uzrunu atreferējuši laikraksti. 


Kā zelta kāpenes 
mūsu jaunājiem censoņiem ir Ministru kabineta lē- 
mums 26. janvāra sēdē. Likuma pārgrozījumi un pa- 





Nākošie lidotāji un jūr- 
nieki. 


pildinājumi par Valsts aizdevumiem nodrošina normā- 
las stūdiju gaitas. Latvietim, kas grib sasniegt zZināt- 
nes kalngalus, nav vairs jāiet «atraitnes dēla» ceļš. 
Par to ir domājis mūsu Vadonis. Neatmaksājamus pa- 
balstus piešķirs arī pirmā un Otrā semestrī, centīgiem 
un trūcīgiem studentiem, kas pierādījuši izcilas sek- 
mes vidusskolā. Neatmaksājamas stipendijas piešķirs 
sekmīgiem audzēkņiem, sākot ar trešo stūdiju semes- 
tri, paredzot ikgadus katrā fakultātē pa vienai tādai 
stipendijai katrā kursā. Ārzemju stūdijām līdzekļus 
piešķirs tiem, kas ļoti sekmīgi stūdijas beiguši. 

Tajā pašā ministru kabineta sēdē otrais pieņemtais 
likums par vispārējās arodizglītības veicināšanas fon- 
du, kāds nodibināms pie Vispārīgās lauksaimniecibas 
bankas. Fonda uzdevums — nodrošināt trūcīgiem un 
sekmīgiem audzēkņiem . arodskolu apmeklēšanu un 
beigšanu. Pilsētas un lauki gaida labus sava aroda 
pratējus. — Daudz vēl mums ir jaunu ļaužu, kam tēva 
sētā darba nepietiek, jo kur ir vairāk dēlu un meitu, 
tur dažiem no tiem jāmeklē darbs ārpus mājas. Ja 
līdz šim vienam otram iznāca par dārgu apmeklēt 
arodaskolas, tad ar jauno likumu centīgie jaunieši 
varēs iegūt labas arodzināšanas un izlietot tās tur, kur 
pēc viņām prasa. 

Valsts Prezidents Kārlis Ulmanis 

nodevis 5000 latus darba centrāles direktoram, trūcīgo 
amata mācekļu pabalstīšanai, ko darba centrāles pa- 
domdotuve nodevusi pie amatu meistariem. 

«Sargi sevi!» 

Veselības veicināšanas biedrības sarīkotā lauksaim- 
niecības darba aizsardzības skatē sīki parādīts, ka 
darbā vienmēr nepieciešama kārtība un uzmanība, lai 
izsargātos no negadījumiem. Skatē izstādīti standart- 
paraugi darba rīkiem, kas ir piemērotāki, kā līdzšinē- 
jie. Skate notiks arī provinces pilsētās. Skati Rīgā 
apmeklējuši apm. 5000 cilvēku, arī lietuvju un igauņu 
pārstāvji. 

Lielāku vērību veltīs zemturības izkopšanai. 

Ministru kabinets apsprieda Zemkopības ministrijas 
jaunās iekārtas likumprojektu. Iekārtā paredzēti divi 
jauni departamenti — zemturības un lauksaimniecības. 
Pēdējā laikā Zemkopības ministrijai nākuši klāt tik 
daudz jaunu uzdevumu, ka tos līdzšinējā ministrijas 
iekārtā nespēj veikt. Paredzams, ka nākotnē šie uz- 
devumi vēl paplašināsies, jo uz priekšu būs vēl vai- 
rāk vērības jāpiegriež zemturības izkopšanai un pa- 
celšanai. Šai departamentā ietilps lauksaimniecības 
izglītības pārvalde, "kas pārzinās lauksaimniecības 
skolas, lauksaimnieku un strādnieku izglītošanu. Tur 
ietilps būvniecību daļa, laukstrādnieku dzīvokļu izbū- 
ve ūun citas. Jaunajā lauksaimniecības departamentā 
paredzētas visas nozares, kas attiecas tieši uz lauk- 
saimniecību un visām tās blakus nozarēm. 

Ķeguma turbīnas strādā... 

Ķeguma elektrības uzņēmums ir saņēmis jau 30.000 

lauksaimnieku lūgumus viņu * saimniecības pievienot 





elēktrības tīklam. Tirdzniecības un rūpnie- 


cības ministrs piešķīris «Ķegumam» līniju 
tiesības jau vairākiem pagastiem, kur uzņēmums tur- 
pinās paplašināt elektrības tīklu un iekārtot jaunas 
līnijās. 


Vai tu esi latvietis? 


Septiņsimts gadu tumsa, kas nomāca latvieti, ir iz- 
klaidēta. Mūsu zemi vairs nemin sveši soļi, kas ta1 
tīk daudz darījuši pāri... Noticis neticamais. Daudzi 
latvieši vēl kā svešu nastu nes savu nelatvisko vārdu. 
Ir laiks atbrīvoties no tā! Lai katrs, dzirdot mu_u 
vārdu zina: tas ir latvietis. Lidz šim uzvārdu maiņā 
bija saistīta ar daudz dažādām neērtībām un grūtu- 
bām;, tāpat diezgan lieliem naudas izdevumiem. Tagad 
valdības iestādes ir nākušas preti - pilsoņiem, kas 
grib latviskot savu nelatvisko uzvārdu, vai arī to ne- 
daiļskanīgo latvisko, ko devuši sveši kungi, latvieti pa- 
zemodami. Uzvārda maiņa saistīta ar ļoti niecīgiem 
izdevumiem.: Viss, lūgumi, apliecības, atbrīvoti no zi 
mognodevām. Daudz sabiedrisko darbinieku, valsts. 
priekšgalā stāvošo redzamo pilsoņu, jau ir mainījuš. 
savus uzvārdus. Piem.: Iekšlietu ministrs K. Veitma- 
nis par Veidnieku, Valsts Prezidenta sexretārs Cim- 
mermanis par Rudumu. Šī rādītā priekšzīme gaida 
sekotājus. Mēs nedrīkstam šo aicinājumu neievērot, 
lai vēlāk svešie nevarētu par mums jautāt: Vai tas ir 
latvietis? "Un mūsu pašu tautieši: Vai tu esi latvietis? 


Šodien gribu mežā braukt! 


Sakarā ar kapa postu, ko pārdzīvo citas zemes, arī 
mums ir jāatsakās no daudz kā, kas mums šķita nepie- 
ciešams. Jūtami asi mūsu zemi skāris degvielu un 
kurināmā trūkums. Rūpniecības, dzelzceļu saimnie 
cības, dažādas apkurināšanas ierīces līdz šim patērē- 
jušas lielu daudzumu tonnu akmeņogļu, ko ieveda 
no ārzemēm. Šī ērtība sāk pietrūkt aizvien vairāk un 
vairāk. Mēs jau esam sākuši ķerties pie kūdras un 
malkas kurināmiem materiāliem. Vajadzība ir liela 
Mūsu mežos vēl daudz, ļoti daudz neizlietotas mal- 
kas, kas gaida meža darbiniekus, kas to sastrādās, 
izvedīs no meža un nogādās tur, kur tā ir nepieciešami 
vajadzīga. Skan aicinājums pēc aicinājuma. Lūdz un 
aicina, sauc pēc darba rokām. Visur sauc talkā. Šie 
aicinājumi lielu atsaucību radījuši mazpulku, skolu un 
studējoša jaunatnē. Par to ir domājušas pilsētu un 
lauku pašvaldības, banku un ministriju darbinieki, 
aizsargu organizācija, biedrības, rūpniecību darbinie- 
ki, kameras, atsevišķi ļaudis. No. visām mūsu ze- 
mes malām dodas mežu talkā. Valsts Prezi- 
dents dāvinājis meža cirtējiem 1000 pāru cimdu un 
1000 pāru piemērotu kājautu. Meža departaments dā- 
vanu sadalījis un nosūtījis to meža cirtējiem. Arī da- 
žas firmas dāvinājušas lielākas naudas sumas meži- 
niekiem nepieciešamo apģērbu gabalu un darba rīku 
iegādei. Profesiju kamera atvēlēja 500 ls mežkopju 
biedrībai, ko sadalīs godalgās čaklākiem strādniekiem. 

Darbs ir mūsu tikums! 

Nevēlama parādiba, kas vienu Otru reizi tomēr ša- 
stopama musu Jaunatne, bezdaarb.ba, — tiek pald- 
ban novērsta. Visiem, kas sasnieguši 15 gadus vecu- 
mu, bus jāstrādā. %Zeme prasa dārba roku, daudz dar-- 
ba TOKU. 194U. gads prasts daudz darba, to jau aiz- 
radija Valsvs Prezidents Sķibes Hzerkleišu vakareta- 
jiem. Darba roku vajadzes vairāk, bec svešnie<i, kam 
ylja svesa mūsu Zeme, kas gan stradaja, bet. šo zemi 
nemlieEja, sogad vairs nenaKs lIrk lielos skartos, kā līdz 
šīm naca un strādāja. Nu laiks mums pašiem rOsiga- 
K1 Ķerties pie darba. SKOLIN.EKIEM UN SKOLU beiguūšiem 
Jāstradā lauku darbos. Kas grib ligt paši, lai dara To, 
Kas strada sava teva mājās, lai stradā ar prieku, tēva 
t:ruma stradajot, milestiņa vada arkla balstu. Tos, 
Kas paši neligs, Darba centrāle rūpēsies, lai tie atrod 
sev aarbu Kdud salmnieciba Un raudZisies uz to, lai 
darbs būtu jaunajiem spēkiem piemērots. Darba die- 
nestu piemēros vidusskolu audzekņiem. Tiem būs vis- 
maz vienu mēneši jastrādā kāda lauku saimniecibā 
pie cukurbiesu retināšanas, ražas novākšanas un ci- 
tem darbiem. — Paredzētas arī darba dienesta gru- 
pas, kas audzinātāju vadibā veiks lielākus darbus. 
Dārba centrāle pabalsta lauku darbos nodarbinātos un 
rudenī tiem izsniedz apliecības. — Paredz ari mazpul- 
ku dalībniekiem vasaru nometņošanu atvietot ar no- 
darbībām praktiskos lauku darbos kādā saimniecībā. 
Roku rokā ejot, dziesmas dziedot, darbs un atpūta būs 
prieks. — 

Uzdevumu un pienākumu pret savu valsti izpratīs 
katrs mazpulka dalībnieks un neatrausies un nepaliks 
aiz citiem. 

Lauksaimniecības kameras mazpulku un jaunatnes 
audzināšanas nodaļa uzaicina mazpulku dalībniekus, 
vecākus par 16 gadiem, kas vēlās praktizēties sve- 
šās saimniecībās, pieteikties Jelgavā Viestura piemi- 
ņas pilī. 

«Mums vairāk jāražo un vairāk jācenšās pēc iespējas 
iztikt no tā, ko paši ražojam.» 

Tāda ir VADOŅA doma. Sīs domas piepildītāju rin- 
dās var stāties katrs lielais, mazais, skolnieks, maz- 
pulka dalībnieks. Arstniecības augu vākšanā un ra- 
zošanā. Ļoti daudz no ārzemēm ievesto medikamentu 
mēs varam atvietot ar savā zemē audzētiem. Akc. 
sab. «Farmācija» padome vēltīs sevišķu vērību ārst- 
niecības augu audzēšanas paplašināšanai mūsu zemē. 
Mums ir no svara, lai ārstniecības augus varētu arī 
izvest uz ārzemēm. Šogad ārstniecības augus pieņem: 
krūkļu mizas — 15 tonnu, kumelīšu galviņas — 2V to, 
liepu ziedus — katrā vairumā, svaigās bērza lapas 4 
to, puplakšus "(trejlapi) — 5 to, bārbeļu ogas — katrā 
vairumā, kalmu saknes — katrā vairumā, balderiānu 
saknes — 100 to. — Šai lietā var daudz ko darīt arī 
mazpulku dalībnieki, iepriekš sazinoties ar vadītājiem. 
Valsts Prezidents 
nodevis tautas labklājības ministrim J. Volontam Ls 
1500 ārstniecības augu ražotāju godalgošanai. 

Arī cukuru... 

Šogad vairāk kā citus gadus piegriež vērību cukur- 
biešu audzēšanai. Jau pieteikušās ap 20.000 saimniecī- 
bu. Pieteikto cukurbiešu daudzums un katru saim- 
niecību ir stipri lielāks. Arī mazpulku dalībnieki sa- 
vos lauciņos audzēs cukurbietes. Šogad mums viņu 
vairāk vajadzīgs kā citus gadus. — Valsts Pre- 
zidenta Kārļa Ulmaņa uzdevumā Lauksaimnie- 
cības kamerai iemaksāti cukura monopola pārvaldes 
ziedotie Ls 1.500,—, par kuriem kā balvas cukurbiešu 
audzētājiem izsūtāmi lauksaimniecības Žurnāli. Tāpat 
linu un kaņepu monopola pārvalde un ādu un vil- 
nas centrāle iemaksājušas ziedojumus žurnālu piesū- 
tīšanai pēc attiecības. 

Mazpulku darbs studentu saimē. 
Pie Jelgavas lauksaimniecības akadēmijas lauksaim- 





niecības fakultātes studentu biedrības dibinājusies 
mazpulku sekcija. JMazpulku sekcija pulcē dalibnie- 
kus, kam mazpulku darbs ir tuvs. Sekcija sarīkoja 
vakarēšanu ar referātu un koncertu, pastrīpojot se- 
višķā kārtā tautisko. 

Igaunijas valsts svētkos 

Kongresu namā sarīkotajās svinībās ieradās Valsts 
Frezidents Kārlis Ulmanis. Reitera koris to ap- 
sveica' ar dziesmu «Sveiks, Tautas Vadoni». Svētku 
runu teica sabiedrisko lietu ministrs A. Bērziņš un 
Igaunijas sūtnis H. Rebane. Igauņu delegācija devās 
uz Jelgavu un apskatīja Viestura piemiņas pili. 
Lietuvas valsts 22. gada svētkos 

draudzibu apliecināt ieradās Valsts Prezidents Kārlis 
Ulmanis un valdības locekļi. Svētku runu teica sa- 
biedrisko lietu ministrs A. Bērziņš. Plašāku runu par 
Latvijas un Lietuvas attiecibām teica Lietuvas sūtnis 
Dailīde. Tagadējos nemiera laikos Lietuva augsti vēr- 
tē sadarbību ar Latviju. Jo grūtāki laiki būs jāpārdzī- 
vo, jo ciešāki tās soļos plecu pie pleca. 
Lauksaimniecības un tirdzniecības un rūpniecības ka- 
merās vēlēs locekļus. 

Ministru kabinets pieņēma jaunus likumus un izda- 
rīja svarīgus grozījumus jau pastāvošos likumos. Ar 
tiem sākās kameru sistēmā jauns posms. Biedrību dar- 
binieki varēs paši izraudzīties kameru locekļus, kas 
būs viņu pārstāvji kamerā. Kameru locekļus vēlēs 
uz trim gadiem. Līdz šim viņus iecēla uz vienu gadu. 
L. L. kamerā nodibināta arī jauna sekcija, kas aiz- 
stāvēs lauksaimniecības darbinieku intereses. — 
Neviens mani aizdziedāja „.. 

235. tebruārī pagāja 20 gadu, kopš dibinājies Reitera 
koris. Kora ceļš šajos 20 gados ir panākumu bagāts 
un slavas vaiņagots. Tas nevien mūsu dzimtas zemes 
mežu galiem licis locīties, bet mūsu tautas, latvju 
dziesmotāju tautas vārdu ir nesis tālu aiz mūsu ze- 
mes robežām. Lielajā Eiropas ceļojumā un citos ce- 
ļojumos pa ārzemēm Reitera koris ir pienācīgi skaisti 
un vareni izcēlis latviešu dziesmu, patriotismu latvie- 
šu dziesmā, visu Latviju. i 
Darba vīri strādā — nerunā ,„.. 

Valsts Prezidents Kārlis Ulmanis izsludina likumu 
par Ražena darba nopelna goda zīmi 1940. karpa blo- 
kādes gadā. Goda zīmes devīze: «Darba vīri strādā — 
nerunā.» Goda zīmes emblema — labības kūlis un 
malkas šķila. Tā kalta varā. . Lenta — gaiši - zaļš 
maiņā ar gaišbrūnu. Goda zīmi piešķirs par raženu 
darbu. — l 
Jo viņa garīgais cilvēks ir veidots no ugunīm, 
teica 1. martā, aizsaulē aizgājušais Tēvzemes balvas 
laureats, dzejnieks Edvarts Virza, par Valsts Preziden- 
tu Kārli Ulmani. Šie vārdi piemērojas arī viņu auto- 
ram pašam. Viņa garīgais celvēks izpaudies viņa dar- 
bos. Jūsma un uguns. Tēvzemes brīvībai un slavai.. 
Strēlnieki, brīvības cīņas, jaunais laikmets, uztverts, 
apgaismots, jūsmas un ugunspilnos vārdos tērpts un 
sniegts latvju tautai. Mazpulki, skolu saime, jaunat- 
ne, visa tauta it kā saaugusi ar Edvarta Virzas dar- 
biem. Izrīkojumos, svinīgos aktos redzamu vietu ie- 
ņem V.rzas dzeja. Kā izpildītāji, tā klausītāji jūt tuvu 
seno varoņu garus, kas dzīvo tautas vidū, dzird it kā 
skanot zvanus, pūšot taures, un skata sarkan balti sar- 
kano karogu, kas vējos atraisījies skrēj. 

Virzas darbs latviešos cēlis sev pieminekli. Dzejnieks 
7. martā guldīts Meža kapos. 

«Pašu darbs», 

ar šādu nosaukumu dibinas sabiedrība, kas turpmāk 
sekmēs mājamatniecību. Sabiedrība sagādās izejvielas 
un darba rīkus, lai lauku un pilsētu iedzīvotāji varētu 
saņemt pašu zemē ražotos izstrādājumus. Sevišķu vē- 
rību sabiedrība piegriezīs māla un koka trauku iz- 
gatavotājiem, audējām, adītājām u. c. 





Latvijas Lauksaimniecības kameras žurnāls mazpulku vadītājiem un. jaunatnes audzinātājiem 


Redakcija un ekspedīcija: Jelgavā, Viestura piemiņas pilī. Tālruņi: Atbildīgam redaktoram Jel- 
gavā 1000-45, redakcijai Jelgavā 1000-14, ekspedīcijai 1000-47. Abonēšanas maksa gadā Ls 3,—, 


atsevišķs numurs maksā Ls 0,50. Tekošs rēķins pastā 6056. 

Atbildīgais redaktors Arn. Lūsis 


Grāmatspiestuves a. S. «ROTA» Jelgavā, Poruka ielā 5. Tālr. 519. 3378 2650 

















Pulksteņi, zelts, sudrabs, alpaka, 
kristals, gravieru izstrādājumi 


0. Pērkons un A. Kucejevs, Rīgā 


Veikals: Matīsa ielā 8. Tālrunis 93934 
Darbnīca: Brīvības ielā 15 Tālr. 93089 


PASŪTĪJUMI UN IZLABOJUMI 


nekrājuma Medību bises 


dažādos izstrādājumos, kā arī uz speciālpasūtījuma 


L. Grandovskis 
Rīgā, Kungu ielā Nr. 24, tālrunis 23313 


Kā MAUSER un WALTHER ieroču fabriku vienīgais pārstēvis Latvijā tur arvien 
krājumā šo fabriku ieročus un rezerves daļas. Cenas ārpus katras konkurentes 








Rīgā, Marijas ielā 15 


izšuj: karogus, sporta nozimes, tērpus u. t. t. 


i « Šujmašinas, to daļas un adatas visām 
Pārdod: šistēmam 


„Jelgavas audums' 


Tekstilfabrika un tirgotava Jelgavā, Katoļu ielā 30 


Piedāvā: 
Dāmām un meitenēm: kleitu un mēteļu drānas 
Kungiem: uzvalku, mēteļu, puskažociņu un skolēnu drānas 


Pie veikala noliktavas plaša drēbniecība 


Latvijas Šujmašīnu S-ba 














Dalībnieka formas tērps 








Dalibnieču formas tērps 

Krekli Bikses 
Vilnas Pusvilnas Kokvilnas Vilnas Pusvilnas korda 
1 Ls 6575 Ls 6,50 Ls 5,50 Ls 8,— Ls 12,— 
ss. AU ; 6,50 sā Ni F 12,50 
3 , T,T5 ,) 6,75 » o,75 ,) 9,— (garās 10,25) , 13,— (un 14,—-) 
I RU „ 8,— S AU 5 KAT „ 14,50 
5 „ 10,— BU Li. 80 5 12,— = 15.50 
Bi: MS LTS y 5:50 setā g "157 
, ET 1 „ 9,25 = RBG sīkāka ES C Ē 
8 ,„ 11,— 5 9,50 „ 7T,-— U s 1850 
Mazpulku vadītājiem formas tērps no d-ku tērpa drānas par Ls 8,— dārgāks 
Vadītāju bikses no sukdzijas korda drānas. . . a 69, — 
= krekls „ tā dindonālā! ( 8-7 ais Br = oj S 


Vadītāju un 


Vilnas Sukdzijas drānas dalībnieku cepures 
Kg "ats is 1825 Vadītāja cepure ie gs Ls 6,— 
m 14,50 f m D darba cepurve. . . . „ 4— 
„16.50 „19,75 Viaāliājās::eeblāke. 1. |. . . U90 
PE ; per 6 st ā6 mita M, VKP V 
s- Miles sr2225 Dalībnieku cepure |... „ 3,— 
PM. pis „_24— Dalībnieču ii MM as vi 
2250 RET Dalībnieku cepuru nozīme |. . „0,20 
Vadītājas (dāmas) formas tērps no sukdzijas auduma Ls 38,— 
Mazpulku karogs, divpusīgs, ar kātu... |... „ 50,— 
i as vienpusīgs, ar kātu... |... „28,— 
Karoga pārvalks brezenta | aim a m aa at m 
Uzvalku drānas 
Dalībnieku bikšu drāna (šķet. vilnas dub. plata). ] Ls 9,— metrā 
»S (korda, pusvilnas) . sāk 15.: 6 a 1 ja ES 
Dalībnieču kleitu drāna (nešķet. vilnas dub. plata) s 7 tu i ANIME R Ga 
x ši (sukdzijas vilnas dub. plata) . . .. . 3 „9—3 
Vadītājas ā V Gnaltgišas,. du: <inddids 1d ri, «VĒ mt ar” 
Vadītāju kreklu un bikšu drāna (diagonāla, dub. Pa sijas Si: ga 
v: bikšu drāna (korda, dub. plata)... PR T 
ā kreklu drāna (sukdzijas, dub. tā KC. Toties tā, C js C IVARS 
Zaļā aproču drāna . . S EEN JE. dl T 
Dalībnieku pusvilnas kreklu drāna V S x. "A TS, PPS R: Z 


Mazpulku apģērbu drāna ir speciāli gatavota LLK Mazpulku piederumu apgā- 
dam un citur nav dabūjama. Preces piesūta pa pastu, nesamaksātās uz pēc- 
maksu. Par summu virs Ls 5,— sūtīšanas izdevumi nav jāmaksā. Uz parāda 
preces neizsūta. Naudu var iemaksāt LLK t. r-nā pastā 4564, atzīmējot kupona 


otrā pusē pasūtījumu. Visus cenu rādītājā minētos piederumus var iegādāties 
Mazpulku piederumu apgādā Jelgavā, Viestura piemiņas pilī 118. ist., tāļr. 1000 
— 35 un nodaļās: Rīgā, Baznīcas ielā 4-a 5. dzīv., tāļr. 22322, Liepājā, Liepājas 


Jēkabpils - Ābeļu patērētāju 
Gustava 
Raiņa 


kopdarbības grāmatnīcā, Rožu lauk. "7, tāļr. 332, 
biedrībā, Brīvības ielā 191, Smiltenē, Smiltenes patērētāju biedrībā, 
Ādolfa lauk. 1, tāļr. 15 un Valkā, Valkas patērētāju biedrības II. veikalā, 
ielā 25. Tuvākā laikā paredzēts atvērt nodaļas vēl citās vietās. 

